title: ไทยลีก 4 ฤดูกาล 2561

text:
รอบชิงชนะเลิศ
"นครปฐม ยูไนเต็ดชนะด้วยผลประตูรวม 5–4 ได้ตำแหน่งชนะเลิศไทยลีก 4"


title: ไทยลีก 3 ฤดูกาล 2561

text:
ไทยลีก 3 ฤดูกาล 2561 ()(หรือเป็นที่รู้จักกันในชื่อ ไทยลีก 3 ออมสินลีกโปร ตามชื่อของผู้สนับสนุนหลัก) ฟุตบอลลีกอาชีพระดับชั้นที่ 3 ของไทย โดยแบ่งเป็น 2 โซน ๆ ละ 16 ทีมแล้วนำแชมป์ของแต่ละโซน และทีมที่ชนะการแข่งเพลย์ออฟ ระหว่างรองแชมป์ของแต่ละโซน ขึ้นไปแข่ง ไทยลีก 2 ส่วนอันดับสุดท้ายของทั้ง 2 โซนจะตกชั้นลงไปเล่นใน ไทยลีก 4
ในฤดูกาล 2561 มีทีมที่ได้สิทธิ์เข้าร่วมแข่งขันอย่างเป็นทางการจำนวน 28 ทีม โดยแบ่งออกเป็น 2 โซน ได้แก่ตอนบนและตอนล่าง


title: ไทยลีก 3 ฤดูกาล 2561

text:
ทีมชนะเลิศจากตอนบนและตอนล่างจะแข่งขันกันในรอบชิงชนะเลิศ ในขณะที่ทีมรองชนะเลิศจากตอนบนและตอนล่างจะแข่งขันกันในรอบชิงอันดับที่ 3 ซึ่งทีมที่ได้อันดับที่ 3 จะได้สิทธิเลื่อนชั้นสู่ไทยลีก 2 ต่อจากทีมชนะเลิศทั้งสองโซน การแข่งขันทั้งสองนัดจะจัดในระบบเหย้า-เยือน โดยลำดับการเป็นเจ้าบ้านจะตัดสินโดยการจับสลาก ซึ่งจัดขึ้นพร้อมกับการมอบรางวัลชนะเลิศของแต่ละโซนของไทยลีก 4 ในวันที่ 28 สิงหาคม พ.ศ. 2561
"อยุธยา ยูไนเต็ด ชนะด้วยผลประตูรวม 2–1 ได้ตำแหน่งอันดับที่ 3 ของไทยลีก 3 และเลื่อนชั้นสู่ไทยลีก 2"


title: ไทยลีก 3 ฤดูกาล 2561

text: "เจแอล เชียงใหม่ ยูไนเต็ด ชนะด้วยผลประตูรวม 2–0 และได้ตำแหน่งชนะเลิศไทยลีก 3"


title: วิทยาลัยนานาชาติราฟเฟิลส์

text: วิทยาลัยนานาชาติราฟเฟิลส์ () เป็นสถาบันอุดมศึกษาเอกชน มาตรฐานระดับสากล เปิดสอนวิชาด้านการออกแบบและบริหารธุรกิจ มีการร่วมมือทางวิชาการอย่างเต็มรูปแบบกับมหาวิทยาลัยในประเทศอังกฤษอย่าง มหาวิทยาลัยนอร์ทัมเบรีย ประเทศอังกฤษ()


title: วิทยาลัยนานาชาติราฟเฟิลส์

text: Raffles International College หรือ วิทยาลัยนานาชาติราฟเฟิลส์ กรุงเทพฯ ก่อตั้งขึ้นเมื่อปีพ.ศ. 2546 ส่วนหนึ่งของ Raffles Education Corporation และเป็นสถาบันชั้นนำทางด้านการศึกษาที่มีสาขาอยู่ใน 13 ประเทศทั่วโลก อาทิ ประเทศออสเตรเลีย อิตาลี สวิตเซอร์แลนด์ จีน อินเดีย สิงคโปร์ ฯลฯ รวมถึงประเทศไทย โดยเปิดการเรียนการสอนในหลายสาขาวิชาด้วยหลักสูตรภาษาอังกฤษทั้งหมด วิทยาลัยนานาชาติราฟเฟิลส์ สถาบันชั้นนำทางด้านความคิดและการออกแบบ ซึ่งได้รับรางวัลชั้นนำระดับนานาชาติหลายรางวัล เปิดการเรียนการสอนทางด้านการออกแบบ อาทิ สาขาวิชาการออกแบบแฟชั่น สาขาวิชาการตลาดแฟชั่น สาขาวิชาการออกแบบกราฟิก สาขาวิชาการออกแบบและตกแต่งภายใน สาขาวิชาการออกแบบมัลติมีเดีย และสาขาวิชาการออกแบบผลิตภัณฑ์ และสาขาวิชาทางด้านการบริหารธุรกิจอีก 5 สาขาวิชา ตั้งอยู่ที่ 15 หมู่ 15 ต.บางแก้ว อ.บางพลี จ.สมุทรปราการ 10540


title: วิทยาลัยนานาชาติราฟเฟิลส์

text: วิทยาลัยนานาชาติราฟเฟิลส์ เป็นสถาบันอุดมศึกษา ด้านแฟชั่นและการออกแบบที่ได้รับการยอมรับในระดับประเทศและได้รับความร่วมมือจาก มหาวิทยาลัยนอร์ทัมเบรีย ประเทศอังกฤษ มีความเชี่ยวชาญด้านการสร้างสรรค์ผู้ประกอบการด้านแฟชั่นการออกแบบและธุรกิจ


title: วิทยาลัยนานาชาติราฟเฟิลส์

text:
หลักสูตรปริญญาตรี ระยะเวลา 3 ปี สำหรับสาขาการออกแบบหลักสูตรปริญญาตรี ระยะเวลา 2.5 ปี สำหรับสาขาบริหารธุรกิจ
หลักสูตรการเรียนการสอนที่ราฟเฟิลส์ใช้ระยะเวลาเรียนทั้งสิ้น 3 ปี สำหรับสาขาการออกแบบ และ 2.5 ปีสำหรับสาขาบริหารธุรกิจ เมื่อนักศึกษาเรียนจบ 2 ปีแรกจะได้วุฒิอนุปริญญาขั้นสูง หรือ Advanced Diploma และหากเรียนจบปีสุดท้ายจะได้วุฒิปริญญาตรี Bachelor Degree จาก Northumbria University หรือมหาวิทยาลัยนอร์ทัมเบรีย มหาวิทยาลัยชื่อดังที่มีวิทยาเขตอยู่ในเมืองนิวคาสเซิล ประเทศอังกฤษ


title: วิทยาลัยนานาชาติราฟเฟิลส์

text: วิทยาลัยนานาชาติ ราฟเฟิลส์ กรุงเทพฯ สถาบันเพื่อสร้างนักธุรกิจด้านการออกแบบมืออาชีพแห่งแรกของประเทศไทย


title: สโมสรฟุตบอลอุลซันฮุนได

text: สโมสรฟุตบอลอุลซันฮุนได เป็นสโมสรฟุตบอลอาชีพในประเทศเกาหลีใต้ โดยมีเจ้าของคือบริษัทอุตสาหกรรมหนักฮุนได ก่อตั้งเมื่อวันที่ 6 ธันวาคม ค.ศ. 1983 เข้าร่วมเคลีกในปี ค.ศ. 1984 ในนามสโมสร ฮุนได ฮอรัง-อี สนามเหย้าคืออุลซันมุนซูฟุตบอลสเตเดียม


title: 18 เพลงเตะพิชิตมังกร

text: เป็นเพลงเตะที่คิดค้นขึ้นโดยหวังยี่ยวน ปรากฏในวรรณกรรมสำนักพยัคฆ์มังกร เขียนโดย หวงยี่หลาง


title: เฟือร์ท

text: เฟือร์ท () เป็นเมืองในรัฐบาวาเรีย ประเทศเยอรมนี ตั้งอยู่ติดทางตะวันตกเฉียงเหนือติดกับเมืองเนือร์นแบร์ก เมืองนี้ถือเป็นแหล่งอุตสาหกรรมของเล่นที่สำคัญของประเทศ มีตั้งแต่ผู้ประกอบการรายย่อยไปจนถึงวิสาหกิจของเล่นขนาดใหญ่ และยังเป็นศูนย์กลางด้านเทคโนโลยีพลังงานแสงอาทิตย์ ทางรถไฟสายเฟือร์ท-เนือร์นแบร์กซึ่งสร้างขึ้นในปี ค.ศ. 1843 ถือเป็นทางรถไฟสายแรกของเยอรมัน


title: เฟือร์ท

text: เฟือร์ทยังเป็นศูนย์กลางของชุมชนชาวยิวในละแวกนี้มาตั้งแต่ศตวรรษที่ 19 โดยในปี 1840 มีชาวยิวในเฟือร์ทกว่า 2,535 คน ซึ่งคิดเป็นจำนวนกว่าครึ่งหนึ่งของยิวทั้งหมดในบาวาเรีย ต่อมาได้มีการเปิดโรงเรียนประถมของยิวขึ้นในปี 1862 จำนวนชาวยิวในเฟือร์ทเพิ่มขึ้นถึงจุดสูงสุดในปี 1880 ซึ่งมีจำนวนกว่า 3,300 คน ต่อมาในช่วงที่นาซีเรืองอำนาจ ชาวยิวจำนวนมากในเฟือร์ทถูกส่งไปยังค่ายกักกัน บ้างก็ถูกสังหาร ชาวยิวในเฟือร์ทถูกสังหารไปทั้งสิ้น 1,068 คน


title: การรุกเบลเกรด

text: การรุกเบลเกรดหรือปฏิบัติการการรุกทางยุทธศาสตร์เบลเกรด (, Београдска операција; ) (14 กันยายน ค.ศ. 1944 – 24 พฤศจิกายน ค.ศ. 1944) เป็นปฏิบัติการทางทหารในซึ่งเบลเกรดได้รับการปลดปล่อยจากกองทัพเวร์มัคท์ของเยอรมันด้วยความพยายามร่วมมือกันของกองทัพแดงแห่งโซเวียต พลพรรคยูโกสลาเวีย และกองทัพประชาชนบัลแกเรีย กองกำลังโซเวียตและหน่วยทหารอาสาท้องถิ่นได้เริ่มแบ่งแยกกันแต่ได้ปฏิบัติการร่วมกันอย่างมีอิสระเมื่อได้ทำลายการควบคุมของเยอรมันในกรุงเบลเกรดและท้ายที่สุดก็ถูกบังคับให้ล่าถอย การวางแผนสู้รบคือการประสานงานกันอย่างราบรื่นในหมู่ผู้นำบัญชาการและปฏิบัติการนั้นส่วนใหญ่ได้ถูกมอบสิทธิ์ผ่านความร่วมมือกันทางยุทธวิธีระหว่างยอซีป ตีโตและโจเซฟ สตาลิน เมื่อเริ่มต้นขึ้นในเดือนกันยายน ค.ศ. 1944 การเตรียมการสู้รบเหล่านี้ได้อนุญาตให้กองกำลังบัลแกเรียได้มีส่วนร่วมในปฏิบัติการทั่วดินแดนยูโกสลาเวีย, ซึ่งจะเพิ่มความสำเร็จทางยุทธศาสตร์,ในขณะที่ความขัดแย้งทางการทูตได้ทวีคูณมากขึ้น


title: การรุกเบลเกรด

text: วัตถุประสงค์หลักของการรุกเบลเกรดคือการมุ่งหมายไปที่ดินแดนเซอร์เบียภายใต้การยึดครองของเยอรมัน การเข้ายึดกรุงเบลเกรดเป็นยุทธศาสตร์การโอบล้อมในคาบสมุทรบอลข่านและตัดเส้นสายการสื่อสารของเยอรมันระหว่างกรีซและฮังการี หัวหอกของการรุกได้ถูกปฏิบัติการโดยแนวรบยูเครนที่ 3 ของโซเวียตในการประสานงานกับกองทัพกลุ่มที่ 1 ของยูโกสลาฟและกองทัพเหล่าที่สิบสี่ ในเวลาเดียวกัน ปฏิบัติการในทางใต้ได้รวมไปถึงกองทัพที่สองของบัลแกเรีย และกองทัพเหล่าที่ 13 ของยูโกสลาฟ และการบุกโจมตีของแนวรบยูเครนที่ 2 ทางตอนเหนือของชายแดนยูโกสลาเวียและบัลแกเรียเพื่อเพิ่มแรงกดดันต่อกองบัญชาการเยอรมัน มีการต่อสู้ที่ทวีความรุนแรงระหว่างกองกำลังบัลแกเรียและฝ่ายต่อต้านพลพรรคของรัฐปกครองของเยอรมันในมาซิโดเนียซึ่งได้แสดงให้เห็นถึงปฏิบัติการสู้รบทางตอนใต้ของการทัพนี้


title: ยุทธการที่มงกอร์แน

text: ยุทธการที่มงกอร์แน เมื่อวันที่ 17 พฤษภาคม ค.ศ. 1940 การสู้รบของยุทธการที่ฝรั่งเศส กองพลยานเกราะที่ 4 ของฝรั่งเศส(4e Division cuirassée) ภายใต้การนำของพันเอกชาร์ล เดอ โกล เข้าจู่โจมหมู่บ้านมงกอร์แน(Montcornet)ที่ถูกยึดครองโดยเยอรมันด้วยจำนวนรถถังฝรั่งเศสกว่า 200 คัน ฝรั่งเศสสามารถขับไล่เยอรมันไปได้ แต่หลังจากนั้นก็ต้องล่าถอยเนื่องจากขาดการสนับสนุนและการแทรกแซงของกองทัพอากาศเยอรมันลุฟท์วัฟเฟอ


title: Spike-timing-dependent plasticity

text:
Spike-timing-dependent plasticity (STDP) เป็นกระบวนการทางชีววิทยาที่ปรับกำลังการเชื่อมต่อกันของเซลล์ประสาทในสมอง
และจะขึ้นอยู่กับเวลาที่เซลล์ประสาทหนึ่งส่งกระแสประสาทหรือรับกระแสประสาทโดยเปรียบเทียบกับเซลล์อื่น ๆ
STDP สามารถอธิบายเป็นบางส่วนเรื่องพัฒนาการของระบบประสาทที่ขึ้นอยู่กับการทำงาน โดยเฉพาะในเรื่อง long-term potentiation และ long-term depression


title: วัดขันเงิน

text: วัดขันเงิน เป็นพระอารามหลวงชั้นตรี ชนิดสามัญ อยู่ในเขตการปกครองคณะสงฆ์มหานิกาย ภาค 16 ตั้งอยู่ที่ ตำบลวังตะกอ อำเภอหลังสวน จังหวัดชุมพร


title: วัดขันเงิน

text: ในหนังสือ “ประวัติวัดทั่วราชอาณาจักร” ระบุว่า วัดขันเงินสร้างเมื่อ พ.ศ.2369 แต่เมื่อสืบค้นหลักฐานต่าง ๆ ของจังหวัดชุมพร จากกรมการศาสนา จึงทราบว่าวัดขันเงินสร้างขึ้นตั้งแต่ พ.ศ.๒๒๔๐ ในรัชกาลสมเด็จพระมหาบุรุษวิสุทธิเดชอุดม (สมเด็จพระเพทราชา) สมัยอยุธยาตอนปลาย และได้รับพระราชทานวิสุงคามสีมาครั้งหลังสุดเมื่อ พ.ศ.๒๔๙๙


title: วัดขันเงิน

text: ภายในพระวิหารเล็กประดิษฐานพระพุทธรูปโบราณ มีอายุมากกว่า 100 ปี นามว่า หลวงพ่ออินทร์ องค์พระเป็นพระพุทธรูปก่ออิฐโบกด้วยปูนขาวที่ทำจากเปลือกหอยทะเลเผาไฟตำละเอียดผสมกับน้ำอ้อยเคี่ยวแล้วโบกปั้นเป็นองค์พระ เดิมพระพุทธรูปองค์นี้ประดิษฐานเป็นประธานอยู่ที่พระอุโบสถหลังเก่า เมื่อรื้อพระอุโบสถหลังเก่าแล้ว จึงได้ย้ายพระพุทธรูปมาประดิษฐานที่พระวิหารเล็ก ซึ่งอยู่ใกล้กันกับพระอุโบสถหลังใหม่จนถึงปัจจุบัน


title: วัดขันเงิน

text: นับแต่สร้างวัดมาในสมัยกรุงศรีอยุธยา วัดขันเงินมีเจ้าอาวาสสืบต่อมาหลายรูป แต่ไม่สามารถสืบทราบได้ เท่าที่สืบทราบได้มีลำดับดังนี้


title: ความเปรียบต่าง

text:
ความเปรียบต่าง
เป็นความแตกต่างระหว่างความส่องสว่างหรือสีที่ทำให้วัตถุหนึ่ง (หรือภาพของมัน) สามารถแยกแยะมองเห็นได้
ในการรับรู้ทางตาตามธรรมชาติ ความเปรียบต่างจะกำหนดโดยความต่างระหว่างสีและความสว่างของวัตถุเทียบกับวัตถุอื่น ๆ ที่อยู่ภายในขอบเขตภาพเดียวกัน
ระบบการเห็นในมนุษย์จะไวต่อความแตกต่างยิ่งกว่าความส่องสว่างแบบสัมบูรณ์ โดยเราสามารถรับรู้โลกได้อย่างคล้าย ๆ กันแม้แสงจะต่างกันอย่างมหาศาลภายในวันเดียวกันหรือในที่ต่าง ๆ กัน


title: พันธุศาสตร์เชิงแสง

text:
พันธุศาสตร์เชิงแสง
เป็นเทคนิคทางชีววิทยาซึ่งใช้แสงเพื่อควบคุมเซลล์ในเนื้อเยื่อที่ยังมีชีวิตอยู่โดยเฉพาะนิวรอน โดยจะเป็นเซลล์ที่ได้ดัดแปลงพันธุกรรมให้แสดงออกช่องไอออนที่ไวแสง
เป็นวิธีปรับเปลี่ยนระบบประสาทในประสาทวิทยาศาสตร์
ที่ผสมเทคนิคต่าง ๆ จากทัศนศาสตร์ (optics) และพันธุศาสตร์ เพื่อควบคุมและเฝ้าสังเกตการทำงานของเซลล์ประสาทเดี่ยว ๆ ภายในเนื้อเยื่อที่ยังมีชีวิตอยู่ (in vivo)
แม้กระทั่งภายในสัตว์ที่เคลื่อนไวได้ และเพื่อวัดผลที่ได้จากการควบคุมปรับเปลี่ยนในเวลาจริง
ตัวทำปฏิกิริยาสำคัญที่ใช้ในศาสตร์นี้ก็คือโปรตีนไวแสง
เพราะการควบคุมเซลล์ประสาทจะทำด้วยตัวกัมมันต์ (optogenetic actuators) เช่น channelrhodopsin, halorhodopsin, และ microbial rhodopsin
ในขณะที่การบันทึกแสงเนื่องจากการทำงานของเซลล์จะทำด้วยตัวรับรู้ (optogenetic sensors) ที่ใช้กับ calcium (GCaMP) กับการปล่อยสารสื่อประสาทจากถุงเล็ก (synapto-pHluorin) กับสารสื่อประสาท (GluSnFRs) หรือกับความต่างศักย์ข้ามเยื่อหุ้มเซลล์ (Arc Lightning, ASAP1)
โดยการควบคุมและการบันทึกข้อมูลจะจำกัดอยู่ที่เซลล์ประสาทซึ่งดัดแปลงพันธุกรรม และจะจำกัดที่และเวลาโดยเฉพาะเพราะต้องอาศัยแสง
[[หมวดหมู่:ประสาทวิทยาศาสตร์]]
[[หมวดหมู่:เทคนิคจุลชีววิทยา]]
[[หมวดหมู่:เทคนิคทางวิทยาศาสตร์]]
[[หมวดหมู่:ไซเบอร์เนติกส์]]
[[หมวดหมู่:ทฤษฎีระบบควบคุม]]
[[หมวดหมู่:การประสานสมอง-คอมพิวเตอร์]]
[[หมวดหมู่:อุปกรณ์ทางประสาท]]
[[หมวดหมู่:อุปกรณ์บันทึกข้อมูล]]
[[หมวดหมู่:อุปกรณ์วิทยาศาสตร์]]
[[หมวดหมู่:อุปกรณ์ห้องปฏิบัติการ]]
[[หมวดหมู่:วิศวกรรมชีวภาพ]]


title: ศักย์สนามไฟฟ้าเฉพาะที่

text:
ศักย์สนามไฟฟ้าเฉพาะที่ ( ตัวย่อ LFP)
เป็นสัญญาณทางไฟฟ้า-สรีรภาพที่เกิดจากกระแสไฟฟ้ารวมกันจากเซลล์ประสาทใกล้ ๆ ภายในเนื้อเยื่อประสาทในปริมาตรที่จำกัด
คือ ความต่างศักย์จะเกิดข้ามปริภูมินอกเซลล์เนื่องจากศักยะงานและ Graded potential ของนิวรอนใกล้ ๆ โดยจะมีค่าหรือระดับต่าง ๆ ขึ้นอยู่กับระดับการสื่อสารผ่านไซแนปส์
คำว่า ศักย์ (Potential) หมายถึงศักย์ไฟฟ้าหรือแรงดันไฟฟ้า โดยเฉพาะที่บันทึกได้ด้วยไมโครอิเล็กโทรดที่ฝังลงภายในเยื่อเซลล์ประสาทโดยปกติในสมองของสัตว์ที่ได้รับยาชา หรือภายในแผ่นเนื้อเยื่อสมองบาง ๆ ที่เลี้ยงไว้นอกกาย (in vitro)


title: การรัดหนังยาง

text:
การรัดหนังยาง ( ตัวย่อ RBL) เป็นการรักษาโรคริดสีดวงทวารแบบภายในทุกระดับขั้นในแผนกผู้ป่วยนอก
มีอุปกรณ์หลายอย่างที่แพทย์สามารถใช้เพื่อปฏิบัติการ รวมทั้งอุปกรณ์โลหะแบบดั้งเดิม, endoscopic banding, และ CRH O'Regan System
โดยทั้งหมดจะรัดหนังยางที่ฐานของหัวริดสีดวงเพื่อตัดเลือดซึ่งส่งไปที่หัว
ริดสีดวงก็จะหดตัวลง เนื้อเยื่อก็จะตายภายในไม่กี่วันแล้วหลุดออกเมื่อขับถ่ายตามปกติ โดยที่คนไข้อาจจะไม่สังเกตเห็นเลย


title: การรัดหนังยาง

text:
การรัดหนังยางเป็นการรักษาริดสีดวงที่นิยม เพราะมีโอกาสเจ็บน้อยกว่าการผ่าตัด และใช้เวลาฟื้นตัวน้อยกว่า
เป็นวิธีที่ได้ผลดีและดำเนินการได้โดยหลายวิธี
ถ้าทำด้วย CRH O’Regan System มันจะสัมพันธ์กับอัตราการเกิดอีกที่ 5% ภายใน 2 ปี
การรักษานี้อาจทำโดยแพทย์โรคทางเดินอาหาร แพทย์ลำไส้ใหญ่และทวารหนัก หรือศัลยแพทย์ทั่วไป


title: การรัดหนังยาง

text:
เมื่อ 460 ปีก่อน ค.ศ ฮิปพอคราทีสเป็นบุคคลแรกที่ได้บันทึกการรัดหัวริดสีดวงด้วยด้าย
ในประวัติแพทย์แผนปัจจุบัน การรัดหัวด้วยหนังยางเริ่มเป็นครั้งแรกในปี ค.ศ. 1958


title: การรัดหนังยาง

text: การรัดหนังยางมีขั้นตอนดังต่อไปนี้


title: การรัดหนังยาง

text: ภาวะแทรกซ้อนจากการรัดหนังยางรวมทั้ง


title: การรักษาโดยใช้สารก่อกระด้าง

text:
การรักษาโดยใช้สารก่อกระด้าง
เป็นวิธีการรักษาหลอดเลือดหรือสภาพวิรูปของหลอดเลือด (vascular malformation) หรือของหลอดน้ำเหลือง
แพทย์จะฉีดยาเข้าไปในหลอดเลือดซึ่งทำหลอดให้หดลง
ซึ่งใช้ในเด็กและเยาวชนที่มีสภาวะวิรูปของหลอดเลือดหรือหลอดน้ำเหลือง
ในผู้ใหญ่ วิธีนี้บ่อยครั้งจะใช้รักษาภาวะหลอดเลือดพอง (Telangiectasia) หลอดเลือดดำขอดที่ยังเป็นน้อย ริดสีดวงทวาร
และน้ำขังเฉพาะที่ (hydrocele)


title: การรักษาโดยใช้สารก่อกระด้าง

text:
วิธีนี้เป็นวิธีหนึ่งในหลายวิธี (รวมการผ่าตัด การยิงเลเซอร์ และการยิงคลื่นวิทยุ) เพื่อรักษาภาวะหลอดเลือดพอง เพื่อรักษาหลอดเลือดดำขอดเป็นบางครั้ง และสภาวะวิรูปของหลอดเลือดดำ
ในการรักษาโดยใช้สารก่อกระด้างนำทางโดยคลื่นเสียงความถี่สูง แพทย์จะใชัอัลตราซาวนด์เพื่อแสดงรูปของหลอดเลือดที่เป็นปัญหา แล้วจึงฉีดยาใส่ได้อย่างแม่นยำ
การรักษาบ่อยครั้งจะทำนำโดยคลื่นเสียงความถี่สูงถ้าได้พบความผิดปกติของหลอดเลือดที่วินิจฉัยด้วย duplex ultrasound
การรักษานำโดยคลื่นเสียงความถี่สูงบวกการใช้สารก่อกระด้างแบบ microfoam ได้พบว่า
ได้ผลในการควบคุมการไหลกลับ (reflux) จาก sapheno-femoral junction และ sapheno-popliteal junction
แต่ก็มีนักวิชาการบางท่านที่เชื่อว่า วิธีรักษานี้ไม่ควรกับหลอดเลือดดำที่สามารถมีการไหลกลับจาก greater saphenous junction หรือ lesser saphenous junction หรือที่มี axial reflux


title: การรักษาโดยใช้สารก่อกระด้าง

text:
การรักษาโดยใช้สารก่อกระด้างได้ใช้เพื่อรักษาภาวะหลอดเลือดพอง และหลอดเลือดดำขอดในบางกรณี มามากกว่า 150 ปีแล้ว
โดยได้พัฒนาดีขึ้นเรื่อย ๆ
เทคนิคปัจจุบันอาจใช้การนำทางด้วยคลื่นเสียงความถี่สูง และการรักษาด้วยโฟม ซึ่งเป็นเทคนิคใหม่ล่าสุด


title: การรักษาโดยใช้สารก่อกระด้าง

text:
มีรายงาน
แต่เนื่องจากมีอัตราผลข้างเคียงจากยาที่ใช้ในเวลานั้นสูง การรักษาโดยวิธีนี้จึงได้เลิกใช้โดยปี 2437
และเพราะมีวิธีการผ่าตัดและยาระงับความรู้สึกที่ดีขึ้น การผ่าตัดจึงกลายเป็นวิธีการรักษาอันดับต้น


title: การรักษาโดยใช้สารก่อกระด้าง

text:
ในต้นคริสต์ศตวรรษที่ 20 นักวิทยาศาสตร์ได้พยายามหาสารก่อกระด้างที่ดีกว่า
โดย carbolic acid และ mercury perchlorate ก็พบว่าสามารถรักษาหลอดเลือดดำขอด แต่ต่อมาก็เลิกใช้เพราะผลข้างเคียงเหมือนกัน
ต่อมาแพทย์ชาวฝรั่งเศสจึงได้เริ่มใช้ sodium carbonate และ sodium salicylate เพื่อรักษาในช่วงระหว่างและหลังสงครามโลกครั้งที่หนึ่ง
Quinine ก็ได้ลองใช้ด้วยในช่วงต้นคริสต์ทศวรรษที่ 20
โดยปี 2472 จึงมีนักวิชาการที่สนับสนุนให้ใช้ sodium salicylate หรือ quinine ว่าเป็นสารก่อกระด้างที่ได้ผลดีสุด


title: การรักษาโดยใช้สารก่อกระด้าง

text:
งานต่อ ๆ มาเพื่อปรับปรุงเทคนิคและพัฒนาสารก่อกระด้างที่ปลอดภัยขึ้นและมีประสิทธิภาพมากขึ้น ก็ดำเนินต่อไปในช่วงคริสต์ทศวรรษ 1940 และ 1950
งานที่สำคัญก็คือการพัฒนา sodium tetradecyl sulfate (STS) ในปี 2489 ซึ่งก็ยังใช้จนถึงทุกวันนี้
แพทย์คนหนึ่ง (George Fegan) ในช่วงคริสต์ทศวรรษ 1960 ได้รายงานรักษาคนไข้กว่า 13,000 คนด้วยการรักษาโดยใช้สารก่อกระด้าง
ซึ่งได้สร้างความก้าวหน้าทางเทคนิคโดยมุ่งสร้างพังผืดที่หลอดเลือด (fibrosis) แทนลิ่มเลือด (thrombosis) มุ่งควบคุมจุดที่ทำให้เกิดการไหลกลับ และเน้นความสำคัญของการบีบอัด (compression) ที่ขาหลังรักษา
วิธีการนี้ได้กลายเป็นที่ยอมรับในยุโรปช่วงนั้น
แต่ก็ไม่ได้ในประเทศอังกฤษหรือสหรัฐอเมริกา ซึ่งก็ยังเป็นสถานการณ์ที่ดำรงอยู่มาจนถึงทุกวันนี้ในวงการแพทย์บางชุมชน


title: การรักษาโดยใช้สารก่อกระด้าง

text: ความก้าวหน้าสำคัญของวิธีการนี้ต่อมาก็คือเทคนิค duplex ultrasonography ในช่วงคริสต์ทศวรรษ 1980 ซึ่งนำมาใช้กับการรักษานี้ในปลายทศวรรษ


title: การรักษาโดยใช้สารก่อกระด้าง

text:
งาน 3 งานปี 2540 ซึ่งเริ่มใช้โฟมเพื่อรักษาและประดิษฐ์วิธีผลิตโฟม คือ "3-way tap method" ก็ได้ปฏิวัติการรักษานี้ต่อมา
ซึ่งต่อมาปี 2557 จึงได้ปรับปรุงโดยใช้เทคนิค 3 non-silicone syringes (ใช้เข็ม 3 เข็มที่ไม่มีซิลิโคน) เพื่อให้ได้โฟมที่คงยืนนานขึ้น


title: การรักษาโดยใช้สารก่อกระด้าง

text:
การฉีดเส้นเลือดดำที่เป็นปัญหาด้วยสารก่อกระด้างจะทำให้เส้นเลือดหดทันที แล้วสลายไปในชั่วระยะเป็นอาทิตย์ ๆ ในขณะที่ร่างกายดูดซึมเส้นเลือดที่รักษาตามธรรมชาติ
เป็นการรักษาที่ไม่ต้องผ่าตัดและใช้เวลาประมาณ 10 นาที
เวลาที่ต้องหยุดงานน้อยมากเมื่อเทียบกับการผ่าตัด


title: การรักษาโดยใช้สารก่อกระด้าง

text:
การรักษาโดยใช้สารก่อกระด้างเป็น "มาตรฐานทองคำ" ที่นิยมเหนือกว่าการยิงเลเซอร์เพื่อรักษาภาวะหลอดเลือดพองและหลอดเลือดดำขอดที่ยังเป็นน้อย
เพราะไม่เหมือนกับการยิงเลเซอร์ การใช้สารก่อกระด้างจะปิดเส้นเลือดอื่น ๆ ภายใต้ผิวหนังที่ส่งเลือดแล้วทำให้หลอดเลือดพอง จึงลดโอกาสการเกิดอีกของอาการ
แพทย์จะฉีดสารก่อกระด้างที่เจือจางเข้าไปที่หลอดเลือดที่ผิวซึ่งผิดปกติที่ขาอาจจะหลายครั้ง
แล้วก็จะบีบกดขาด้วยถุงน่องหรือผ้าพันซึ่งต้องใส่ปกติเป็นระยะ 2 อาทิตย์หลังจากรักษา
หมอจะสนับสนุนให้คนไข้เดินให้เป็นปกติในช่วงเวลานั้นด้วย
เพื่อให้เส้นเลือดดำที่ขาดูดีขึ้นอย่างสำคัญ การรักษาอย่างน้อย 2 ครั้งจะเป็นเรื่องสามัญโดยครั้งต่อ ๆ ไปจะเว้นช่วงหลายอาทิตย์


title: การรักษาโดยใช้สารก่อกระด้าง

text:
การรักษาสามารถทำโดยใช้สารก่อกระด้างแบบ microfoam และนำทางด้วยคลื่นเสียงความถี่สูงสำหรับหลอดเลือดดำขอดที่ใหญ่กว่า รวมทั้ง great/small saphenous veins
หลังจากที่แพทย์ตรวจดูเส้นเลือดดำขอดด้วยอัลตราซาวนด์แล้ว แพทย์ก็จะฉีดยาเข้าที่เส้นในขณะที่ตรวจดูด้วยอัลตราซาวนด์ในเวลาจริง
ซึ่งจะช่วยให้เห็นสารก่อกระด้างเข้าไปในเส้นเลือด แล้วก็จะฉีดที่ต่อ ๆ ไปเพื่อรักษาเส้นเลือดที่ผิดปกติทั้งหมด
การตรวจด้วยคลื่นเสียงความถี่สูงเมื่อนัดครั้งต่อ ๆ ไปก็เพื่อดูว่าเส้นเลือดที่รักษาปิดหมดแล้ว และถ้ายังเหลือ ก็จะได้รักษาให้หมด


title: การรักษาโดยใช้สารก่อกระด้าง

text:
การรักษาโดยใช้โฟมก่อกระด้าง (Foam sclerotherapy)
เป็นเทคนิคที่ฉีด "สารก่อกระด้างที่เป็นโฟม" เข้าในเส้นเลือดโดยใช้เข็มฉีดยาสองเข็ม เข็มหนึ่งมีสารก่อกระด้าง อีกเข็มหนึ่งใช้แก๊ส (ดั้งเดิมเป็นอากาศ)
ซึ่งเมื่อปี 2557 เริ่มเปลี่ยนใช้เป็น 3 เข็ม โดยทั้งหมดไร้ซิลิโคน
และใช้สารก่อกระด้าง sodium tetradecyl sulfate หรือ polidocanol ผสมกับอากาศหรือแก๊สอื่น ๆ เช่น คาร์บอนไดออกไซด์ ภายในเข็มฉีดยาหรือใช้ปั๊ม
เป็นวิธีการที่เพิ่มพื้นที่ผิวการก่อความกระด้างของยา


title: การรักษาโดยใช้สารก่อกระด้าง

text:
โฟมก่อกระด้างมีประสิทธิผลดีกว่าสารละลายในการก่อความกระด้าง (Sclerosis)
คือทำให้ผนังหลอดเลือดหนาขึ้นแล้วปิดทางเดินของเลือด
เพราะมันไม่ผสมกับเลือดแต่จะเข้าแทนเลือด และดังนั้น ยาจะไม่จางลงและก่อความกระด้างได้อย่างเต็มที่
ดังนั้น จึงเป็นข้อดีเมื่อใช้กับหลอดเลือดที่ยาวและใหญ่กว่า
กล่าวอีกอย่างก็คือ ผู้ชำนาญการได้ประดิษฐ์โฟมก่อกระด้างแบบหนาคล้ายกับ "ยาสีฟัน" เพื่อใช้ฉีด ซึ่งเป็นเทคนิคที่ปฏิวัติการรักษาหลอดเลือดขอดดำโดยไม่ต้องผ่าตัด
และการรักษาสภาวะวิรูปของหลอดเลือด รวมทั้ง Klippel Trenaunay syndrome


title: การรักษาโดยใช้สารก่อกระด้าง

text:
งานศึกษาปี 2539 (Kanter and Thibault) รายงานอัตราการรักษาสำเร็จที่ 76% ในระยะ 24 เดือนที่ใช้รักษา saphenofemoral junction incompetence และ great saphenous vein incompetence ด้วยสารละลาย STS 3%
งานศึกษาปี 2547 (Padbury and Benveniste)
พบว่า การรักษาที่นำทางโดยคลื่นเสียงความถี่สูงมีประสิทธิผลในการควบคุมการไหลกลับในหลอดเลือดดำซาฟีนัสเส้นเล็ก
งานอีกงานหนึ่งปีเดียวกัน (Barrett et al) พบว่า การรักษาที่นำทางโดยคลื่นเสียงความถี่สูงและทำด้วย microfoam "มีประสิทธิผลในการรักษาเส้นเลือดดำขอดทุกขนาดโดยคนไข้มีความพึงพอใจสูงและมีคุณภาพชีวิตที่ดีขึ้น"


title: การรักษาโดยใช้สารก่อกระด้าง

text:
งานทบทวนวรรณกรรมการแพทย์ปี 2549 แบบ Cochrane Collaboration สรุปว่า "หลักฐานสนับสนุนจุดยืนการรักษาโดยใช้สารก่อกระด้างในเวชปฏิบัติปัจจุบัน ซึ่งปกติจะจำกัดอยู่กับการรักษาหลอดเลือดดำขอดที่กลับเป็นซ้ำหลังผ่าตัดและภาวะหลอดเลือดพอง (thread vein)"
งานทบทวนแบบ Cochrane Collaboration ปีเดียวกันที่เทียบการผ่าตัดกับการรักษาโดยใช้สารก่อกระด้างสรุปว่า การรักษาโดยใช้สารก่อกระด้างมีข้อดีมากกว่าการผ่าตัดในระยะสั้น แต่การผ่าตัดมีข้อดีมากกว่าในระยะยาว
สารก่อกระด้างมีข้อดีในเรื่องความสำเร็จในการรักษา อัตราภาวะแทรกซ้อน และค่าใช้จ่ายที่ 1 ปี แต่การผ่าตัดจะดีกว่าหลังจาก 5 ปี
แต่หลักฐานที่มีไม่มีคุณภาพและจำเป็นต้องมีงานวิจัยเพิ่มขึ้น


title: การรักษาโดยใช้สารก่อกระด้าง

text:
วารสารการแพทย์ "Health Technology Assessment" ปี 2549 ของรัฐบาลอังกฤษพบว่า การรักษาโดยใช้สารก่อกระด้างมีประโยชน์น้อยกว่าการผ่าตัด แต่น่าจะมีประโยชน์เพื่อรักษาหลอดเลือดดำขอดที่ไม่มีการไหลกลับจาก sapheno-femoral junction หรือ sapheno-popliteal junction
แต่ก็ไม่ได้ทำการศึกษาในเรื่องประโยชน์โดยเปรียบเทียบระหว่างการผ่าตัดกับการรักษาโดยใช้สารก่อกระด้างในหลอดเลือดดำขอดที่มีการไหลกลับ (junctional reflux)


title: การรักษาโดยใช้สารก่อกระด้าง

text:
ส่วนงานประชุม European Consensus Meeting on Foam Sclerotherapy ปี 2546 สรุปว่า "การรักษาโดยใช้โฟมก่อกระด้างอำนวยให้ผู้ชำนาญการสามารถรักษาหลอดเลือดที่ใหญ่กว่ารวมทั้ง saphenous trunks"
และงานประชุมเดียวกันปี 2549 ต่อมาก็ได้ตีพิมพ์ผลประชุมแล้ว


title: การรักษาโดยใช้สารก่อกระด้าง

text:
ภาวะแทรกซ้อนมีน้อย ซึ่งรวมทั้งภาวะลิ่มเลือดหลุดอุดหลอดเลือด (venous thromboembolism) ความผิดปกติในการมองเห็น อาการแพ้
หลอดเลือดดำอักเสบมีลิ่มเลือด (thrombophlebitis) ผิวหนังตาย และบริเวณผิวที่รักษาแดง


title: การรักษาโดยใช้สารก่อกระด้าง

text:
ถ้าสารก่อกระด้างฉีดเข้าเส้นเลือดอย่างถูกต้อง ผิวหนังข้างเคียงก็จะไม่เสียหาย แต่ถ้าฉีดออกนอกเส้น ผิวหนังอาจตายทำให้เกิดรอย/แผลเป็น
ซึ่งแม้จะมีน้อย แต่อาจเป็นปัญหาใหญ่ด้านความสวยงามสำหรับคนไข้ และอาจใช้เวลาเป็นเดือน ๆ กว่าจะหาย
ปัญหานี้มีน้อยมากเมื่อ STS ที่ใช้จางมาก (<0.25%) แต่เกิดบ่อยครั้งกว่าเมื่อสารที่ใช้เข้มข้นกว่า (3%)
ผิวขาวซีดเกิดบ่อยครั้งเมื่อฉีด STS เข้าที่หลอดเลือดแดงจิ๋ว (arteriole)
ส่วนการเกิดเส้นเลือดแดงจิ๋ว ๆ เป็นแผ่น อาจเกิดขึ้นได้และปกติต้องรักษาโดยใช้สารก่อกระด้างหรือการยิงเลเซอร์เพิ่ม


title: การรักษาโดยใช้สารก่อกระด้าง

text:
ภาวะแทรกซ้อนโดยมากเกิดจากการบวมโดยเป็นปฏิกิริยาที่รุนแรงต่อสารก่อกระด้างในบริเวณที่ฉีดยา
นอกจากนั้น ยังมีภาวะแทรกซ้อนทั้งระบบที่เริ่มได้ข้อมูลเพิ่มขึ้น
ซึ่งเกิดเมื่อสารก่อกระด้างวิ่งไปตามเส้นเลือดจนถึงหัวใจ ปอด และสมอง
รายงานปี 2549 ยกการรักษาด้วยโฟมว่าเป็นเหตุของโรคหลอดเลือดสมอง (stroke)
แม้กรณีนี้จะฉีดโฟมมากกว่าปกติ
รายงานต่อ ๆ มาแสดงว่า ฟองแม้จากโฟมก่อกระด้างเพียงเล็กน้อยที่ฉีดเข้าเส้นเลือดจะปรากฏอย่างรวดเร็วในหัวใจ ปอด และสมอง
ความสำคัญของผลเช่นนี้ยังไม่ชัดเจนและงานศึกษาขนาดใหญ่ก็ได้แสดงว่า การรักษาโดยใช้โฟมก่อกระด้างนั้นปลอดภัย
องค์กรอาหารและยาสหรัฐได้อนุมัติให้รักษาโดยใช้สารก่อกระด้าง


title: ชีววิทยาวิวัฒนาการ

text:
ชีววิทยาวิวัฒนาการ () เป็นสาขาย่อยของชีววิทยาที่ศึกษากระบวนการวิวัฒนาการที่ได้สร้างความหลากหลายของสิ่งมีชีวิตบนโลก เริ่มตั้งแต่สิ่งมีชีวิตที่เป็นบรรพบุรุษร่วมเดียวกัน
กระบวนการนี้รวมทั้ง การคัดเลือกโดยธรรมชาติ การสืบเชื้อสายร่วมกัน และการเกิดสปีชีส์
สาขานี้พัฒนามาจากการศึกษาที่นักชีววิทยาชาวอังกฤษ เซอร์ จูเลียน ฮักซ์ลีย์ เรียกว่า modern evolutionary synthesis (ในช่วงคริสต์ทศวรรษ 1930) ซึ่งก็เป็นความรู้จากสาขาอื่น ๆ ทางชีววิทยาที่มีอยู่แล้วแต่ยังไม่ได้นำมารวมกันเป็นต้นว่าพันธุศาสตร์ นิเวศวิทยา systematics และบรรพชีวินวิทยา


title: ชีววิทยาวิวัฒนาการ

text:
งานวิจัยในปัจจุบันได้ขยายรวมสถาปัตยกรรมทางพันธุกรรมในการปรับตัว, วิวัฒนาการเชิงโมเลกุล (molecular evolution), และปรากฏการณ์ทางธรรมชาติต่าง ๆ ที่มีอิทธิพลต่อกระบวนการวิวัฒนาการรวมทั้งการคัดเลือกทางเพศ การเปลี่ยนความถี่ยีนอย่างไม่เจาะจง และชีวภูมิศาสตร์
ส่วนสาขาที่ใหม่กว่าคือ ชีววิทยาพัฒนาการเชิงวิวัฒนาการ (evolutionary developmental biology, evo-devo) จะศึกษาว่าปัจจัยอะไรเป็นตัวควบคุมพัฒนาการของตัวอ่อน และดังนั้นจึงเป็นสาขาวิชาที่สังเคราะห์และรวมชีววิทยาการเจริญ (developmental biology) และสาขาอื่น ๆ ที่สังเคราะห์ความรู้ทางวิวัฒนาการต่าง ๆ


title: แวร์นิกเกอโรเดอ

text: แวร์นิกเกอโรเดอ () เป็นเมืองชนบทในรัฐซัคเซิน-อันฮัลท์ ประเทศเยอรมนี ตั้งอยู่ทางตะวันตกเฉียงใต้ของเมืองฮัลเบอร์ชตัทบนแม่น้ำฮ็อลเท็มเมอ เมืองนี้ขึ้นชื่อในด้านอาคารบ้านเรือนสถาปัตยกรรมกอทิกที่งดงาม


title: จังหวัดเจาะแซ

text: เจาะแซ () หรือเดิมคือ มยีนไซ่ง์ () เป็นจังหวัดหนึ่งของเขตมัณฑะเลย์ในพม่าตอนกลาง


title: เขตตังไวนางซัมบวงกา

text: เขตตังไวนางซัมบวงกา (ชาบากาโน: "Peninsula de Zamboanga"; เซบัวโน: Lawis sa Zamboanga; ) หรือ เขตที่ 9 เป็นเขตหนึ่งของประเทศฟิลิปปินส์ ประกอบด้วย 3 จังหวัดและ 2 นคร ได้แก่ อีซาเบลาและซัมบวงกาซิตี ซึ่งเคยเป็นส่วนหนึ่งของจังหวัดบาซีลันและได้รับการแต่งตั้งให้เป็นนครที่มีประชากรอย่างสูงในเวลาต่อมา ชื่อเดิมของเขตนี้คือ "เวสเทิร์นมินดาเนา" ก่อนมีการประกาศเปลี่ยนแปลง คำสั่งชุดที่ 36 ใช้เมื่อวันที่ 19 กันยายน ค.ศ. 2001 ศูนย์กลางของเขตอยู่ที่เมืองปากาดีอัน


title: เขตตังไวนางซัมบวงกา

text: ตั้งอยู่บนคาบสมุทรซัมบวงกาของเกาะมินดาเนา ซึ่งตั้งอยู่ระหว่างอ่าวโมโร (ส่วนหนึ่งของทะเลเซเลบีส) และทะเลซูลู ชายฝั่งของคาบสมุทรประกอบด้วยอ่าวและหมู่เกาะจำนวนมาก คาบสมุทรนี้ติดต่อกับส่วนอื่น ๆ ของมินดาเนา ผ่านทางคอคอดกระที่ตั้งอยู่ระหว่างอ่าวปันกีลและอ่าวปากาเดียน


title: เขตตังไวนางซัมบวงกา

text: ประกอบด้วย 3 จังหวัด 1 นครอิสระ 4 นครทั่วไป 67 เทศบาล และ 1,904 บารังไกย์


title: สโมสรฟุตบอลเชจูยูไนเต็ด

text: สโมสรฟุตบอลเชจูยูไนเต็ด (เกาหลี: 제주 유나이티드 FC) เป็นสโมสรฟุตบอลอาชีพ ตั้งอยู่ที่จังหวัดเชจู ประเทศเกาหลีใต้ ในอดีต เคยรู้จักกันในชื่อสโมสรฟุตบอลยูก็องเอเลแฟนส์ หรือ บูช็อนเอสเค


title: มาสเตอร์เชฟไทยแลนด์ ซีซันที่ 2

text: มาสเตอร์เชฟไทยแลนด์ ซีซัน 2 เป็นรายการเกมโชว์ทำอาหาร โดยจะออกอากาศในวันที่ 4 กุมภาพันธ์ พ.ศ. 2561 ทางสถานีโทรทัศน์สีกองทัพบกช่อง 7 โดยเปิดรับสมัครผู้เข้าแข่งขันที่มีอายุ 18 ปีขึ้นไป จากทุกอาชีพและทุกภาคของประเทศไทย ดำเนินรายการโดยปิยธิดา มิตรธีรโรจน์ (ป๊อก) และมีกรรมการคือ หม่อมหลวงภาสันต์ สวัสดิวัตน์ (คุณอิงค์), หม่อมหลวงขวัญทิพย์ เทวกุล (คุณป้อม) และพงษ์ธวัช เฉลิมกิตติชัย (เชฟเอียน)


title: มาสเตอร์เชฟไทยแลนด์ ซีซันที่ 2

text:
"ดูบทความหลักที่: มาสเตอร์เชฟไทยแลนด์"
โดยทั้งสองทีมต้องทำอาหารให้กับอากงและอาม่าจากตระกูลต่าง ๆ ในประเทศไทย อายุระหว่าง 50–90 ปี จำนวน 201 คน โดยโจทย์ก็คือ "อาหารจีน" โดยต้องทำของคาวและของหวานอย่างละจาน และมีเวลาในการทำอาหารจำนวน 90 นาที และมีเวลาในการเสิร์ฟอาหารให้เสร็จภายในเวลา 60 นาที ในระหว่างทำอาหารทีมสีแดงเกิดปัญหาเนื่องจากเดียวหัวหน้าทีมไม่สามารถควบคุมลูกทีมได้ ทางด้านสีน้ำเงินลัทสามารถควบคุมได้ดีกว่า โดยทีมสีแดงทำอาหารทันเวลาและยังมีอาหารเหลือแจกจ่ายให้กับผู้ชิมได้อีกรอบ ทีมสีน้ำเงินทำอาหารไม่พอ ทำให้ต้องต้องทำอาหารเพิ่มอีก แต่ท้ายที่สุดก็ทำอาหารได้ครบทันเวลาพอดี เมนูของทีมสีแดงคือหมี่ผัดเต้าหู้จักรพรรดิ ส่วนของหวานคือรากบัวต้มน้ำลำไย และเมนูของทีมสีน้ำเงินคือมี่สั้วอายุยืนยาว เสิร์ฟคู่กับซุป 5 เซียน ส่วนของหวานคือโอนีแปะก๊วยนมสด โดยผลจากการตัดสินทีมที่ชนะคือ ทีมสีน้ำเงิน
โดยในการแข่งขันแบบทีมครั้งที่ 2 ได้ไปทำการแข่งขันกันที่ริมทะเลสาบ เมืองทองธานี โดยทั้ง 2 ทีมต้องทำอาหารให้วินมอเตอร์ไซค์รับจ้างจากทั่วกรุงเทพมหานคร จำนวน 251 คน โดยต้องทำของคาวและของหวาน มีเวลาในการทำอาหาร 90 นาที และมีเวลาในการเสิร์ฟอาหารให้เสร็จอีก 60 นาที แถมช่วงการแข่งขันนั้นก็ถูกเหล่านักชิมปริศนากระตุ้นอารมณ์ตลอดด้วยการบีบแตร เบิ้ลเครื่อง ส่งเสียงดังกระหึ่มไปทั่ว แถมยังต้องเจอกับสภาพอากาศร้อนสุด ๆ อีกเลยทำให้ทั้งสองทีมต่างเร่งรีบจนเกิดอาการเครียดไปตาม ๆ กัน จากการตัดสินโดยให้วินมอเตอร์ไซค์ขับรถไปหาทีมที่ต้องการลงคะแนน โดยสีน้ำเงินได้ 179 คะแนน สีแดงได้ 72 คะแนน ทำให้ทีมสีน้ำเงินเป็นฝ่ายชนะอย่างขาดลอย
ในการแข่งขันทดสอบภารกิจแบบทีมครั้งที่ 3 ได้ไปทำการแข่งขันกันที่ที่หาดยาว ฐานทัพเรือสัตหีบ จังหวัดชลบุรี โดยทั้งสองทีมต้องทำอาหารให้กับลูกเสือและเนตรนารีอายุระหว่าง 13–15 ปี จำนวน 501 คน โดยต้องทำอาหารในโจทย์ "อาหารที่ให้พลังงานและอิ่มท้อง" ซึ่งประกอบไปด้วยโปรตีนร้อยละ 50 แป้งร้อยละ 25 และผักร้อยละ 25 มีเวลาทำอาหาร 90 นาที และมีเวลาในการเสิร์ฟอาหารให้เสร็จอีก 60 นาที ทีมสีน้ำเงินทำอาหารในเมนู "เบอร์เกอร์ไก่ซอสฮอตบาร์บีคิวกับโคลสลอว์" ด้านสีแดงทำเมนู "เบอร์เกอร์ไก่ศรีราชามายองเนส เสิร์ฟกับไข่คนกะทิและหัวหอมเบคอนคาราเมล" ในระหว่างการทำอาหารทีมสีน้ำเงินมีปัญหาคือ ไก่ไม่สุกทำให้ต้องนำไก่มาผัดให้สุกในกระทะ และในการเสิร์ฟมีอาหารบางจานไก่ไม่สุก ทำให้เชฟต้องมาเตือน ด้านฝ่ายทีมสีแดงนำขนมปังมาไม่เพียงพอต่อจำนวนลูกเสือและเนตรนารี ทำให้ต้องหั่นขนมปังครึ่งหนึ่งเพื่อให้พอต่อจำนวนอาหารที่จะต้องเสิร์ฟ และในการเสิร์ฟอาหารทีมสีแดงเสิร์ฟไม่ทันเวลา ทำให้มีเนตรนารีไม่ได้รับอาหารจากทีมสีแดงถึง 24 คน จากการตัดสินโดยให้ลูกเสือและเนตรนารีวิ่งไปหาทีมที่ต้องการลงคะแนน โดยฝ่ายสีน้ำเงินได้ชนะไปอย่างขาดลอย ได้คะแนนไปถึง 367 คะแนน ส่วนทีมสีแดงได้คะแนนไปเพียง 154 คะแนน ทำให้ทีสีแดงต้องไปแข่งขันในรอบทดสอบความกดดันโดยในการแข่งขันแบบทีมครั้งที่ 4 ได้ไปทำการแข่งขันกันที่บ้านเลขที่ 1 ตรอกกัปตันบุช โดยทั้งสองทีมต้องทำอาหารสำรับไทยโบราณ ที่มีรสชาติดั้งเดิม ให้เหล่าสมาชิกราชสกุล ที่มีทั้งหม่อมราชวงศ์ หม่อมหลวง ร่วมไปถึงผู้ที่สืบสายราชสกุลที่เป็น ณ อยุธยา และเหล่าสมาชิกราชนิกุล ซึ่งเป็นบุคคลที่คุ้นเคยกับต้นตำรับอาหารไทยโบราณ จำนวน 61 คน โดยมีเวลาในการทำอาหาร 120 นาที และมีเวลาในการเสิร์ฟอาหารให้เสร็จอีก 60 นาที โดยอาหารที่ทำต้องดีที่สุด ประณีตที่สุด ด้านเมนูอาหารของทีมแดงคือ ต้มกะทิสายบัวใส่ปลาทู พล่ากะปิ ยำวุ้นเส้นโบราณ และมีไพลินอัญชันกรอบเป็นของหวาน ส่วนเมนูอาหารของทีมน้ำเงินคือ แกงเขียวหวานเนื้อโบราณ หมูหวาน น้ำพริกปลาทู และมีสาคูต้มน้ำตาลมะพร้าว กับโฟมกะทิและเกสรดอกไม้เป็นของหวาน ด้านทีมสีน้ำเงิน มีปัญหาในการเสิร์ฟของหวานไม่ทันเวลา และทีมที่ชนะในรอบนี้คือ ทีมสีน้ำเงิน ชนะไปด้วยคะแนน 40 ต่อ 21 คะแนน เนื่องจากรสชาติอาหารของทีมสีแดงไปในทางเดียวกันจนเกินไป ซึ่งผิดไปจากโจทย์สำรับอาหารไทยโบราณ
ในการแข่งขันทดสอบภารกิจแบบทีมครั้งที่ 5 ได้ทำการแข่งขันภารกิจแบบทีมกันที่มาสเตอร์เชฟคิทเชน โดยภารกิจในครั้งนี้ผู้เข้าแข่งขันทั้งสองทีมต้องทำอาหารให้เหล่านางแบบมืออาชีพ ระดับแนวหน้าของประเทศไทย จำนวน 31 คน โดยโจทย์ในครั้งนี้คือ "อาหารเพื่อสุขภาพ" โดยอาหารที่ทำต้องดีต่อสุขภาพ ไขมันต่ำ แคลอรีต่ำ ภายใต้โจทย์ต้องใช้วัตถุดิบคือ อกไก่เป็นองค์ประกอบในการทำอาหารคาว และไข่ขาวเป็นองค์ประกอบในการทำของหวาน และยังมีวัตถุดิบเสริมเช่น ผัก ผลไม้ และธัญพืช ให้ผู้เข้าแข่งขัน โดยมีเวลาในการทำอาหารจำนวน 90 นาที และมีเวลาในการเสิร์ฟอีก 60 นาที โดยต้องเสิร์ฟของคาวก่อน อีก 30 นาที จึงจะเสิร์ฟของหวาน เมนูของคาวของทีมสีแดงคือ "แม่ไก่ฟรอนต์โรว์" ไก่บดกับแซลมอน มูสต้มยำเสิร์ฟพร้อมกับซอสเผือกและเห็ด และเมนูของคาวของทีมสีน้ำเงินคือ "พ่อไก่พรมแดง" ไก่ม้วนสอดไส้เห็ด เสิร์ฟคู่กับฟักทองบดกลิ่นเปลือกส้ม สลัดกีนัวผักเขียว ส่วนในด้านของหวานทีมสีน้ำเงินเสิร์ฟเมนู "อดเปรี้ยวไว้กินหวาน" ไอศกรีมเสาวรส มูสไข่ขาวช็อกโกแลต ซอสอาโวคาโดแอปเปิล และของหวานของทีมสีแดงคือ "หวานนี้จะกี่แคล" พุดดิงนมอัลมอนด์โยเกิร์ต เบอร์รีซอสและมูสอาโวคาโด และผลจากการลงคะแนนของคณะกรรมการ ทีมสีน้ำเงินเป็นฝ่ายชนะ ไปด้วยคะแนน 17 ต่อ 14 คะแนน
ในการแข่งขันทดสอบภารกิจแบบทีมครั้งที่ 6 ได้ทำการแข่งขันภารกิจแบบทีมกันที่โรงแรม เลอบัว แอท สเตท ทาวเวอร์ ซึ่งผู้เข้าแข่งขันจะได้ลงมือทำอาหารกับครัวจริงของโรงแรมที่มีเครื่องมือแบบครัวโรงแรมระดับสุดหรู โดยภารกิจในครั้งนี้ผู้เข้าแข่งขันทั้งสองทีมต้องทำอาหารให้แขกวีไอพีของโรงแรม ซึ่งคุ้นเคยกับรสชาติอาหารของโรงแรม จำนวน 60 คน โดยโจทย์ในครั้งนี้คือต้องทำ "อาหารจานเอกลักษณ์ของห้องอาหาร" ให้เหมือนกับต้นฉบับอย่างสมบูรณ์แบบ และเสิร์ฟให้กับลูกค้าจริงของห้องอาหารแห่งนี้ โดยมีเชฟแซมเป็นคนสาธิตวิธีในการทำอาหารให้กับผู้เข้าแข่งขัน อาหารที่ต้องทำมีด้วยกัน 4 จาน โดยมีอาหารเรียกน้ำย่อย 2 จาน คือ ไก่ทอดสมุนไพรจีนและกุ้งลายเสื้อครีมวาซาบิ อาหารจานหลักอีก 2 จานคือ กุ้งมังกรคะน้าฮ่องกงและเนื้อวางีวผัดซอสพริกไทยดำ ผู้เข้าแข่งขันทั้งสองทีมมีเวลาในการเตรียมอาหาร 60 นาที และเวลาในการเสิร์ฟอาหารให้เสร็จอีก 120 นาที โดยจะมีเชฟเอียนและเชฟป้อมเป็นคนขานออร์เดอร์และเร่งอัตราเร็วในการทำงาน และผลจากการลงคะแนนของคณะกรรมการ ทีมที่ชนะในการแข่งขันครั้งนี้คือ ทีมสีแดง
โดยสัปดาห์นี้เป็นการแข่งขันในรอบรองชนะเลิศ ผู้เข้าแข่งขันทั้ง 3 คนจะต้องทำอาหารจานพิเศษที่สุดให้กับเชฟมืออาชีพ จากร้านอาหาร 30 ร้าน ซึ่งมีหลักประกันเป็นร้านอาหารระดับมิชลินสตาร์และมิชลินเพลต ที่จะมาตัดสินการแข่งขันแบบทีมครั้งนี้จำนวน 30 คน โดยโจทย์ในครั้งนี้คือ "อาหารจานหรูในรูปแบบอาหารรสเลิศ" โดยจะมีผู้เข้าแข่งขันที่ตกรอบไปแล้วมาเป็นผู้ช่วย ซึ่งทั้งสามคนต้องทำการจับสลากเลือกลูกทีม ลูกทีมของเดียวคือ กอล์ฟและแบงค์ ลูกทีมของลัทคือ กะปอมและหมอตั้ม และลูกทีมของเฟิสคือ แบงค์และยูริ โดยทุกจานต้องเสร็จภายในเวลา 90 นาที หลังจากหมดเวลาแล้วต้องเสิร์ฟอาหารโดยทันที โดยผู้ชนะในรอบนี้จะได้ผ่านเข้าไปในรอบชิงชนะเลิศทันที ส่วน 2 คนที่เหลือต้องมาแข่งขันกันอีกรอบในรอบทดสอบความละเอียดและความแม่นยำ เมนูของเดียวคือ "ต้มยำซอร์เบของเออร์ซูลา" เมนูของลัทคือ "แซลมอน เปรี้ยว ๆ หวาน ๆ" และเมนูของของเฟิสคือ "สเต๊กเนื้อ แซลมอนสุกมะนาว" และผลจากการลงคะแนนของคณะกรรมการ ผู้ที่ชนะในรอบบททดสอบภารกิจแบบทีมในครั้งนี้คือคือ ลัท


title: หลอดเลือดแดงของกระเปาะองคชาต

text: หลอดเลือดแดงของกระเปาะองคชาต () เป็นหลอดเลือดแดงสั้น ๆ ของลำขนาดใหญ่ซึ่งเกิดจากหลอดเลือดแดงหว่างขาในระหว่างพังผืดสองชั้น (ชั้นบนและชั้นล่าง)ของกะบังลมระบบปัสสาวะและเพศ โดยมันผ่านทางด้านใกล้กลาง (Medialward) เจาะผ่านพังผืดชั้นล่างของกะบังลมระบบปัสสาวะและเพศ และแยกออกเป็นแขนงในกระเปาะองคชาตและในส่วนหลังของคอร์ปัส สปอนจิโอซัม


title: หลอดเลือดแดงของกระเปาะองคชาต

text: "บทความนี้รวมเอาข้อความในสาธารณสมบัติจากหนังสือเกรย์อนาโตมีพิมพ์ครั้งที่ 20 (1918)"


title: แพนอเมริกันเกมส์ 2023

text: กีฬาแพนอเมริกันเกมส์ 2023 () การแข่งขันนี้จัดขึ้นที่ซานเตียโก ประเทศชิลี ระหว่างวันที่ 6 – 24 ตุลาคม ค.ศ. 2023


title: สนามกีฬาแห่งชาติจูลีโอ มาติเนส ปราโดนอส

text: สนามกีฬาแห่งชาติจูลีโอ มาติเนส ปราโดนอส (เดิมชื่อ สนามกีฬาแห่งชาติ; ) เป็นสนามกีฬาตั้งอยู่ที่ซานเตียโก ประเทศชิลี ตั้งชื่อตามนักข่าวจูลีโอ มาติเนส ปราโดนอส


title: ชั่วโมงต้องมนต์

text: ละคร ชั่วโมงต้องมนต์ เป็นละครโทรทัศน์ไทยแนวดราม่า, แฟนตาซี, โรแมนติก, คอมเมดี้ ผลิตโดย บริษัท ทีวีซีน แอนด์ พิคเจอร์ จำกัด โดยสร้างจากบทประพันธ์ของ ติณณา บทโทรทัศน์โดย ตฤณณา นำแสดงโดย มาสุ จรรยางค์ดีกุล, รณิดา เตชสิทธิ์, ธนิน มนูญศิลป์ กำกับการแสดงโดย กิตติศักดิ์ ชีวาสัจจาสกุล อำนวยการผลิตโดย ณัฏฐนันท์ ฉวีวงษ์


title: เขตฮีลากังมินดาเนา

text: เขตฮีลากังมินดาเนา () หรือ เขตที่ 10 เป็นเขตหนึ่งของประเทศฟิลิปปินส์ ประกอบด้วย 5 จังหวัดและ 2 นครที่มีประชากรสูง เขตครอบคลุมพื้นที่ทางตอนเหนือถึงตอนกลางของเกาะมินดาเนาและเกาะของจังหวัดกามิกิน ศูนย์กลางของเขตอยู่ที่เมืองคากายันเดอโอโร สำหรับจังหวัดฮีลากังลาเนานั้น เคยอยู่ในเขตโซกซาร์เจนก่อนที่จะถูกย้ายเข้ามาในเขตนี้ ในเดือนกันยายน ค.ศ. 2001


title: เขตฮีลากังมินดาเนา

text: เขตมีเนื้อที่ โดยมากกว่าร้อยละ 60 เป็นพื้นที่ป่าไม้ มีอาณาเขตติดทะเล เหมาะแก่การทำอาชีพประมง สำหรับภูมิอากาศ มีฝนตกแทบตลอดทั้งปี และมีอุณหภูมิที่เหมาะสม จึงมีความอุดมสมบูรณ์ในพื้นที่


title: เขตฮีลากังมินดาเนา

text: ประกอบด้วย 5 จังหวัด, 2 นครที่มีประชากรอย่างสูง (คากายันเดอโอโรและอีลีกัน), 7 นครทั่วไป, 84 เทศบาล และ 2,022 บารังไกย์


title: สโมสรฟุตบอลฌิโรนา

text: สโมสรฟุตบอลฌิโรนา, S.A.D. เป็นสโมสรฟุตบอลอาชีพในประเทศสเปน ตั้งอยู่ที่เมืองฌิโรนา แคว้นกาตาลุญญา ก่อตั้งเมื่อวันที่ 23 กรกฎาคม ค.ศ. 1930 ปัจจุบันลงเล่นในลาลีกา หลังจากที่เลื่อนชั้นจากเซกุนดาดีบีซีออนในฤดูกาล 2016–17 สนามเหย้าคือ เอสตาดี มอนตีลีบี ความจุ 13,500 ที่นั่ง นอกจากนี้ยังมีสโมสรฟุตบอลเยาวชนและฟุตบอลหญิงอีกด้วย


title: สโมสรฟุตบอลฟูเอนลาบราดา

text: สโมสรฟุตบอลฟูเอนลาบราดา, S.A.D. เป็นสโมสรฟุตบอลอาชีพ ตั้งอยู่ที่เมืองฟูเอนลาบราดา มาดริด ประเทศสเปน ก่อตั้งในปี ค.ศ. 1975 ปัจจุบันลงเล่นในเซกุนดาดีบีซีออน เบ – กลุ่ม 1 สนามเหย้าคือ "เอสตาดีโอ เฟร์นันโด ตอร์เรส" จุคนได้ 7,500 ที่นั่ง


มะเร็งไส้ใหญ่และไส้ตรงแบบไม่มีติ่งเนื้อเมือกมากทางกรรมพันธุ์ () หรือกลุ่มอาการลินช์ () เป็นภาวะทางกรรมพันธุ์แบบทายกรรมลักษณะเด่น (autosomal dominant) ซึ่งมีความเสี่ยงต่อมะเร็งลำไส้ใหญ่สูง เช่นเดียวกับมะเร็งอื่นได้แก่ มะเร็งของเยื่อบุมดลูก (พบบ่อยสุดเป็นอันดับสอง) รังไข่ กระเพาะอาหาร ลำไส้เล็ก ทางเดินตับและน้ำดี ทางเดินปัสสาสวะส่วนบน สมองและผิวหนัง สาเหตุที่มีความเสี่ยงต่อมะเร็งเหล่านี้เพิ่มขึ้นเนื่องจากการกลายพันธุ์ทางกรรมพันธุ์ซึ่งทำให้การซ่อมแซมการไม่เข้าคู่ของดีเอ็นเอบกพร่อง จัดเป็นกลุ่มอาการมะเร็งอย่างหนึ่ง


title: กลุบเดปอร์ตีโบนูมันเซียเดโซเรีย

text: กลุบเดปอร์ตีโบนูมันเซียเดโซเรีย, S.A.D. เป็นสโมสรฟุตบอลอาชีพ ตั้งอยู่ที่เมืองโซเรีย แคว้นกัสติยาและเลออน ประเทศสเปน ก่อตั้งเมื่อวันที่ 9 เมษายน ค.ศ. 1945 ปัจจุบันลงเล่นใน"เซกุนดาดีบีซีออน" ที่สนามเหย้าโลส ปาคารีโตส นอกจากนี้ยังมีสโมสรวอลเลย์บอล แฮนด์บอล และยิมนาสติก สโมสรเคยขึ้นมาเล่นในลาลีกาสามครั้ง ในปี ค.ศ. 1999, 2004 และ 2008


title: ตาหวำ

text: ตาหวำ () เป็นการเลื่อนไปด้านหลังของลูกตาในเบ้าตา เนื่องจากการเปลี่ยนแปลงปริมาตรของลูกตา (กระดูก) โดยสัมพัทธ์กับสิ่งบรรจุ (ลูกตาและไขมันเบ้าตา) หรือการเสียหน้าที่ของกล้ามเนื้อออร์บิทัลลิส (orbitalis) ภาวะตรงข้ามคือ ตาโปน (exophthalmos) หมายถึง การเลื่อนไปด้านหน้าของตา


title: ตาหวำ

text: ตาหวำอาจเป็นความผิดปกติแต่กำเนิด หรือได้รับภายหลังอันเนื่องจากการบาดเจ็บ (เช่นในกระดูกหักทะลักของเบ้าตา) กลุ่มอาการฮอร์เนอร์ (ลักษณะคล้ายตาหวำเนื่องจากหนังตาตก) กลุ่มอาการมาร์แฟน กลุ่มอาการดูเอน กลุ่มอาการโพรงเงียบ (silent sinus syndrome) หรือลูกตาแฟบ


title: สำมะโนสหรัฐ ค.ศ. 2020

text: สำมโนประชากรสหรัฐ ค.ศ. 2020 เป็นการสำมโนครั้งที่ 24 ของการสำมโนประชากรสหรัฐที่ผ่านมา วันที่สำมโนประชากรคือวันที่ 1 เมษายน ค.ศ. 2022


title: สำมะโนสหรัฐ ค.ศ. 2020

text: ตามรัฐบัญญัติสหรัฐกล่าวว่าจะต้องมีการสำมโนประชากรทุกๆ 10 ปี เริ่มต้นครั้งแรกเมื่อปี ค.ศ. 1790 การสำมโนประชากรครั้งล่าสุดเกิดขึ้นเมื่อปี ค.ศ. 2010 ทุกคนจะต้องมีส่วนรวมในการสำมโนประชากรตารกฎหมายในหัวข้อที่ 13 ตามข้อบังคับเซเวนตีทรู-เยียร์ ข้อมูลที่ระบุตัวบุคคลได้จะถูกนำกลับมาใช้ในปี ค.ศ. 2092


title: สงครามตัวแทน

text: สงครามตัวแทน () เป็นความขัดแย้งระหว่างรัฐหรือตัวแสดงที่มิใช่รัฐสองฝ่ายซึ่งต่างฝ่ายต่างมิได้ประจัญบานโดยตรงกับอีกฝ่ายหนึ่ง แม้คำนี้ครอบคลุมการเผชิญหน้าด้วยอาวุธต่าง ๆ แต่บทนิยามแกนกลางของ "สงครามตัวแทน" ตั้งอยู่บนอำนาจสองฝ่ายใช้การต่อสู้ภายนอกเพื่อโจมตีผลประโยชน์หรือการถือครองดินแดนของอีกฝ่าย สงครามตัวแทนมักเกี่ยวข้องกับทั้งสองประเทศต่อสู้กับพันธมิตรของคู่แข่ง หรือสนับสนุนพันธมิตรของตนในการต่อสู้กับคู่แข่ง


title: สงครามตัวแทน

text: สงครามตัวแทนพบมากเป็นพิเศษช่วงใกล้สิ้นสุดสงครามโลกครั้งที่สองและช่วงสงครามเย็น และเป็นมุมมองนิยามความขัดแย้งทั่วโลกระหว่างครึ่งหลังของคริสต์ศตวรรษที่ 20 ส่วนมากได้รับการจูงใจจากความกลัวว่าความขัดแย้งโดยตรงระหว่างสหรัฐและสหภาพโซเวียตจะส่งผลให้เกิดการฆ่าล้างบางนิวเคลียร์ ทำให้สงครามตัวแทนเป็นวิธีแสดงออกซึ่งความเป็นปรปักษ์ที่ปลอดภัยกว่า นอกจากนี้ยังมีเหตุผลประชิดกว่าสำหรับการถือกำเนิดของสงครามตัวแทนในเวทีโลก คือระหว่างช่วงปีหลัง ๆ สหภาพโซเวียตพบว่าการติดอาวุธหรือจัดตั้งภาคีปฏิปักษ์ต่อเนโทแทนการเผชิญหน้าโดยตรงมีราคาถูกกว่า นอกจากนี้ การแพร่ขยายของสื่อโทรทัศน์และผลกระทบต่อการรับรู้ของสาธารณะทำให้สาธารชนสหรัฐรู้สึกไวต่อความเบื่อหน่ายสงครามเป็นพิเศษและกังขาการเสี่ยงชีวิตชาวอเมริกันนอกประเทศ เหตุนี้นำสู่การปฏิบัติการติดอาวุธกำลังก่อการกำเริบ เช่น การส่งมอบยุทธภัณฑ์แก่มูจาฮีดีนระหว่างสงครามโซเวียต–อัฟกานิสถาน


title: สงครามตัวแทน

text: สงครามตัวแทนยังสามารถกำเนิดจากความขัดแย้งอิสระที่บานปลายเนื่องจากการแทรกแซงของประเทศภายนอก ตัวอย่างเช่น สงครามกลางเมืองสเปนเป็นสงครามกลางเมืองระหว่างฝ่ายชาตินิยมปฏิวัตินิยมฟาสซิสต์ กับผู้สนับสนุนสาธารณรัฐสเปน เรียก สาธารณรัฐนิยม ทว่า สงครามได้กลายเป็นสงครามตัวแทนเมื่อนาซีเยอรมนีและพันธมิตรเริ่มสนับสนุนฝ่ายชาตินิยม ส่วนสหภาพโซเวียต เม็กซิโกและอาสาสมัครนานาชาติต่าง ๆ สนับสนุนฝ่ายสาธารณรัฐนิยม


title: สโมสรฟุตบอลการท่าเรือ ในฤดูกาล 2561

text: ฤดูกาล 2561 เป็นฤดูกาลที่ 22 ของ การท่าเรือ ในลีกสูงสุดของไทย และเป็นฤดูกาลที่ 20 ของทีมใน ไทยลีก.


title: สโมสรฟุตบอลการท่าเรือ ในฤดูกาล 2561

text: นี่คือการเปลี่ยนชื่อของสโมสรฟุตบอลการท่าเรือ.


title: กอสต์ยาอิซบูดูเชโว

text: กอสต์ยาอิซบูดูเชโว (, "Gostya iz budushchevo") เป็นมินิซีรีส์โทรทัศน์แนวไซไฟสำหรับเด็กจากสหภาพโซเวียต ผลิตโดยกอร์กีฟิล์มสตูดิโอ ออกอากาศครั้งแรกในปี 1985 โดยได้เค้าโครงจากนวนิยายเรื่อง "ซโตเลตโตมูวเปริออด" (, "Sto let tomu vperod") ของ Kir Bulychov


title: กอสต์ยาอิซบูดูเชโว

text:
มินิซีรีส์นำแสดงโดย Natalya Guseva ซึ่งรับบทเป็น Alisa Selezneva เด็กสาวจากโลกอนาคต ซึ่งได้เดินทางท่องเที่ยวโลกปัจจุบัน และ Aleksei Fomkin รับบทเป็น Kolya Gerasimov เด็กหนุ่มที่ใช้ชีวิตในปี 1984 และเดินทางท่องเที่ยวโลกอนาคตปี 2084 "กอสต์ยาอิซบูดูเชโว" ถือเป็นมินิซีรีส์ที่ประสบความสำเร็จอย่างยิ่งใหญ่ในสหภาพโซเวียต และมีการออกอากาศซ้ำในปัจจุบัน
นอกจากสหภาพโซเวียตแล้ว "กอสต์ยาอิซบูดูเชโว" ยังออกอากาศในต่างประเทศดังนี้


title: เดอะยูนิต

text: เดอะยูนิต ( , ) เป็นรายการเรียลลิตี้ ของ ประเทศเกาหลีใต้ ออกอากาศทาง สถานีโทรทัศน์ เคบีเอส 2 เพื่อค้นหากลุ่มศิลปินชายและหญิง กลุ่มละ 9 คน จากการคัดเลือกศิลปิน-นักร้อง และไอดอลที่เคยมีโอกาสได้เปิดตัวสู่สาธารณะแล้ว รายการนี้มีจุดประสงค์เพื่อให้พวกเขาได้มีโอกาสที่จะแนะนำความสามารถ พรสวรรค์ของตนให้กับสาธารณะชนได้เห็นจากรายการนี้


title: เดอะยูนิต

text: เมื่อเดือนกรกฎาคม 2560 สถานีโทรทัศน์ เคบีเอส ได้ประกาศเริ่มต้นการผลิตรายการเรียลลิตี้ภายใต้ชื่อโครงการ "The ไฟนอล 99 แมตช์" ก่อนที่วันที่ 2 สิงหาคม ทางสถานีจะเกิดตัวรายการในชื่อ "เดอะยูนิต" โดยใช้การสะกดเป็น "The UNI+" ซึ่งย่อมาจาก "YOU & I Plus" นอกจากนี้ยังได้เปิดตัวเว็บไซต์อย่างเป็นทางการในวันเดียวกัน พร้อมกับแบบฟอร์มการสมัครเข้าแข่งขันรายการสำหรับศิลปิน-ไอดอลที่สนใจ


title: เดอะยูนิต

text: การประเมินผลในรอบออดิชั่นนั้นสามารถเข้ารับการประเมินทั้งแบบเดี่ยว หรือเป็นกลุ่มก็ได้ ในการประเมินผลครั้งแรก จะให้ผู้เข้าชมรายการในห้องอัดประเมินผลจากการลงคะแนนเสียงให้กับผู้เข้าแข่งขัน โดยที่วัดคะแนนเป็น "บูต" โดยที่ 1 บูต เท่ากับการลงคะแนนของผู้เข้าชมอย่างน้อย 15% และเมื่อได้มากกว่า 90% จะได้รับเป็น "ซุปเปอร์บูต" และสามารถผ่านเข้าร่วมรายการได้ทันที เมื่อผู้เข้าแข่งขัน/กลุ่มผู้เข้าแข่งขัน ไม่ได้รับ "ซุปเปอร์บูต" จะเป็นหน้าที่ของคณะกรรมการว่าจะให้ทำการแสดงเดี่ยวอีกหรือไม่ โดยต้องได้รับอย่างน้อย 1 บูตเพื่อเข้าร่วมรายการ


title: เดอะยูนิต

text: ในการประเมินผลนี้ถ่ายทำระหว่างวันที่ 29 กันยายน - 1 ตุลาคม 2560 ณ Kintex Hall


title: เดอะยูนิต

text:
มีรายงานว่าผู้เข้าแข่งขันทั้ง 126 คนที่ผ่านรอบออดิชั่น ได้เริ่มถ่ายทำมิวสิกวีดีโอ ตั้งแต่วันที่ 7-9 ตุลาคม ซึ่งเป็นส่วนหนึ่งของภารกิจ เซนเตอร์ ประกอบไปด้วยผู้ชาย (Uni+ B) 9 คน และผู้หญิง (Uni+ G) 9 คน และมีเพียงผู้เข้าแข่งขันชายและหญิง อย่างละ 1 คนที่จะได้โดดเด่นที่สุดถือเป็น เซนเตอร์ของเซนเตอร์อีกที
ในวันที่ 13 ตุลาคม รายการได้ปล่อยมิวสิกวีดีโอของผู้เข้าแข่งขันเป็นครั้งแรกในชื่อเพลง "My Turn" รวมถึงได้ออกอากาศผ่านรายการ มิวสิกแบงก์ ซึ่งถือเป็นรายการเพลงของสถานีอีกด้วย โดยมี อึยจิน วงโซนามู และ กีจุง วงไอเอ็มเป็นเซนเตอร์ของการแสดง


title: เดอะยูนิต

text:
“เดอะยูนิต” ได้เปิดให้โหวตผู้เข้าแข่งขันครั้งแรกในเวลา 22.00 น. ของวันที่ 11 พฤศจิกายน และภายหลังเพียง 15 นาที ระบบก็ล่มไปจากการที่มีประชาชนสนใจร่วมโหวตให้ผู้เข้าแข่งขันเป็นจำนวนมาก
การโหวตสามารถทำได้ผ่านเว็บไซต์ TMON โดย 1 ผู้ใช้ สามารถลงคะแนนโหวตได้เพียงครั้งเดียว และผู้ใช้ที่เป็นสมาชิกของ TMON ทุกคนสามารถร่วมกิจกรรมนี้ได้ โดย 1 ผู้ใช้สามารถโหวตให้ผู้เข้าแข่งขันชายได้ 9 คน และผู้เข้าแข่งขันหญิงอีก 9 คน รวมเป็น 18 คน โดยผู้เข้าแข่งขัน 9 อันดับแรกของทั้งยูนิตชายและยูนิตหญิง ในรอบไฟนอลจะได้เปิดตัวโปรเจกต์กรุ๊ป


title: เดอะยูนิต

text: ภายหลังจากตอนที่ 19 ได้ออกาอากาศ เป็นต้นมาได้มีการเปลี่ยนแปลงกฎการโหวต โดยสามารถโหวตได้จาก แอปพลิเคชันอย่างเป็นทางการของรายการ "เดอะยูนิต" โดยให้เลือกผู้เข้าแข่งขันชายและหญิงเพียงฝั่งละ 3 คนและโหวตได้เพียงวันละ 1 รอบเท่านั้น การลงคะแนนนี้มีผลตั้งแต่เวลาเที่ยงคืนของวันที่ 7 มกราคม 2561 จนถึงเวลา 23.59 ของวันที่ 25 มกราคม 2561


title: วิกตอเรียส์ซีเคร็ตแฟชั่นโชว์ 2014

text: วิกตอเรียส์ซีเคร็ตแฟชั่นโชว์ 2014 (อังกฤษ: Victoria's Secret Fashion Show 2014) เป็นการแสดงวิกตอเรียส์ซีเคร็ตแฟชั่นโชว์ประจำปีที่ได้รับการสนับสนุนจากวิกตอเรียส์ซีเคร็ต แบรนด์ชุดชั้นในและชุดนอน วิกตอเรียส์ซีเคร็ตใช้เพื่อเป็นการโปรโมตและทำการตลาดสินค้า โดยการแสดงมีนางแบบชั้นนำของโลก เช่น นางฟ้าวิกตอเรียส์ซีเคร็ต เช่น อาดรียานา ลีมา, อาเลซังดรา อังบรอซียู, คาร์ลี คลอสส์, ลินด์ซีย์ เอลลิงสัน, กันดิส สวาเนปุล, เดาท์เซน โครส์, ลิลี ออลดริดจ์, และเบฮาตี ปรินส์ลัว


title: วิกตอเรียส์ซีเคร็ตแฟชั่นโชว์ 2014

text: วิกตอเรียส์ซีเคร็ตแฟชั่นโชว์ ค.ศ. 2014 จัดแสดงขึ้นที่ลอนดอน สหราชอาณาจักร ร่วมการแสดงดนตรีโดยเอ็ด ชีแรน, อารีอานา กรานเด, โฮซิเออร์, และเทย์เลอร์ สวิฟต์


title: เจ้าสาวจำยอม

text: เจ้าสาวจำยอม(อังกฤษ:When I Marry A Stranger) เป็นละครโทรทัศน์ไทยที่สร้างครั้งแรกในปี พ.ศ. 2561 เป็นแนวโรแมนติก - ดราม่า โดยดัดแปลงมาจากบทประพันธ์ของ พิมพ์ฝัน บทโทรทัศน์ โดย เบญจมาศ ดาลหิรัญรัตน์ ผลิตโดยค่ายพอดีคำ ของ ธงชัย ประสงค์สันติ ออกอากาศในวันศุกร์ที่ 17 สิงหาคม พ.ศ. 2561 - วันศุกร์ที่ 21 กันยายน พ.ศ. 2561 ทางช่อง 7 HD ศุกร์ 20.05 น. เสาร์ และ อาทิตย์ 20.15 น. ต่อจากละคร แม่สื่อปากร้าย ผู้ชายรสจัด


title: สะพานหก

text:
"บทความนี้หมายถึงสะพานหกในพื้นที่แขวงพระบรมมหาราชวัง และแขวงศาลเจ้าพ่อเสือ เขตพระนคร กรุงเทพมหานคร ในความหมายอื่น ดูที่: สะพานยก"
สะพานหก เป็นสะพานที่สร้างข้ามคลองคูเมืองเดิม หรือคลองหลอดวัดราชนัดดา ตั้งอยู่ในแขวงพระบรมมหาราชวังและแขวงศาลเจ้าพ่อเสือ เขตพระนคร กรุงเทพมหานคร ชื่อสะพานเรียกตามลักษณะซึ่งนำแบบมาจากสะพานในเมืองวิลันดา ประเทศเนเธอร์แลนด์ สร้างครั้งรัชกาลที่ 4 ต่อเนื่องถึงรัชกาลที่ 5 มีลักษณะพิเศษ คือ สามารถยกหรือหกให้เรือผ่านได้ โดยมีสะพานลักษณะเช่นนี้ในพื้นที่กรุงเทพมหานคร ในช่วงต้นกรุงรัตนโกสินทร์มากด้วยกันถึง 8 แห่ง ทั้งในฝั่งพระนครและฝั่งธนบุรี คือ แต่ได้ทรุดโทรมไปตามกาลเวลา ปัจจุบันเหลือเพียงแห่งเดียว คือ บริเวณหน้ากระทรวงมหาดไทย


title: สะพานหก

text: สะพานหก เชื่อมระหว่างถนนอัษฎางค์และถนนราชินี โดยมีสถานที่สำคัญใกล้เคียง คือ สวนสราญรมย์, อนุสาวรีย์หมูและสะพานปีกุน, วัดราชบพิธสถิตมหาสีมาราม, วัดราชประดิษฐสถิตมหาสีมาราม, สะพานมอญ, สะพานช้างโรงสี, กระทรวงมหาดไทย และกระทรวงกลาโหม


title: สะพานหก

text: เดิมเป็นสะพานไม้และได้ทรุดโทรมไปตามกาลเวลา ต่อในในช่วงฉลองกรุงรัตนโกสินทร์ครบ 200 ปี ในปีพุทธศักราช 2525 ทางรัฐบาลได้ดำเนินการสร้างสะพานหกขึ้นมาใหม่ โดยปรับจากโครงสร้างไม้ปลายตุ้มเหล็กมาเป็นสะพานคอนกรีตสำหรับเดินข้าม แต่ให้คงลักษณะเหมือนอย่างโบราณเพื่อเป็นอนุสรณ์ของกรุงรัตนโกสินทร์


title: สะพานช้างโรงสี

text: สะพานช้างโรงสี เป็นสะพานและทางแยกแห่งหนึ่งในกรุงเทพมหานคร มีลักษณะเป็นสี่แยก เป็นจุดเริ่มต้นของถนนบำรุงเมือง ตั้งอยู่ในพื้นที่แขวงพระบรมมหาราชวัง เขตพระนคร


title: สะพานช้างโรงสี

text: สะพานช้างโรงสี เป็นสะพานที่สร้างข้ามคลองคูเมืองเดิม เชื่อมระหว่างถนนราชินี บริเวณหลังกระทรวงกลาโหม กับถนนอัษฎางค์ ด้านหน้ากระทรวงมหาดไทย ในยุครัตนโกสินทร์ตอนต้น สะพานช้างโรงสีเป็นสะพานที่สร้างสำหรับกองทัพช้างศึกที่กลับมาจากการทำศึกสงครามเดินข้ามเพื่อเข้าเขตราชธานี ซึ่งเดิมมีสะพานที่สร้างสำหรับช้างเดินข้ามมีทั้งสิ้น 3 สะพาน คือ สะพานช้างวังหน้า ซึ่งปัจจุบันคือ บริเวณเชิงลาดสะพานพระปิ่นเกล้า, สะพานข้ามคลองคูเมืองเดิมบริเวณปากคลองตลาด ซึ่งปัจจุบัน คือ สะพานเจริญรัช 31 และสะพานช้างโรงสีแห่งนี้ ซึ่งในอดีตตั้งอยู่ใกล้กับโรงสีข้าวของฉางหลวงแห่งพระนคร ผู้คนในสมัยนั้นจึงเรียกกันติดปากว่า "สะพานช้างโรงสี" และได้เป็นสะพานเพียงแห่งเดียวที่ยังคงใช้ชื่อเดิมอยู่


title: สะพานช้างโรงสี

text: จนเมื่อสมเด็จกรมพระยาดำรงราชานุภาพ ทรงดำรงตำแหน่งเสนาบดีกระทรวงมหาดไทย ได้ทรงบูรณะจากเดิมที่เป็นสะพานไม้แผ่นหนาวางพาดเปลี่ยนเป็นสะพานคอนกรีตเสริมเหล็ก ราวสะพานทำเป็นลูกแก้วปูนหล่อ ช่วงปลายสะพานทั้งสี่มุมเป็นประติมากรรมปูนปั้นรูปหัวสุนัข มีจารึกคำว่า ศก ๑๒๙ อันหมายถึง ปีจอ และรัตนโกสินทร์ศก 129 (พ.ศ. 2453) ซึ่งเป็นทั้งปีนักษัตรประสูติของพระองค์และตรงกับปีที่บูรณะซ่อมแซมสะพานอีกด้วย


title: ภาวะมีไตรเมทิลามีนในปัสสาวะ

text: ภาวะมีไตรเมทิลามีนในปัสสาวะ () หรือ โรคกลิ่นตัวเหม็น () เป็นโรคของเมตาบอลิซึมชนิดหนึ่งซึ่งพบน้อย เกิดจากความผิดปกติของการสร้างหรือการทำงานของเอนไซม์ flavin-containing monooxygenase 3 ("FMO3") ซึ่งทำให้ร่างกายไม่สามารถเปลี่ยนไตรเมทิลามีน (TMA) ให้กลายเป็นไตรเมทิลามินออกไซด์ (TMAO) ผ่านกระบวนการปกติคือ "N"-oxidation ได้ ทำให้ไตรเมทิลามีนสะสมในร่างกายและถูกขับออกมาทางเหงื่อ ปัสสาวะ และลมหายใจ ทำให้มีกลิ่นของสารนี้ออกมา ซึ่งเป็นกลิ่นเหม็นคล้ายกลิ่นปลาหรือกลิ่นตัว


title: รายชื่อตอนในบ้านสราญแลนด์

text: ด้านล่างนี้คือรายชื่อตอนของซิตคอม บ้านสราญแลนด์ ที่สร้างโดย เดอะ วัน เอ็นเตอร์ไพรส์ โดยเป็นเรื่องราวความอลวนของ 4 ครอบครัวพร้อมก๊วนเพื่อนบ้านตัวจี๊ดที่อาศัยอยู่ในหมู่บ้านที่ชื่อว่า “บ้านสราญแลนด์” ออกอากาศทุกวันจันทร์-พฤหัสบดี ทางสถานีโทรทัศน์ช่องวัน เวลา 19.00 - 19.55 น. เริ่มออกอากาศตอนแรกวันจันทร์ที่ 8 มกราคม พ.ศ. 2561 เป็นต้นมา และตั้งแต่วันที่ 24 กันยายน 2561 - 27 กันยายน 2561 ซิทคอมบ้านสราญแลนด์เรื่องที่จะออกอากาศเป็นตอนอวสาน คือ ศึกรักข้ามรั้ว สุภาพบุรุษสุดซอย ฤดูกาลที่ 1 ชะนีหนีคาน และรักล้นๆ คนเต็มบ้าน ส่วนสุภาพบุรุษสุดซอย ฤดูกาลที่ 2 จะย้ายวันและเวลาใหม่เป็นทุกวันอาทิตย์ เวลา 17.00 -18.00 น. เริ่ม 7 ตุลาคม 2561


title: เขตดาเบา

text: เขตดาเบา หรือชื่อเดิม เซาเทิร์นมินดาเนา () หรือ เขตที่ 11 เป็นเขตหนึ่งของประเทศฟิลิปปินส์ ตั้งอยู่ทางภาคตะวันออกเฉียงใต้ของเกาะมินดาเนา ประกอบไปด้วย 5 จังหวัด ล้อมรอบด้วยอ่าวดาเบา เมืองศูนย์กลางของเขตนี้คือดาเบา สภาพภูมิอากาศ มีฝนตกตลอดทั้งปี และตั้งอยู่ในแนวพายุไต้ฝุ่น


title: เขตดาเบา

text: แบ่งเป็น 5 จังหวัด, 1 นครที่มีประชากรสูง, 5 นครทั่วไป, 43 เทศบาล และ 1,162 บารังไกย์


title: เขตดาเบา

text: เขตดาเบาเป็นเขตที่มีประชากรมากที่สุดของเกาะมินดาเนา และเป็นเขตที่มีประชากรมากเป็นอันดับที่ 7 ของประเทศ โดยในปี ค.ศ. 2015 มีประชากร 4,893,318 คน โดยศูนย์กลางของเขต เมืองดาเบา ยังเป็นเมืองที่ใหญ่ที่สุดของเกาะมินดาเนาอีกด้วย เมืองดาเบามีพื้นที่ 2,444 ตารางกิโลเมตร เป็นเมืองที่มีพื้นที่มากที่สุดของประเทศ และมีประชากร 1,632,991 คนในปี ค.ศ. 2015 เป็นเมืองที่มีประชากรอันดับที่ 4 ของประเทศ และมากที่สุดในเขตวิซายัส-มินดาเนา ส่วนเขตมหานครดาเบา เป็นเขตมหานครที่มีประชากรมากที่สุดของเกาะ และมากเป็นอันดับที่ 3 ของประเทศ มีประชากร 2,274,913 คน


title: เขตดาเบา

text: ประชากรส่วนใหญ่นับถือศาสนาคริสต์ นิกายโรมันคาทอลิก นอกจากนี้ยังนับถือศาสนาอิสลาม ศาสนาพุทธ และชินโต


title: เซาท์อเมริกันเกมส์

text: กีฬาองค์การกีฬาอเมริกาใต้ หรือ เซาท์อเมริกันเกมส์ (; ), เดิมชื่อ กีฬาไม้กางเขนตอนใต้ หรือ เซาท์เทิร์นครอสเกมส์ (; ) เป็นการแข่งขันกีฬาหลายชนิดในภูมิภาคทวีปอเมริกาใต้ ซึ่งตามปกติจะมีการจัดแข่งขันทุกสี่ปี โดยองค์การกีฬาอเมริกาใต้ (; (ODESUR)


title: เอ็สเซ ไฟรบวร์ค

text: สโมสรกีฬาไฟรบวร์ค สมาคมจดทะเบียน () หรือ เอ็สเซ ไฟรบวร์ค () เป็นสโมสรฟุตบอลอาชีพเยอรมัน ตั้งอยู่ที่ไฟรบวร์คอิมไบรส์เกา รัฐบาเดิน-เวือร์ทเทิมแบร์ค ปัจจุบันลงเล่นในบุนเดสลีกา หลังจากที่เลื่อนชั้นจากการคว้าแชมป์ซไวเทอบุนเดสลีกาในปี ค.ศ. 2016 ไฟรบวร์คเป็นสโมสรที่เลื่อนชั้นและตกชั้นอยู่บ่อย ๆ จนเกิด จนเกิดเป็นเพลงที่ร้องว่า "เราตกชั้น เราเลื่อนชั้น เราได้ไปยูฟ่าคัพ!" ในช่วงคริสตทศวรรษ 1990


title: เอ็สเซ ไฟรบวร์ค

text: ตั้งแต่ปี ค.ศ. 1954 สโมสรใช้สนามแข่งขันชื่อว่าชวาทซ์วัลท์-ชตาดีอ็อน สโมสรเคยมีผู้จัดการที่คุมทีมยาวนานที่สุดในประวัติศาสตร์ฟุตบอลเยอรมัน คือ Volker Finke ซึ่งคุมทีมช่วงปี ค.ศ. 1991-2007 ส่วนผู้ทำประตูสูงสุดตลอดกาลของสโมสร คือ โยอาคิม เลิฟ ทำประตูได้ 81 ประตูใน 252 เกม ซึ่งปัจจุบันเขาเป็นผู้จัดการทีมชาติเยอรมนี


title: เอ็สเซ ไฟรบวร์ค

text: ไฟรบวร์คใช้สนามแข่งขันชื่อว่าชวาทซ์วัลท์-ชตาดีอ็อนหรือไดรซัมชตาดีอ็อนซึ่งตั้งชื่อตาแม่น้ำไดรซัมซึ่งไหลผ่านเมืองไฟรบวร์ค สนามแข่งขันมักรู้จักกันในชื่อ มาเกอโซลาร์ชตาดีอ็อน ตามชื่อผู้สนับสนุนสโมสร สนามมีความจุ 24,000 ที่นั่ง สร้างในปี ค.ศ. 1953 และในอีก 40 ปี ผู้จัดการทีม Volker Finke มีความคิดที่จะดัดแปลงให้เป็นสนามแห่งแรกที่ใช้พลังแสงอาทิตย์ โดยมีแผงเซลล์สุริยะบนอัฒจันทร์หลัก ด้านทิศเหนือและใต้ แผงผลิตพลังงานไฟฟ้าได้ 250,000 กิโลวัตต์ต่อปี


title: เอ็สเซ ไฟรบวร์ค

text: ผลงานของทีมสำรอง


title: เอ็สเซ ไฟรบวร์ค

text: ผลงานแบ่งตามฤดูกาลของสโมสร


title: แอร์สเทอ เอ็ฟเอ็สเฟา ไมนทซ์ 05

text: 1. Fußball- und Sportverein Mainz 05 e. V. หรือเรียกสั้น ๆ ว่า แอร์สเทอ เอ็ฟเอ็สเฟา ไมนทซ์ 05, ไมนทซ์ 05 หรือ ไมนทซ์ เป็นสโมสรฟุตบอลอาชีพเยอรมัน ก่อตั้งในปี ค.ศ. 1905 ตั้งอยู่ที่เมืองไมนทซ์ รัฐไรน์ลันท์-ฟัลทซ์ ปัจจุบันลงเล่นในบุนเดสลีกา ลีกระดับสูงสุดของประเทศ เป็นปีที่แปดติดต่อกัน นับตั้งแต่ฤดูกาล 2009–10 สโมสรคู่ปรับท้องถิ่นที่สำคัญ ได้แก่ ไอน์ทรัคท์ฟรังค์ฟูร์ทและไคเซอร์สเลาเทิร์น นอกจากนี้สโมสรฟุตบอลแล้ว ไมนทซ์ยังมีสโมสรแฮนด์บอลและเทเบิลเทนนิส


title: แอร์สเทอ เอ็ฟเอ็สเฟา ไมนทซ์ 05

text: ผลงานแบ่งตามฤดูกาลของสโมสร


title: แอร์สเทอ เอ็ฟเอ็สเฟา ไมนทซ์ 05

text: ไมนทซ์ลงเล่นเกมเหย้าของพวกเขาที่โอเพิลอาเรนา เปิดใช้งานในปี ค.ศ. 2011 ความจุ 34,034 ที่นั่ง โดยการแข่งขันแรกที่จัดขึ้นที่สนามแห่งนี้ คือ ลีกาโททัล! คัพ 2011 ซึ่งจัดขึ้นระหว่างวันที่ 19-20 กรกฎาคม ค.ศ. 2011 สโมสรที่เข้าร่วมแข่งขันได้แก่ บาเยิร์นมิวนิก, โบรุสเซียดอร์ทมุนด์ และฮัมบูร์เกอร์เอสเฟา


title: แอร์สเทอ เอ็ฟเอ็สเฟา ไมนทซ์ 05

text: ก่อนหน้านี้ "Die Nullfünfer" เคยลงเล่นที่ Bruchwegstadion ซึ่งสร้างในปี ค.ศ. 1928 และมีการปรับปรุงหลายครั้ง มีความจุ 20,300 ที่นั่ง ผู้ชมในบ้านโดยเฉลี่ยในฤดูกาล 2015–16 อยู่ที่ 30,324 คนหมายเหตุ: ผลงานของทีมสำรอง


title: เซาท์เทิร์นครอสเกมส์ 1978

text: เซาท์อเมริกันเกมส์ 1978 เดิมคือ เซาท์เทิร์นครอสเกมส์ 1978 (; ) เป็นการแข่งขันกีฬาเซาท์เทิร์นครอสเกมส์ครั้งแรก จัดขึ้นที่กรุงลาปาซ, ประเทศโบลิเวีย ในวันที่ 3 - 12 พฤศจิกายน ค.ศ. 1978


title: ดะกูนไดง์

text: ดะกูนไดง์ (, , ) คือหมู่บ้านในรัฐกะเหรี่ยง ประเทศพม่า


title: ซากุราดะ รีเซ็ต ภารกิจฆ่าเวลา

text: ซากุราดะ รีเซ็ต ภารกิจฆ่าเวลา () เป็นนวนิยายชุดแบบไลต์โนเวลของญี่ปุ่น เขียนโดย Yutaka Kōno และวาดภาพประกอบโดย You Shiina ไลต์โนเวลตีพิมพ์โดยสำนักพิมพ์คะโดะกะวะโชะเท็ง ในช่วงปี 2009 ถึงปี 2012 ส่วนฉบับดัดแปลงเป็นมังงะ ได้ถูกตีพิมพ์ลงนิตยสาร "Monthly Shōnen Ace" ในปี 2010 ส่วนอนิเมะโทรทัศน์ผลิตโดย David Production โดยมีทั้งหมด 24 ตอน ออกอากาศครั้งแรกในญี่ปุ่นตั้งแต่วันที่ 5 เมษายน 2017 ถึงวันที่ 13 กันยายน 2017 โดยอนิเมะโทรทัศน์ Sentai Filmworks ได้รับลิขสิทธิ์ในอเมริกาเหนือ และภาพยนตร์ฉบับคนแสดงทั้งสองภาคเข้าฉายระหว่างวันที่ 25 มีนาคม 2017 และวันที่ 13 พฤษภาคม 2017


title: ซากุราดะ รีเซ็ต ภารกิจฆ่าเวลา

text:
ส่วนในประเทศไทยสำนักพิมพ์เอ็นเธอร์บุ๊คส์ เป็นผู้ได้รับลิขสิทธิ์ในการตีพิมพ์ไลต์โนเวลในฉบับภาษาไทย ส่วนอนิเมะโทรทัศน์เดกซ์ เป็นผู้ถือลิขสิทธิ์
เนื้อเรื่องของ "ซากุราดะ รีเซ็ต" จะเล่าเกี่ยวกับเมืองสมมุติชื่อ ซากุราดะ ซึ่งเป็นเมืองเล็ก ๆ อันห่างไกลที่ประชากรกว่าครึ่งเมืองมีพลังพิเศษ แต่เป็นพลังเล็ก ๆ น้อย ๆ ซึ่งหากออกไปจากเมืองก็จะลืมเลือนว่าพลังของตนคืออะไร


title: ซากุราดะ รีเซ็ต ภารกิจฆ่าเวลา

text: ฮารุกิ มิโซระ สาวชั้นมัธยมศึกษาตอนต้นเป็นหนึ่งในประชากรกว่าครึ่งของเมืองที่มีพลังพิเศษ โดยพลังของเธอนั่นเป็นพลังที่สามารถ "ย้อนกลับ" ให้โลกย้อนเวลาได้แต่ไม่สามารถจดจำสิ่งที่เกิดขึ้นไปแล้ว เธอได้ไปร่วมมือกับอะไซ เคย์ หนุ่มชั้นมัธยมศึกษาตอนต้นอีกคนที่มีความสามารถ "จดจำ" เรื่องราวทุกอย่างได้ แม้แต่โลกที่ถูกมิโซระย้อนกลับไป ทั้งสองต่างใช้พลังที่มีอยู่เพื่อแก้ปัญหาและปริศนาต่าง ๆ ที่เกิดขึ้นในเมืองซากุราดะแห่งนี้


title: เซาเทิร์นครอสเกมส์ 1982

text: เซาท์อเมริกันเกมส์ 1982 เดิมคือ เซาเทิร์นครอสเกมส์ 1982 (; ) เป็นการแข่งขันกีฬาเซาเทิร์นครอสเกมส์ จัดขึ้นที่โรซารีโอ, ประเทศอาร์เจนตินา ในวันที่ 26 พฤศจิกายน - 5 ธันวาคม ค.ศ. 1982


title: เซาท์อเมริกันเกมส์ 1986

text: เซาท์อเมริกันเกมส์ 1986 (; ) เป็นการแข่งขันกีฬาเซาท์อเมริกันเกมส์ จัดขึ้นที่กรุงซานเตียโก, ประเทศชิลี ในวันที่ 28 พฤศจิกายน - 8 ธันวาคม ค.ศ. 1986


title: การรักษาด้วยการให้สารน้ำทางปาก

text:
การรักษาด้วยการให้สารน้ำทางปาก () เป็นการรักษาด้วยการชดเชยสารน้ำวิธีหนึ่ง ใช้เพื่อรักษาหรือป้องกันการขาดน้ำ โดยเฉพาะการขาดน้ำที่เกิดจากภาวะท้องร่วง ทำโดยให้ผู้ป่วยดื่มน้ำที่ผสมเกลือและน้ำตาลเล็กน้อย อาจให้ด้วยการกินตามปกติหรือให้ผ่านสายให้อาหารชนิดใส่ผ่านจมูกก็ได้ โดยปกติจะแนะนำให้เสริมสังกะสีร่วมด้วยในการรักษา การรักษาด้วยวิธีนี้สามารถลดอัตราการเสียชีวิตจากท้องร่วงลงได้ถึง 93%
ผลข้างเคียงที่อาจพบได้ ได้แก่ อาเจียน โซเดียมในเลือดสูง หรือโปแตสเซียมในเลือดสูง หากผู้ป่วยกินสารละลายแล้วอาเจียนแนะนำให้พักก่อน 10 นาที แล้วค่อยๆ กินใหม่ สูตรของสารละลายที่แนะนำจะประกอบด้วย โซเดียมคลอไรด์ โซเดียมซิเตรต โปแตสเซียมคลอไรด์ และกลูโคส หากไม่มีอาจใช้ซูโครสแทนกลูโคส และใช้โซเดียมไบคาร์บอเนตแทนโซเดียมซิเตรตได้ กลูโคสจะช่วยให้เซลล์ในลำไส้ดูดซึมน้ำและโซเดียมได้ดีขึ้น นอกจากสูตรนี้แล้วยังมีสูตรดัดแปลงอื่นๆ เช่นสูตรที่สามารถทำได้เองที่บ้าน อย่างไรก็ตามสูตรที่ทำได้เองเหล่านี้ยังไม่มีผลการศึกษาวิจัยที่ยืนยันผลการรักษา
การรักษาด้วยการให้สารน้ำทางปากเช่นนี้ถูกพัฒนาขึ้นเมื่อช่วงปี 1940s และเริ่มเป็นที่แพร่หลายเมื่อช่วงปี 1970s สูตรยาของสารน้ำนี้ได้รับการบรรจุไว้ในรายการยามาตรฐานขององค์การอนามัยโลก ซึ่งเป็นกลุ่มของยาที่ปลอดภัยและได้ผลดีและมีความจำเป็นต่อระบบบริการสุขภาพ ราคาขายส่งของผงละลายน้ำเกลือแร่ที่ขายอยู่ในกลุ่มประเทศพัฒนาแล้วอยู่ที่ประมาณซองละ 0.03-0.20 ดอลลาร์สหรัฐ ในปี ค.ศ. 2015 มีการใช้การรักษาด้วยการให้สารน้ำทางปากกับผู้ป่วยเด็กที่มีอาการท้องร่วงอยู่ที่ 41% ทั่วโลก การใช้การรักษาด้วยวิธีนี้มีส่วนสำคัญในการลดอัตราการเสียชีวิตของเด็กอายุน้อยกว่า 5 ปี


title: เวลเวทีน ดรีม

text: แพทริก คลาร์ก จูเนียร์ (Patrick Clark Jr.) เกิด นักมวยปล้ำอาชีพชาวอเมริกัน ปัจจุบันเซ็นสัญญากับWWE สังกัดค่ายฝึกทักษะNXTภายใต้ชื่อ เวลเวทีน ดรีม (Velveteen Dream)


title: ฟุตซอลหญิงชิงแชมป์เอเชีย 2018

text: ฟุตซอลหญิงชิงแชมป์เอเชีย 2018 จัดขึ้นที่ประเทศ ไทย ในวันที่ 2 ถึง 12 พฤษภาคม 2561 โดยมี 13 ประเทศมีส่วนร่วมในการแข่งขัน


title: ฟุตซอลหญิงชิงแชมป์เอเชีย 2018

text: แต่ละนัดจะลงเล่นที่ บางกอกอารีนา และ อินดอร์ สเตเดียม หัวหมาก ใน กรุงเทพมหานคร.


title: ฟุตซอลหญิงชิงแชมป์เอเชีย 2018

text: การจับสลากรอบสุดท้ายมีขึ้นเมื่อวันที่ 5 มีนาคม พ.ศ. 2561, 15:30 MYT (), ที่ เอเอฟซี เฮ้าส์ ในกรุง กัวลาลัมเปอร์. 15 ทีมจะถูกจับสลากอยู่ในหนึ่งกลุ่มที่มีสี่ทีม (กลุ่ม A, B และ C) และหนึ่งกลุ่มที่มีสามทีม (กลุ่ม D).


title: ฟุตซอลหญิงชิงแชมป์เอเชีย 2018

text: เวลาทั้งหมดเป็นเวลาท้องถิ่น, ICT ().


title: ฟุตซอลหญิงชิงแชมป์เอเชีย 2018

text: ทีมชนะเลิศในรอบนี้จะได้สิทธิ์เข้าแข่งขันสำหรับ ฟุตซอลในโอลิมปิกเยาวชนฤดูร้อน 2018 ประเภททีมหญิง, เพื่อเป็นตัวแทนของพวกเขาในชุด ยู-18.


title: แบล็ก มิร์เรอร์

text: แบล็ก มิร์เรอร์ (, "กระจกสีดำ") เป็นภาพยนตร์ชุดรวมเรื่อง (anthology series) ทางโทรทัศน์แนวบันเทิงคดีวิทยาศาสตร์จากสหราชอาณาจักร สร้างสรรค์โดยชาร์ลี บรุกเกอร์ โดยมีบรุกเกอร์เองร่วมกับแอนนาเบล โจนส์ รับหน้าที่เป็นเจ้าของรายการนี้ ภาพยนตร์ชุดนี้สำรวจสังคมสมัยใหม่ในแง่มุมที่เกี่ยวกับผลกระทบที่ไม่คาดฝันของเทคโนโลยีใหม่ ๆ แต่ละตอนเป็นเอกเทศต่อกัน มักดำเนินเรื่องในอนาคตอันใกล้หรือโลกปัจจุบันแบบสมมุติด้วยอารมณ์มืดหม่นหรือเสียดสี แต่บางตอนก็ให้อารมณ์งานแนวทดลอง และบางตอนก็ให้อารมณ์เบาสมอง


title: แบล็ก มิร์เรอร์

text: สองฤดูกาลแรกออกฉายทางสถานีโทรทัศน์แชนเนลฟอร์ของสหราชอาณาจักรเมื่อเดือนธันวาคม พ.ศ. 2554 และเดือนกุมภาพันธ์ พ.ศ. 2556 ตามลำดับ หลังจากนั้นเน็ตฟลิกซ์จึงดำเนินรายการนี้ต่อและได้ผลิตฤดูกาลที่ 3 และ 4 รวม 12 ตอน ออกฉายทางเน็ตฟลิกซ์เมื่อเดือนตุลาคม พ.ศ. 2559 และเดือนธันวาคม พ.ศ. 2560 ตามลำดับ


title: แบล็ก มิร์เรอร์

text: "แบล็ก มิร์เรอร์" ได้รับแรงบันดาลใจจากรายการรวมเรื่องสมัยเก่าอย่าง "เดอะทไวไลต์โซน" ซึ่งสามารถกล่าวถึงหัวข้อร่วมสมัยที่เป็นที่ถกเถียงกันในสังคมได้โดยไม่ต้องกังวลกับการเซนเซอร์ บรุกเกอร์พัฒนารายการนี้ขึ้นมาเพื่อขับเน้นหัวข้อที่เกี่ยวพันกับการที่มนุษย์จำเป็นต้องพึ่งพิงเทคโนโลยีมากขึ้นเรื่อยๆ จึงทำให้เกิดเป็นเรื่องเล่าในลักษณะ "นี่คือชีวิตที่เราเป็นอยู่ตอนนี้ -- และนี่จะเป็นชีวิตที่เราจะเป็นในอีกสิบนาทีข้างหน้า ถ้าเราประมาท"


title: แบล็ก มิร์เรอร์

text: ภาพยนตร์ชุดเรื่องนี้ได้รับคำวิจารณ์ในทางบวกและได้รับความสนใจจากนานาชาติอย่างมาก โดยเฉพาะในสหรัฐอเมริกาหลังจากได้ออกฉายผ่านเน็ตฟลิกซ์ ใน พ.ศ. 2560 ตอนหนึ่งในฤดูกาลที่สามคือ "แซนจูนิเพโร" ได้รับคำชื่นชมอย่างมาก และทำให้ "แบล็ก มิร์เรอร์" ได้รับรางวัลเอ็มมีสาขา Outstanding Television Movie และบรุกเกอร์ได้รับรางวัลเอ็มมีสาขา Outstanding Writing for a Limited Series, Movie, or Dramatic Special


title: การใส่สายจากจมูกถึงกระเพาะอาหาร

text: การใส่สายจากจมูกถึงกระเพาะอาหาร () เป็นหัตถการทางการแพทย์ที่มีการใส่สายพลาสติก (เรียกว่าสายสำหรับใส่จากจมูกถึงกระเพาะอาหาร หรือ สาย NG) เข้าไปทางจมูก ผ่านคอหอย และลงไปถึงกระเพาะอาหาร สายเช่นเดียวกันนี้อาจใส่ทางปากได้ เรียกว่าการใส่สายจากปากถึงกระเพาะอาหาร ()


title: การใส่สายจากจมูกถึงกระเพาะอาหาร

text: สายนี้อาจใช้เพื่อระบายอาหารหรือลมในกระเพาะ ใช้ตรวจสอบสิ่งที่อยู่ในกระเพาะ ใช้ล้างเลือดที่ออกในกระเพาะ หรือใช้สำหรับให้อาหาร เป็นต้น


title: สโมสรฟุตบอลโปลิศ เทโรในฤดูกาล 2561

text: ฤดูกาล 2561 เป็นฤดูกาลที่ 22 ในนามของสโมสรฟุตบอล โปลิศ เทโร ใน ไทยลีก นับตั้งแต่ปี พ.ศ. 2561. โดยที่ต่อมาทาง บริษัท ไทยลีก จำกัด ได้ยินยอมตอบรับการอนุมัติการเปลื่ยนชื่อและสัญลักษณ์ของสโมสรเป็นที่เรียบร้อยแล้ว


title: สโมสรฟุตบอลโปลิศ เทโรในฤดูกาล 2561

text: การแข่งขันฟุตบอลลีกในฤดูกาลนี้ โปลิศ เทโร ตกชั้นสู่ไทยลีก 2 นับเป็นการตกชั้นจากลีกสูงสุดเป็นครั้งแรกในประวัติศาสตร์ของสโมสร และเป็นทีมสุดท้ายในสารบบฟุตบอลลีกอาชีพของไทย ที่ได้ลงเล่นฟุตบอลลีกสูงสุดครบทุกฤดูกาล นับแต่มีการแข่งขันฟุตบอลไทยลีกเป็นต้นมา


title: การเรียกกลับ (การเขียนโปรแกรม)

text: ในการเขียนโปรแกรมคอมพิวเตอร์ การเรียกกลับ () คือโค้ดปฏิบัติการที่ส่งผ่านไปยังโค้ดอื่น ๆ ในรูปของอาร์กิวเมนต์ ซึ่งจะถูกกำหนดว่าจะต้องเรียกกลับ (ปฏิบัติการ) อาร์กิวเมนต์ดังกล่าวในเวลาที่กำหนด โดยอาจเกิดขึ้นทันที (แบบซิงโครนัส) หรือในภายหลัง (แบบอะซิงโครนัส) โดยมีจุดประสงค์เพื่อระบุฟังก์ชันหรือซับรูทีนเป็นเอนทิตีโดยขึ้นอยู่กับภาษาเขียนโปรแกรมที่ใช้ โดยอาจคล้ายกับตัวแปรมากหรือน้อยก็ได้


title: การเรียกกลับ (การเขียนโปรแกรม)

text: ภาษาโปรแกรมแต่ละภาษาจะรองรับการเรียกกลับในหลายวิธี โดยมักใช้ร่วมกับซับรูทีน นิพจน์แลมบ์ดา บล็อก หรือตัวชี้ฟังก์ชัน


title: เขตโซกซาร์เจน

text: เขตโซกซาร์เจน (SOCCSKSARGEN) (สะกด ) เป็นเขตหนึ่งของประเทศฟิลิปปินส์ อยู่ตอนกลางทางใต้ของเกาะมินดาเนา ถูกแต่งตั้งให้เป็น เขตที่ 12 โดยชื่อของเขตมากจากคำขึ้นต้นของจังหวัดและเมือง ได้แก่ South Cotabato, Cotabato City, North Cotabato, Sultan Kudarat, Sarangani, General Santos City ชื่อเดิมของเขตนี้คือ "เซนทรัลมินดาเนา" ศูนย์กลางของเขตอยู่ที่เมืองโคโรนาดัลในจังหวัดตีโมกโคตาบาโต ส่วนศูนย์กลางด้านอุตสาหกรรมและพาณิชยกรรมอยู่ที่เมืองเฮเนรัลซันโตส ซึ่งมีประชากรมากที่สุดของเขต


title: เขตโซกซาร์เจน

text: ติดกับเขตฮีลากังมินดาเนาทางทิศเหนือ, เขตดาเบาทางทิศตะวันออก และทะเลเซเลบีสทางทิศตะวันตกเฉียงใต้ ภายในเขตมีจังหวัดมากีนดาเนาซึ่งล้อมรอบด้วยโคตาบาโตซิตี, จังหวัดฮีลากังโคตาบาโต และจังหวัดซุลตันคูดารัต


title: เขตโซกซาร์เจน

text: เขตประกอบไปด้วยภูมิลักษณ์ต่าง ๆ ได้แก่ ชายฝั่ง, หุบเขา และภูเขา สำหรับในด้านแม่น้ำ เขตนี้ถือเป็นเขตต้นน้ำของเกาะมินดาเนา ต้นน้ำที่เป็นที่รู้จักคือต้นน้ำโกตาบาโต ซึ่งล้อมรอบด้วยแนวเขาทั้งสามด้าน เป็นแหล่งกำเนิดของแม่น้ำมินดาเนา ซึ่งเป็นแม่น้ำสายยาวที่สุดบนเกาะมินดาเนา และยาวเป็นอันดับที่สองของประเทศ แม่น้ำมินดาเนาจะไหลลงอ่าวอิลลานา ซึ่งเป็นอ่าวย่อยของอ่าวโมโร ทางด้านทิศตะวันตกของโคตาบาโตซิตี


title: เขตโซกซาร์เจน

text: ทางทิศใต้ของแหล่งต้นน้ำคือที่สูงติรูไรย์ ซึ่งเป็นแนวเขาที่กั้นจากชายฝั่งด้านทิศใต้


title: เขตโซกซาร์เจน

text: แบ่งเป็น 4 จังหวัด, 1 นครที่มีประชากรอาศัยอย่างสูง, 1 นครอิสระ, 3 นครทั่วไป, 45 เทศบาล และ 1,195 บารังไกย์


title: เบเนเวนโตกัลโช

text: เบเนเวนโตกัลโช เป็นสโมสรฟุตบอลอาชีพอิตาเลียน ตั้งอยู่ที่เมืองเบเนเวนโต แคว้นคัมปาเนีย ก่อตั้งในปี ค.ศ. 1929 และฟื้นฟูอีกครั้งในปี ค.ศ. 2005 ฤดูกาลปัจจุบัน ลงเล่นในเซเรียอา


title: เบเนเวนโตกัลโช

text: สีประจำสโมสรคือสีเหลืองและแดง และตราสโมสรมีแถบสีเหลืองและสีแดง และมีรูปแม่มดขี่ไม้กวาด เบเนเวนโตมีฉายาคือแม่มด โดยมีที่มาจากตำนานแม่มดเบเนเวนโตในคริสตศตรรษที่ 13


title: เหตุเพลิงไหม้โรงพยาบาลในมีรยัง พ.ศ. 2561

text: เมื่อวันที่ 26 มกราคม พ.ศ. 2561 ได้เกิดเหตุเพลิงไหม้ที่โรงพยาบาลเซจง ซึ่งตั้งอยู่ในเมืองมีรยัง ทางภาคตะวันออกเฉียงใต้ของเกาหลีใต้ ส่งผลให้มีผู้เสียชีวิตอย่างน้อย 39 คน และมีผู้บาดเจ็บกว่า 130 คน โดยเหตุเพลิงไหม้ครั้งนี้นับเป็นเหตุเพลิงไหม้ที่มีผู้เสียชีวิตมากที่สุดในรอบ 10 ปีของเกาหลีใต้ เหตุเพลิงไหม้ครั้งนี้เกิดขึ้น 1 เดือนถัดจากเหตุเพลิงไหม้โรงยิมที่โจช็อนเมื่อปี พ.ศ. 2560 ซึ่งครั้งนั้นมีผู้เสียชีวิต 29 คน ส่วนสาเหตุของการเกิดเพลิงไหม้ยังอยู่ระหว่างการสืบสวน


title: เอส.พี.เอ.แอล. 2013

text: เอส.พี.เอ.แอล. 2013 หรือ สปัล () ย่อมาจาก Società Polisportiva Ars et Labor เป็นสโมสรฟุตบอลอาชีพอิตาเลียน ก่อตั้งในปี ค.ศ. 1907 ตั้งอยู่ที่เมืองแฟร์รารา แคว้นเอมีเลีย-โรมัญญา ปัจจุบันลงเล่นในเซเรียอา ลีกระดับสูงสุดของประเทศ นับตั้งแต่ปี ค.ศ. 1928 สปัลลงเล่นที่สตาดีโอ ปาโอโล มัซซา ซึ่งตั้งชื่อตามปาโอโล มัซซา (ประธานสโมสรช่วงปี ค.ศ. 1946–1977)


title: เอส.พี.เอ.แอล. 2013

text: ฤดูกาลที่ดีที่สุดของสปัล เกิดขึ้นในฤดูกาล 1959–60 ซึ่งพวกเขาจบด้วยอันดับที่ 5 ของตารางคะแนนเซเรียอา ในปี ค.ศ. 2016 สปัลเลื่อนชั้นสู่เซเรียบีหลังจากจบอันดับที่ 1 ของกลุ่มบีในเลกาโปร และในปีถัดมา พวกเขาเลื่อนชั้นสู่เซเรียอาในรอบ 49 ปี


title: เอส.พี.เอ.แอล. 2013

text: สีประจำสโมสรคือสีน้ำเงินและสีขาว


title: ท่าอากาศยานซุนช็อน

text:
ท่าอากาศยานซุนช็อน เป็นท่าอากาศยานกองทัพที่จังหวัดพย็องอันใต้ ประเทศเกาหลีเหนือ
ท่าอากาศยานมีรันเวย์ทางเดี่ยวสภาพพื้นผิวคอนกรีตที่ 15/33 รันเวย์มีขนาด 8150 x 157 ฟุต (2484 x 48 เมตร) รันเวย์มีเส้นทางขนาดยาวและยังมีลานจอดเครื่องบิน 2 ลานจอด ในเส้นทางแรกจะนำเครื่องบินเก็บไว้ที่ชั้นใต้ดิน ท่าอากาศยานนี้เป็นที่ตั้งของกองทหารโจมตีที่ 55 ซึ่งมีมิโคยัน มิก-29 และ ซุกฮอย ซู-25


title: รายชื่อเครื่องอิสริยาภรณ์ทาจิกีสถาน

text: เครื่องอิสริยาภรณ์ทาจิกิสถาน ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐคีร์กีซสถาน." สืบทอดรูปแบบมาจากดวงตราเครื่องอิสริยาภรณ์สหภาพโซเวียต โดยประธานาธิบดีทาจิกีสถาน ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้.


title: ลากงกอร์ด

text: เพลงชาติกาบอง มีชื่อว่า "ลากงกอร์ด" () . ประพันธ์บทร้อง และ เรียบเรียงทำนองโดย จอร์จ อาเลกา ดามาส ประกาศใช้อย่างเป็นทางการ ในพิธีประกาศเอกราชเมื่อ ค.ศ. 1960.


title: ตัวชี้ฟังก์ชัน

text: ในการเขียนโปรแกรมคอมพิวเตอร์ ตัวชี้ฟังก์ชัน () เป็นโครงสร้างชนิดหนึ่งที่ชี้ไปยังอีกฟังก์ชันหนึ่ง ซึ่งรองรับโดยภาษาโปรแกรมรุ่นที่สามหลายภาษา เช่น พีแอล/วัน ภาษาโคบอล ภาษาฟอร์แทรน และภาษาเขียนโปรแกรมเชิงวัตถุ เช่น ภาษาซีพลัสพลัส ภาษาดี เป็นต้น ตัวชี้ฟังก์ชันสามารถใช้เรียกฟังก์ชันและส่งค่าพารามิเตอร์ ในภาษาต่าง ๆ ได้ ตัวชี้ฟังก์ชันจะลดความซับซ้อนของโค้ดด้วยการใช้วิธีง่าย ๆ ในการเลือกและดำเนินการฟังก์ชัน โดยสามารถชี้ไปยังฟังก์ชันที่มีลักษณะเฉพาะเท่านั้น ดังนั้นฟังก์ชันทั้งหมดที่ใช้ตัวชี้เดียวกันจะต้องมีพารามิเตอร์และชนิดของค่าที่ส่งกลับชนิดเดียวกัน


title: รายชื่อธงในประเทศกาบอง

text: หน้านี่แสดงรายชื่อธงประเภทต่างๆ ของ ประเทศกาบอง


title: เอ็กซ์เอฟแอล

text: เอ็กซ์เอฟแอล () เป็นลีกกีฬาอเมริกันฟุตบอลระดับอาชีพในสหรัฐอเมริกาที่เล่นเฉพาะฤดูกาลในปี ค.ศ. 2001 เป็นกิจการที่ร่วมหุ้นระหว่าง ดับเบิลยูดับเบิลยูเอฟ (หรือ WWE ในปัจจุบัน) และบริษัทแพร่สัญญาณแห่งชาติ XFL ถูกมองว่าเป็นฟุตบอลลีกกลางแจ้งที่จะเกิดขึ้นในช่วงปิดฤดูกาล NFL และส่งเสริมให้มีกฎน้อยลง และสนับสนุนการเล่นที่รุนแรงกว่าลีกสำคัญอื่น ๆ ลีคฟุตบอลประกอบด้วย 8 ทีม รวมทั้งลีคฟุตบอลที่ไม่ได้รับการสนับสนุนจาก NFL เช่น Birmingham, Las Vegas, Memphis, และ Orlando


title: เอ็กซ์เอฟแอล

text: วินซ์ แม็กแมน ยังคงควบคุมแบรนด์ XFL หลังจากที่ลีกหยุดดำเนินการ และในวันที่ 25 มกราคม ค.ศ. 2018 เขาได้ประกาศการกลับมาของลีคเอ็กซ์เอฟแอล โดยจะจัดการแข่งขันในฤดูกาลปี ค.ศ. 2020 โดยการฟื้นตัวที่เป็นของบริษัท Alpha Entertainment ซึ่งเป็นบริษัทที่แยกจาก WWE


title: เอ็กซ์เอฟแอล

text: ภาคตะวันออก


title: เอ็กซ์เอฟแอล

text: ภาคตะวันตก


title: คีโนโปอีสค์

text: คีโนโปอีสค์, คีโนโปอีสค์ดอตอาร์ยู (,) เป็นเว็บไซต์ที่เกี่ยวกับการภาพยนตร์ของรัสเซีย โดยเว็บไซต์มีข้อมูลเกี่ยวกับภาพยนตร์, ทีวีโชว์, นักแสดง, ผู้กำกับ, ผู้อำนวยการสร้าง, นักเขียนบท, นักแต่งเพลง, นักตัตต่อเป็นต้น โดยเป็นเว็บไซต์ที่เป็นที่นิยมของงสังคมออนไลน์ในรัสเซีย และหนึ่งในเว็บไซต์ภาพยนตร์ที่นิยมในRunet, โดยอยู่ในอันดับที่ 18 ของการจัดอันดับเว็บไซต์รัสเซียของ Alexa ในเดือนกรกฎาคม 2016


การแข่งขันโอเวอร์วอตช์มหาวิทยาลัยไทย 2017 คือการแข่งขันกีฬาอีสปอร์ตประเภทเกม "โอเวอร์วอตช์" ในประเทศไทย จัดโดยบลิซซาร์ด เอ็นเตอร์เทนเมนต์ เป็นการแข่งขันโดยนำเอาทีมจาก 16 มหาวิทยาลัยมาแข่งขันกัน โดยรอบชิงชนะเลิศถูกจัดขึ้นที่ศาลาพระเกี้ยว จุฬาลงกรณ์มหาวิทยาลัย ในวันที่ 27 มกราคม 2561 โดยแบ่งเป็น 3 ช่วง คือ Group Stage, Quarterfinal และ Grand Final


title: การแข่งขันโอเวอร์วอตช์มหาวิทยาลัยไทย 2017

text: การแข่งขันมีมหาวิทยาลัยเข้าร่วมทั้งหมด 16 สถาบัน โดยทั้ง 16 สถาบันถูกแบ่งออกเป็น 2 กลุ่ม


text:
โดยแต่ละทีมมหาวิทยาลัยจะประกอบด้วยสมาชิกทีม ดังนี้
การแข่งขันในรอบนี้เป็นการแข่งขันแบบพบกันหมดในแต่ละกลุ่ม โดยทีมที่มีคะแนนสูงสุด 4 อันดับแรกของแต่ละกลุ่ม จะผ่านเข้าสู่รอบก่อนรองสุดท้าย (Quarterfinals)


title: สนามกีฬาเฮอร์นันโด ไซเลส

text: สนามกีฬาเฮอร์นันโด ไซเลส () เป็นสนามกีฬาตั้งอยู่ที่กรุงลาปาซ, ประเทศโบลิเวีย ตั้งชื่อตามเฮอร์นันโด ไซเลส เรเยส, ประธานาธิบดีโบลิเวียคนที่ 31


title: เซาท์อเมริกันเกมส์ 1990

text: เซาท์อเมริกันเกมส์ 1990 (; ) เป็นการแข่งขันกีฬาเซาท์อเมริกันเกมส์ จัดขึ้นที่กรุงลิมา, ประเทศเปรู ในวันที่ 1 - 10 ธันวาคม ค.ศ. 1990


title: เขตคารากา

text: เขตคารากา หรือ เขตบริหารคารากา หรือ เขตที่ 13 เป็นเขตหนึ่งของประเทศฟิลิปปินส์ ครอบคลุมพื้นที่ทางตะวันออกเฉียงเหนือของเกาะมินดาเนา เขตนี้ถูกก่อตั้งโดย "กฎหมายสาธารณรัฐที่ 7901" เมื่อวันที่ 23 กุมภาพันธ์ ค.ศ. 1995 เขตประกอบไปด้วย 5 จังหวัด,6 นคร, 67 เทศบาล และ 1,311 บารังไกย์ โดยเมืองบูตูอันเป็นศูนย์กลางบริหารของเขต


title: เขตคารากา

text: เขตคารากา ตั้งอยู่ทางภาคตะวันออกเฉียงเหนือของเกาะมินดาเนา ตั้งอยู่ระหว่าง 8 00' ถึง 10 30' ละติจูดเหนือ และระหว่าง 125 15' ถึง 126 30' ลองจิจูดตะวันออก ติดกับทะเลโบโฮลทางทิศเหนือ, เขตดาเบาทางทิศใต้, เขตฮีลากังมินดาเนาทางทิศตะวันตก และทะเลฟิลิปปินในมหาสมุทรแปซิฟิกทางทิศตะวันออก


title: เขตคารากา

text: เขตมีพื้นที่ คิดเป็นร้อยละ 6.3 ของพื้นที่ทั้งประเทศ และร้อยละ 18.5 ของเกาะมินดาเนา โดยพื้นที่ร้อยละ 47.6 ของเขต เป็นพื้นที่ของตีโมกอากูซันเพียงจังหวัดเดียว สำหรับพื้นที่ทางบกทั้งหมดนั้น ร้อยละ 71.22 เป็นป่าไม้ ส่วนอีกร้อยละ 28.78% เป็นพื้นที่เพาะปลูกและค้าขาย


title: เขตคารากา

text: ประกอบด้วย 5 จังหวัด, 1 นครที่มีประชากรอาศัยอย่างสูง, 5 นครทั่วไป, 70 เทศบาล และ 1,310 บารังไกย์


title: จูดิธ เรสนิค

text: จูดิธ อาร์ลีน เรสนิค (; 5 เมษายน ค.ศ. 1949 – 28 มกราคม ค.ศ. 1986) เธอเป็นวิศวกรและนักบินอวกาศของนาซา เรสนิคเป็นหนึ่งในผู้เสียชีวิตในเหตุภัยพิบัติกระสวยอวกาศแชลเลนเจอร์ในระหว่างการเปิดตัวภารกิจ STS-51-L


title: จูดิธ เรสนิค

text: เรสนิคเป็นนักบินอวกาศหญิงชาวอเมริกันคนที่สองในอวกาศ เรสนิคอยู่ในวงโคจร 145 ชั่วโมง เรสนิคเป็นนักบินอวกาศอเมริกันเชื้อสายยิวคนแรก และเป็นนักบินอวกาศหญิงชาวยิวคนแรกที่อยู่ในอวกาศ เรสนิคจบการศึกษาจากมหาวิทยาลัยคาร์เนกีเมลลอน และได้รับปริญญาดุษฏีบัณฑิตในสาขาวิศวกรรมไฟฟ้าจากมหาวิทยาลัยแมริแลนด์ คอลเลจพาร์ก รางวัล IEEE Judith Resnik Award สำหรับวิศวกรอวกาศได้นำชื่อของเธอเป็นชื่อรางวัลเพื่อเป็นเกียรติแก่เรสนิค


title: ศาลเจ้าเล่งบ๊วยเอี๊ยะ

text: ศาลเจ้าเล่งบ๊วยเอี๊ยะ (อักษรจีน: 廟尾龍; ) เป็นศาลเจ้าจีนแต้จิ๋วแห่งหนึ่งในย่านเยาวราช กรุงเทพมหานคร ปัจจุบันตั้งอยู่ที่เลขที่ 125 ภายในซอยเจริญกรุง 16 หรือตรอกอิสรานุภาพ ซึ่งสามารถเชื่อมต่อกับซอยเยาวราช 6 ในฝั่งถนนเยาวราชได้


title: ศาลเจ้าเล่งบ๊วยเอี๊ยะ

text: เป็นศาลเจ้าที่มีอายุเก่าแก่มากที่สุดแห่งหนึ่งในประเทศไทย เนื่องจากสร้างในสมัยอยุธยาตอนกลาง โดยมีคำจารึกเป็นภาษาจีนในศาลเจ้าว่าสร้างมาตั้งแต่ พ.ศ. 2201 โดยภายในศาลมีแท่นบูชาเล่งบ๊วยเอี๊ยะ หรือเทพเจ้าหางมังกร เป็นประธาน พร้อมกับภริยา ฝั่งช้ายมือตั้งแท่นบูชาเทพเจ้ากวนอูและฝั่งขวามือเป็นแท่นบูชาพระแม่สวรรค์ มีเสาเป็นรูปมังกรพัน ฝั่งขวาใกล้ประตู เป็นที่ตั้งระฆังโบราณที่สร้างมาแต่รัชสมัยจักรพรรดิเต้ากวง แห่งราชวงศ์ชิง ตัวศาลเจ้าเป็นสถาปัตยกรรมแบบจีน เป็นอาคารหลังเดียว หลังคาใหญ่ปูด้วยกระเบื้องเคลือบสี มีมังกรสองตัวหันหน้าเข้าหากันอยู่ด้านบน


title: ศาลเจ้าเล่งบ๊วยเอี๊ยะ

text: นอกจากนี้แล้ว ยังเป็นที่เก็บรักษาโบราณวัตถุต่าง ๆ เช่น ป้ายโบราณที่จารึกในรัชสมัยจักรพรรดิกวังซฺวี่ แห่งราชวงศ์ชิง รวมถึงป้ายจารึกในราชวงศ์หมิง รวมทั้งยังมีระฆังจารึกชื่อ เฉิน ไท จื้อ ที่สร้างขึ้นเพื่อประดิษฐานที่ศาลเจ้านี้โดยเฉพาะ นอกจากนี้ยังมีกระถางธุปพระราชทานจากพระบาทสมเด็จพระจุลจอมเกล้าเจ้าอยู่หัว เก็บไว้ด้วย


title: ศาลเจ้าเล่งบ๊วยเอี๊ยะ

text: ชุมชนรอบศาลเจ้าเล่งบ๊วยเอี๊ยะ เป็นตลาดสด ซึ่งอยู่ตรงข้ามตลาดเก่าฝั่งถนนเยาวราช นับว่าเป็นตลาดอีกแห่งหนึ่งที่มีความคึกคักและได้รับความนิยมเป็นอย่างมากเช่นเดียวกัน รวมถึงยังได้รับความนิยมไปถึงนักท่องเที่ยวต่างชาติอีกด้วย


title: สโมสรฟุตบอลเฮลแลสเวโรนา

text: สโมสรฟุตบอลเฮลแลสเวโรนา หรือ เฮลแลสเวโรนา, เวโรนา, เฮลแลส เป็นสโมสรฟุตบอลอาชีพอิตาลี ตั้งอยู่ที่เมืองเวโรนา แคว้นเวเนโต ปัจจุบันกำลังเล่นในเซเรียอา ซึ่งเวโรนาเคยคว้าแชมป์เซเรียอาในฤดูกาล 1984–85


title: สโมสรฟุตบอลเฮลแลสเวโรนา

text: ตั้งแต่ปี ค.ศ. 1963 สโมสรใช้สนามแข่งขันสตาดีโอ มาร์กันโตนีโอ เบนเตโกดี ซึ่งมีความจุ 39,211 ที่นั่ง โดยใช้สนามแห่งนี้ร่วมกับคู่ปรับร่วมเมืองอย่างกีเอโว สนามแห่งนี้เคยใช้จัดแข่งขันในฟุตบอลโลก 1990


title: สโมสรฟุตบอลเฮลแลสเวโรนา

text: สีประจำสโมสรคือสีเหลืองและสีน้ำเงิน ทำให้ได้รับฉายา "gialloblu" ("เหลือง-สีน้ำเงิน" ในภาษาอิตาลี) สีทั้งสองยังแสดงถึงตราประจำเมืองเวโรนาอีกด้วย ฉายาอื่น ๆ ได้แก่ "Mastini" (ชื่อสุนัขพันธุ์หนึ่ง) และ "Scaligeri"


title: ฟุตบอลทีมชาติกาบอง

text: ฟุตบอลทีมชาติกาบอง ฉายา "เสือดำ" เป็นทีมฟุตบอลประจำประเทศกาบอง ควบคุมโดยสมาคมฟุตบอลกาบอง กาบองไม่เคยผ่านรอบคัดเลือกเข้าไปเล่นฟุตบอลโลก แต่ผ่านรอบคัดเลือกไปเล่นแอฟริกาคัพออฟเนชันส์ถึง 7 ครั้ง


title: ฟุตบอลทีมชาติกาบอง

text:
ยูนิแฟคคัพ :
ยูดีแอคคัพ :
เซแมคคัพ :
ผู้เล่นที่ถูกเรียกตัวในการแข่งขันฟุตบอลโลก 2018 รอบคัดเลือก โซนแอฟริกา พบกับโกตดิวัวร์ เมื่อวันที่ 2 และ 5 กันยายน ค.ศ. 2017


title: กามีลา กาเบโย

text: การ์ลา กามีลา กาเบโย เอสตราบาว ( เกิด 3 มีนาคม ค.ศ. 1997) เป็นนักร้องและนักแต่งเพลงลูกครึ่งคิวบัน-เม็กซิกัน สัญชาติ อเมริกัน มารดาชนชาติคิวบาบิดาชนชาติเม็กซีโก เธอเกิดและเติบโตที่ประเทศคิวบาจนอายุ5ปี จึงย้ายไปที่แม็กซิโกอยู่พักหนึ่งไม่ถึงปีท้ายที่สุดย้ายถิ่นฐานอีกครั้งและอยู่ถึงปัจจุบันที่สหรัฐอเมริกา รัฐฟลอริดา เมืองหลวงไมแอมี่ เมื่ออายุ15ปี เธอเริ่มมีชื่อเสียงจากการเป็นสมาชิกกลุ่มศิลปินฟิฟท์ฮาร์โมนี ซึ่งก่อตั้งขึ้นระหว่างฤดูกาลที่2 ของรายการประกวดร้องเพลง"ดิเอกซ์แฟกเตอร์"เดิมเธอตกรอบในการแข่งขันประเภทนักร้องเดี่ยว แต่รายการให้โอกาสคนที่มีแวว โดยจัดกลุ่มผู้ตกรอบให้แข่งขันเป็นนักร้องกลุ่มแทน เมื่อปี ค.ศ. 2012 จบการแข่งขันได้อันดับที่ 3 ในการแข่งขันร้องเพลงประเภทกลุ่ม หลังจากนั้นกลุ่มได้เซ็นสัญญากับสังกัดไซโคมิวสิก และเอพิกเรเคิดส์ ได้ออกอีพีหนึ่งชุดและสตูดิโออัลบั้มสองชุด


title: กามีลา กาเบโย

text: กาเบโยเริ่มมีผลงานในฐานะศิลปินเดี่ยว และได้ร่วมงานกับศิลปินมากมาย เช่น ในเพลง "แบดทิงส์" ร่วมกับแมชีนกันเคลลี ขึ้นห้าอันดับแรกในสหรัฐ หลังจากออกจากฟิฟท์ฮาร์โมนีเมื่อปี ค.ศ. 2016 เธอออกซิงเกิลเดี่ยว "ครายอิงอินเดอะคลับ" ไม่ประสบความสำเร็จมากนัก เธอกลับมาเน้นที่ดนตรีละติน และออกสตูดิโออัลบั้มแรกชื่อ "กามีลา" (2018) เปิดตัวที่อันดับหนึ่งบนชาร์ต"บิลบอร์ด" 200 ได้แรงสนับสนุนจากซิงเกิลแรก "ฮาวานา" ซึ่งขึ้นอันดับหนึ่งในหลายประเทศ รวมถึงสหราชอาณาจักร และสหรัฐ


title: จ๊ะเอ๋

text: จ๊ะเอ๋เป็นการละเล่นอย่างหนึ่งของทารกหรือเด็กเล็ก ผู้เล่นฝ่ายหนึ่งจะปิดหรือซ่อนใบหน้าไว้ แล้วโผล่หน้าออกมาให้เห็นพร้อมร้องว่า "จ๊ะเอ๋!" (ภาษาอังกฤษอาจร้องว่า Peekaboo!) ซึ่งรายละเอียดต่างๆ ของการเล่นนี้อาจแตกต่างกันไปตามสังคมและวัฒนธรรม


title: จ๊ะเอ๋

text: นักจิตวิทยาพัฒนากรเชื่อว่าการเล่นจ๊ะเอ๋ได้นี้เป็นการแสดงถึงพัฒนาการของทารกที่สามารถเข้าใจเรื่องการคงอยู่ของวัตถุ (object permanence) ได้ ซึ่งความเข้าใจแนวคิดนี้เป็นหลักหมุดสำคัญอย่างหนึ่งของพัฒนาการทางด้านสติปัญญาของทารก ในช่วงแรก ทารกยังไม่สามารถเข้าใจได้ว่าแม้วัตถุจะไม่ได้ปรากฎให้เห็นแต่ก็ยังคงอยู่


title: ทารก

text:
ทารก () คือ เด็กแบเบาะ หรือ เด็กเล็กๆ โดยทั่วไปหมายถึงเด็กอายุระหว่าง 1 เดือนขึ้นไป จนถึง 1-2 ปี ทารกอายุน้อยกว่า 1 เดือน เรียกว่า ทารกแรกเกิด () เด็กอายุ 1-2 ปีขึ้นไป อาจเรียกว่า เด็กวัยหัดเดิน () เด็กที่อยู่ในครรภ์ เรียกว่า ทารกในครรภ์ ()
ทารกแรกเกิดโดยทั่วไปจะมีไหล่และสะโพกที่กว้าง ท้องยื่น และแขนขาค่อนข้างยาวเมื่อเทียบกับขนาดตัว ข้อมูลจากกลุ่มประเทศพัฒนาแล้วพบว่าความยาวโดยเฉลี่ยของทารกแรกเกิดจะอยู่ที่ 35.6-50.8 เซนติเมตร ส่วนทารกแรกเกิดที่เกิดก่อนกำหนดจะมีขนาดเล็กกว่านี้
น้ำหนักแรกเกิดของทารกที่เกิดครบกำหนดโดยเฉลี่ยจะอยู่ที่ 3.4 กิโลกรัม และมักอยู่ในช่วง 2.7-4.6 กิโลกรัม


title: ทารก

text: ในช่วง 5-7 วันหลังเกิด ทารกแรกเกิดมักมีน้ำหนักตัวลดลงประมาณ 3-7% เป็นผลจากการปัสสาวะเอาน้ำส่วนเกินในร่างกายซึ่งปกติจะอยู่ในปอดและเนื้อเยื่ออื่นๆ ออกมา ประกอบกับการที่ปริมาณน้ำนมแม่ในช่วงแรกยังน้อยอยู่ซึ่งจะเพิ่มขึ้นในวันหลังๆ หลังจากพ้นสัปดาห์แรกไปแล้ว ทารกแรกเกิดปกติจะมีน้ำหนักเพิ่มขึ้นประมาณ 10-20 กรัมต่อวัน


title: ทารก

text: ศีรษะของทารกแรกเกิดจะมีขนาดใหญ่มากเมื่อเทียบกับขนาดตัว และในกะโหลกศีรษะก็จะมีขนาดใหญ่มากเมื่อเทียบกับใบหน้า ในขณะที่ผู้ใหญ่จะมีขนาดกะโหลกศีรษะเป็นหนึ่งในเจ็ดของความสูง แต่ทารกแรกเกิดจะมีขนาดกะโหลกศีรษะเป็นหนึ่งในสี่ของความยาวตัว ขนาดรอบศีรษะของทารกแรกเกิดโดยปกติจะอยู่ที่ 33-36 เซนติเมตร แต่ละชิ้นส่วนของกะโหลกศีรษะของทารกแรกเกิดจะยังประสานกันไม่สนิทเกิดเป็นจุดที่ไม่มีกระดูกเรียกว่ากระหม่อม ซึ่งตำแหน่งที่ใหญ่ที่สุดจะมีอยู่สองตำแหน่งเรียกว่ากระหม่อมหน้า มีรูปร่างเป็นสี่เหลี่ยมขนมเปียกปูน และกระหม่อมหลังมีรูปร่างเป็นสามเหลี่ยม เมื่อทารกเจริญเติบโตขึ้นชิ้นส่วนแต่ละชิ้นของกะโหลกศีรษะจะค่อยๆ โตขึ้นและเชื่อมเข้าด้วยกันตามธรรมชาติ


title: ทารก

text: การที่ชิ้นส่วนกะโหลกศีรษะไม่เชื่อมกันสนิทตั้งแต่แรกเกิดนี้ทำให้ทารกมนุษย์ที่มีศีรษะและสมองขนาดใหญ่สามารถคลอดผ่านช่องคลอดที่ถูกวิวัฒนาการมาให้รองรับการยืนเดินด้วยสองขาได้ เนื่องจากแผ่นกะโหลกแต่ละชิ้นสามารถเคลื่อนเข้าหาหรือแม้แต่เกยกันได้ระหว่างคลอด ทารกแรกเกิดบางคนจึงมีรูปร่างของศีรษะที่บิดเบี้ยวไปเล็กน้อย ซึ่งจะค่อยๆ คืนกลับสู่รูปร่างปกติภายใน 2-3 วันหรือไม่กี่สัปดาห์หลังเกิด หนังศีรษะของทารกแรกเกิดอาจบวมหรือรอยช้ำได้โดยเฉพาะในทารกแรกเกิดที่ไม่มีเส้นผม บริเวณรอบๆ ตาก็อาจบวมฉุเล็กน้อยได้ ซึ่งเป็นผลจากการคลอด


title: ทารก

text: ทารกแรกเกิดบางคนจะมีขนตามร่างกาย เป็นขนเส้นเล็กละเอียด สีอ่อน เรียกว่า ขนอ่อน มักเห็นได้ชัดที่บริเวณหลัง ไหล่ หน้าผาก หู และใบหน้าของทารกเกิดก่อนกำหนด ขนอ่อนนี้จะหลุดร่วงหายไปภายใน 2-3 สัปดาห์ ทารกแรกเกิดบางคนมีเส้นผมหนาเต็มศีรษะ ส่วนบางคนโดยเฉพาะทารกแรกเกิดชาวคอเคเซียนอาจมีเส้นผมเพียงเล็กน้อยหรือไม่มีเส้นผมเลย ซึ่งเส้นผมที่มีเล็กน้อยนี้อาจเป็นผมสีบลอนด์หรือสีน้ำตาลแม้พ่อแม่จะมีผมดำก็ได้


title: ทารก

text: เมื่อลูกทารกเข้าสู่เดือนที่ 6  ลูกต้องได้รับอาหารเสริมอื่นนอกเหนือจากนม  ไข่มักจะเป็นตัวเลือกอันดับต้นๆให้เป็นอาหารสำหรับเด็ก เพราะไข่เป็นแหล่งสารอาหารชั้นดี หาง่าย ราคาไม่แพง เหมาะกับทารก ในช่วงเริ่มต้นของการเลี้ยงลูกอาจใช้ไข่เป็นอาหารเสริม เริ่มจากการต้มไข่ให้สุกทั้งฟอง แกะเปลือกเอาไข่ขาวออก เหลือไข่แดงที่สุกแข็งแล้ว เอามาบี้ผสมในข้าวตุ๋นให้ลูก ไข่ขาวเป็นอาหารที่เด็กเล็กอาจจะแพ้ได้ง่าย ดังนั้นอาหารเสริมประเภทไข่ ควรเริ่มจากเพิ่มไข่แดงลงในอาหารเสริมก่อน เพื่อป้องกันการแพ้อาจเริ่มให้ไข่ขาวเมื่อลูกอายุ 1 ขวบ


title: ทารก

text: อาหารเสริม สำหรับเด็ก


title: การเพิ่มจำนวนอาวุธปืนในประเทศไทย

text: การเพิ่มจำนวนอาวุธปืนในประเทศไทย สังเกตจากจำนวนอาวุธปืนภายใต้การครอบครองของพลเรือนที่ได้รับการประมาณอยู่ที่ 10,000,000 ชิ้น ทำให้ประเทศไทยจัดอยู่ในอันดับที่ 11 ของโลกในแง่ของจำนวนปืนที่อยู่ภายใต้การครอบครอง ในหมู่ปืนจำนวน 10,000,000 กระบอก มีเพียง 3,870,000 กระบอกเท่านั้นที่มีการขึ้นทะเบียน ทำให้มากกว่า 6,000,000 กระบอกยังคงอยู่ภายใต้การครอบครองอย่าผิดกฎหมาย ณ เดือนกรกฎาคม พ.ศ. 2554 จำนวนประชากรในประเทศไทยอยู่ที่ 66,720,153 คน และมี GDP (PPP) อยู่ที่ 586.9 พันล้านดอลลาร์สหรัฐ (2553)


title: การเพิ่มจำนวนอาวุธปืนในประเทศไทย

text: ใน พ.ศ. 2543 มีรายงานคดีฆาตกรรมด้วยอาวุธปืนเป็นจำนวน 20,032 ครั้ง นับเป็นหนึ่งในจำนวนมากที่สุดในโลก


title: การเพิ่มจำนวนอาวุธปืนในประเทศไทย

text:
จำนวนการครอบครองปืนสูงเป็นพิเศษในแถบจังหวัดภาคใต้ รวมถึง ปัตตานี ยะลา และนราธิวาส ซึ่งอยู่ภายใต้ความไม่สงบตั้งแต่ พ.ศ. 2547
แม้อัตราการถูกทำร้ายในประเทศไทยจะลดลงมาจาก 10.0 เป็น 5.9 ต่อประชากร 100,000 คนเทียบจากปี 2546 จนถึง 2551 รายงานในปี 2554 พบว่าใน 6 ปีที่ผ่านมามีการตายจากกระประทะติดอาวุธมากกว่า 4,000 ศพ นอกจากนี้ ยังมีรายงานจำนวนผู้เสียชีวิตประมาณ 6892 รายจากการประทะเหล่านี้


title: การเพิ่มจำนวนอาวุธปืนในประเทศไทย

text: ปฏิญญาเจนีวาว่าด้วยความรุนแรงทางอาวุธและการพัฒนา (Geneva Declaration on Armed Violence and Development) รายงานในปี 2541 ชี้ว่าในประเทศไทยการเสียชีวิตด้วยเหตุจากความรุนแรงสร้างความเสียหายรวมต่อ GDP เป็นจำนวน 5,503 ล้านดอลลาร์สหรัฐ ในทางเดียวกัน ค่ารักษาพยาบาลจากความรุนแรงในปี 2548 ได้รับการประมาณไว้ที่ 1.3 พันล้านบาท (40.3 ล้านดอลลาร์สรหัฐ) ค่ารักษาพยาบาลโดยอ้อมมากกว่าประมาณ 10 เท่า อยู่ที่ 14.4 พันล้านบาท (432.7 ล้านดอลลาร์สหรัฐ)


title: การเพิ่มจำนวนอาวุธปืนในประเทศไทย

text: ประเทศไทยมุ่งที่จะสนับสนุน ยอมรับ และ นำโครงการขององค์กรของสหประชาชาติไปปฏิบัติ เพื่อต่อสู้ ป้องกัน และกำจัดการค้าอาวุธอย่างผิดกฎหมาย โครงการยุติความรุนแรงนานาชาติ เอเชียตะวันออกเฉียงใต้ (Nonviolence International South East Asia, NVISEA) องค์การนอกภาครัฐที่ไม่แสวงหากำไรกำลังทำงานเพื่อพยายามหยุดยั้งความรุนแรงที่เกี่ยวข้องกับวาวุธในประเทศ


title: เปาบุ้นจิ้นหนุ่ม พิทักษ์ธรรม ภาค 3

text: เปาบุ้นจิ้นหนุ่ม พิทักษ์ธรรม ภาค 3 (อังกฤษ: Young Justice Bao 3) เป็นละครโทรทัศน์ที่ออกอากาศในประเทศจีนช่วงปี ค.ศ. 2006 กล่าวถึงประวัติของเปาบุ้นจิ้นในช่วงวัยหนุ่มที่เพิ่งเข้ารับราชการกับฮ่องเต้ใหม่ๆ ออกอากาศในประเทศไทยทางช่อง 3 แฟมิลี่ ทุกวันจันทร์ -ศุกร์ เวลา 16:30 น. นำแสดงโดย ลู่ อี้, ซื่อ เสี่ยวหลง, จ้าว หยาง,ฉิน ลี่, หยาง หยง ต่อจากภาคแรก และ ภาค 2 และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง จักรพรรดิคังซี


title: มาร์บวร์ค

text: มาร์บวร์ค () เป็นเมืองชนบทในรัฐเฮ็สเซิน ประเทศเยอรมนี ตั้งอยู่ทางเหนือของนครแฟรงเฟิร์ตไปราว 93 กิโลเมตร มีแม่น้ำลานไหลผ่านกลางเมือง เมืองนี้ตั้งอยู่บนเส้นทางการค้าที่สำคัญระหว่างโคโลญกับปรากในสมัยกลาง ตลอดจนเส้นทางการค้าระหว่างประเทศในทะเลเหนือกับเทือกเขาแอลป์ตลอดจนอิตาลี มาร์บวร์คถือเป็นเมืองมหาวิทยาลัยโดยเป็นที่ตั้งของมหาวิทยาลัยมาร์บวร์คซึ่งก่อตั้งในปีค.ศ. 1527


title: เฉพาะหัวใจให้เธอ

text: เฉพาะหัวใจให้เธอ เป็นละครโทรทัศน์ละครโทรทัศน์แนว แฟนตาซี-โรแมนติก-ดราม่า ผลิตโดย บริษัท เอ็กแซ็กท์ จำกัด และ บริษัท แกรมมี่ เอ็นเตอร์เทนเม้นท์ จำกัด (มหาชน) สร้างจากเค้าโครงเรื่องของ เกรียงไกร อามตยกุล เขียนบทโทรทัศน์โดย ปนิก กำกับการแสดงโดย เกรียงไกร อมาตยกุล ซึ่งละครเรื่องนี้ถือเป็นการพบกันครั้งแรกของนักร้องมากความสามารถ อย่าง อัมรินทร์ นิติพน ประกบคู่กับ มีเรีย เบนเนเดตตี้ ออกอากาศทุกศุกร์-อาทิตย์ เวลา 20.25 - 21.25 น. เริ่มออกอากาศวันแรกเมื่อวันที่ 11 ธันวาคม พ.ศ. 2541 – 10 มกราคม พ.ศ. 2542 ทางสถานีวิทยุโทรทัศน์กองทัพบกช่อง 5


title: เฉพาะหัวใจให้เธอ

text: ดำเนิน (อ่ำ-อัมรินทร์ นิติพน) เป็นคนขี้ตืดมากๆ คือไม่เคยให้ทาน ไม่แบ่งของ ไม่เลี้ยงสัตว์ ไม่ทำบุญ แต่ก็มาเจอคุณวา (นัท มีเรีย) ซึ่งเป็นคนเผื่อแผ่ ตรงข้ามกับนายดำเนินโดยสิ้นเชิง ทั้งคู่เจอกันก็รุ้สึกถูกผูกพันและชอบกันในทันที นายดำเนินต้องการทำให้วาประทับใจ จึงคิดบริจาคเลือด แต่เพราะเป็นคนกลัวแสนกลัว เลือดจึงทำให้เป็นลม แต่ก็ยังไม่ยอมแพ้กับวิธีจีบสาววิธีการนี้ ดำเนินต้องการทำให้ว่าประทับใจ เลยไปทำการบริจาคอวัยวะ แต่ก็ขอบริจาคเพียงส่วนเดียว นั่นคือ หัวใจ วันที่นัดบริจาคเลือดพี่ก็ประสบอุบัติเหตุ ความจำเสื่อม กว่าจะนึกออก ก็ถึงเวลานัดเดทแรกของคนทั้งคู่ดำเนินจึงให้จ๋อยขี่มอไซด์เพื่อความรวดเร็ว กลับประสบอุบัติเหตุเสียชีวิตทั้งคู่ ขณะเดียวกับที่ คุณวา เกิดโรคหัวใจกำเริบเช่นกัน หัวใจที่ดำเนินบริจาคไว้ จึงนำมาให้กับวา ดังพรหมลิขิต แต่หัวใจของดำเนินก็ไม่สมบูรณ์ ทำให้ วาไม่แข็งแรงเหมือนปกติ และไม่รู้ว่าจะมีชีวิตอยุ่ได้อีกนานเท่าไหร่ ฝ่ายดำเนินกับจ๋อยตายไปพบยมบาล ยมบาลเซ็งฮะ ไอ้หมอนี่ไม่เคยทำดี ไม่มีบริจาค แต่ก็ไม่เคยทำชั่วไม่รู้จะให้ขึ้นสวรรค์หรือลงนรกดี จึงต้องอยู่บนโลกมนุษย์ทำความดีเพื่อสะสมแต้ม ตรงข้ามกับจ๋อย ที่ทำความดี จนสามารถขึ้นสวรรค์ได้ พี่คุณดำเนินเลยวนเวียนอยู่ในโลกมนุษย์ เพื่อคอยเก็บสะสมแต้มความดี วาหลังจากได้รับหัวใจของดำเนิน ทำให้สามารถกลับมามีชีวิตอยู่ได้ ตลอดเวลาวารู้สึกว่าดำเนินอยู่ใกล้ๆ หลังจากหายดี แม่ของวาต้องการให้วาแต่งงานกับพี่ชายที่รู้จักกับคุณวามาตั้งแต่เด็กๆ ชอบคุณวามานานแสนนาน และจะมาหมั้นในงานหมั้น เพื่อนของดำเนิน มาทำหน้าที่เป็นช่างกล้อง ดำเนินเสียใจมากที่วาจะหมั้นกับคนอื่น จึงหาทางปรากฏตัวให้วาเห็นในงานหมั้น จึงทำให้เพื่อนของดำเนิน บอกความจริงกับวา ว่าดำเนินเสียชีวิตนานแล้ว วารู้ก็ช๊อคหมดสติไปทันทีดำเนินพยายามทุกวิถีทางที่จะทำให้วาฟื้นกลับคืนมา เมื่อวาฟื้นกลับมาก็เสียใจมาก จึงคิดที่จะฆ่าตัวตายไม่มีกำลังใจที่จะมีชีวิตอยู่ ระหว่างหมดสติ ในความฝัน ที่นั่น วาได้พบกับดำเนิน และอยู่อย่างมีความสุข พี่ชายกบก็เศร้าสิครับ ก็ต้องทำต่างๆนานาเพื่อชนะใจหญิง และเอาชนะผีหวงก้างคุณผีดำเนินก็ไม่ยอม หัวใจของผมอยู่ในตัวคุณวา ผมเป็นผู้เสียสละขนาดนี้ คุณวาก็รักผมคุณเทวดาที่คอยดูแลนายดำเนิน ก็ได้ให้นายดำเนินดูเหตุการณ์ในอดีต แบบพาย้อนเวลาไปสมัยคุณวายังเด็กๆ ให้ไปเห็นว่าคุณพี่กบ ก็เคยช่วยชีวิตคุณวาไว้เหมือนกัน คุณพี่กบเกือบถึงแก่กรรมด้วยถึงแม้จะไม่ได้สละชีวิตจริงๆ แต่พี่เขาก็ไม่ได้สนใจชีวิตตัวเองต่างจากดำเนินที่บังเอิญช่วยชีวิตดำเนิน จึงพบว่าตัวเองเป็นกบในกะลา คิดว่าตนเองเสียสละให้คุณวามากกว่าคนอื่นจริงๆแล้วคุณวาก็มีคนที่เสียสละ เพื่อเธอทุกอย่างทั้งในอดีต ปัจจุบัน และอนาคต แล้วคุณดำเนินก็เลยยอมเสียสละ เป็นฝ่ายจากไปในที่สุด ด้วยความเสียสละนี้ ก็ทำให้คุณดำเนินได้ไปเป็นเทวดาและรอคอยการพบเจอกันเมื่อถึงเวลา …


title: จงจงและฮวาฮวา

text: จงจง (, เกิด 27 พฤศจิกายน 2560) และฮวาฮวา (, เกิด 5 ธันวาคม 2560) เป็นลิงแสมแฝดที่ถูกสร้างผ่านกระบวนการย้ายนิวเคลียสเซลล์โซมาติก (somatic cell nuclear transfer, SCNT) ซึ่งเป็นเทคนิคการโคลนเดียวกับที่ให้กำเนิดแกะดอลลี ทั้งสองนับเป็นไพรเมตโคลนกลุ่มแรกที่มีการผลิตโดยใช้เทคนิคนี้ แต่คราวนี้ใช้นิวเคลียสที่ได้รับบริจาคมาจากเซลล์ลูกในท้อง (fetus) ไม่ใช่เซลล์ของตัวอ่อน (embryo) ทั้งสองเกิดที่สถาบันประสาทวิทยาศาสตร์ สถาบันวิทยาศาสตร์จีนในเซี่ยงไฮ้


title: คัง ฮา-นึล

text: คัง ฮา-นึล (ฮันกึล: 강|하늘; : Gang Ha-neul) มีชื่อจริงว่า คิม ฮา-นึล (ฮันกึล: 김|하늘; : Gim Ha-neul) เกิดเมื่อวันที่ 21 กุมภาพันธ์ 2533 เป็น นักแสดงชายชาวเกาหลีใต้ ที่มีผลงาน ภาพยนตร์ ละครโทรทัศน์ รวมถึง ละครเวทีละครเพลง


title: คัง ฮา-นึล

text: คัง ฮา-นึล เริ่มต้นอาชีพนักแสดงในสาย ละครเวที มีผลงานเช่น"" (2552), "" (2553), "Prince Puzzle" (2554), "Black Mary Poppins" (2555), and "" (2555). ก่อนจะมีผลงานทางการแสดงละครโทรทัศน์ โดยผลงานที่ทำให้เขาเป็นที่รู้จักมากขึ้นได้แก่เรื่อง "หยุดหัวใจ นายไฮโซ" (2556) และ "" (2557).


title: คัง ฮา-นึล

text: ปี 2558 เป็นปีที่ คัง ฮา-นึล ร่วมแสดงในภาพยนตร์ถึงสามเรื่อง ได้แก่ เรื่อง "", เรื่อง "" และภาพยนตร์ตลกแนวคัมมิงออฟเอจ () เรื่อง ""


title: คัง ฮา-นึล

text: ปี 2559 เขามีผลงานภาพยนตร์ออกสู่สายตาผู้ชมสองเรื่อง คือ ภาพยนตร์แนว เรื่อง "" โดยเขาได้รับบาทหน้าที่ในการถ่ายทอดเรื่องราวชีวิตในช่วงราวๆสิบปีสุดท้ายของกวี กวีมากพรสรรค์ผู้ทุกข์ตรมขมขื่น อับอายและได้ถ่ายทอดความรู้สึกเหล่านั้นผ่านบทกวีในช่วงเวลาที่ และ ภาพยนตร์รักตลก เรื่อง "" ซึ่งเขารับบทเป็นนักแต่งเพลงหนุ่มผู้มีปัญหาความบกพร่องทางการได้ยิน ในปีเดียวกันนี้ เขาได้ร่วมแสดงใน เรื่อง "ข้ามมิติ ลิขิตสวรรค์" โดยรับบทเป็น องค์ชาย 8


title: คัง ฮา-นึล

text: ในปี 2560 เขามีผลงานภาพยนตร์สามเรื่อง ได้แก่ เรื่อง โดยเขารับบทเป็นเด็กหนุ่มที่ต้องใช้ชีวิตอยู่ในเรือนจำนานถึงสิบปีกับความผิดที่ตัวเขานั้นไม่ได้เป็นผู้กระทำ จากนั้นเขามีผลงานที่แสดงร่วมกับ พัก ซอ-จุน ในภาพยนตร์เรื่อง "" ในบทบาทนักเรียนตำรวจผู้ซึ่งฉลาดเรียนเก่งตามตำรา และรวมถึงภาพยนตร์แนว เรื่อง "" โดยเขาได้รับบทบาทของน้องชาย ผู้ไล่ล่าหาความจริงที่อยู่เบื้องหลังเหตุการณ์แปลกประหลาดที่เกิดขึ้นกับพี่ชายของเขาหลังจากถูกลักพาตัว


title: คัง ฮา-นึล

text: คัง ฮา-นึล เข้ารับ ในวันที่ 11 กันยายน 2560 โดยเขาจะประจำการในหน่วยงานตำรวจเป็นระยะเวลา 21 เดือน และมีกำหนดการปลดประจำการณ์ ในวันที่ 10 มิถุนายน 2562


title: โรซีคนตอกหมุด

text: โรซีคนตอกหมุด () เป็นไอคอนทางวัฒนธรรมของสงครามโลกครั้งที่สองซึ่งเป็นตัวแทนของผู้หญิงที่ทำงานในโรงงานและอู่ต่อเรือในช่วงสงครามโลกครั้งที่สองซึ่งหลายคนผลิตอาวุธยุทโธปกรณ์และอุปกรณ์สงคราม ผู้หญิงบางคนเหล่านี้บางครั้งได้รับงานใหม่ทั้งหมดแทนที่ชายที่ทำงานร่วมกับทหาร โรซีคนตอกหมุดถูกใช้เป็นสัญลักษณ์ของคตินิยมสิทธิสตรีในสหรัฐและอำนาจทางเศรษฐกิจของผู้หญิง ภาพที่คล้ายกันของผู้หญิงที่ทำงานในสมัยสงครามได้ปรากฏตัวขึ้นในประเทศอื่น ๆ เช่นอังกฤษ ออสเตรเลีย ภาพของแรงงานหญิงเป็นที่แพร่หลายในสื่อมวลชนและการโฆษณาเชิงพาณิชย์โดยรัฐบาล เพื่อส่งเสริมให้ผู้หญิงอาสาเข้าทำงานในโรงงานในช่วงสงคราม "โรซีคนตอกหมุด" กลายเป็นชื่อเรื่อง และชื่อเพลง และถูกสร้างเป็นหนังฮอลลีวูดในช่วงสงครามโลกครั้งที่สองอีกด้วย


title: โรซีคนตอกหมุด

text: เนื่องจากสงครามโลกเป็นสงครามเบ็ดเสร็จที่ทำให้รัฐบาลต้องใช้ประโยชน์จากประชากรทั้งหมดของตนเพื่อจุดประสงค์ในการเอาชนะศัตรูของพวกเขา ผู้หญิงนับล้านคนได้รับการสนับสนุนให้ทำงานในอุตสาหกรรมและเข้ารับงานที่เมื่อก่อนทำโดยผู้ชาย ในช่วงสงครามโลกครั้งที่หนึ่งผู้หญิงทั่วประเทศสหรัฐอเมริกาถูกว่าจ้างในงานที่ก่อนหน้านี้ทำโดยผู้ชาย สงครามโลกครั้งที่สองมีความคล้ายคลึงกับสงครามโลกครั้งที่หนึ่งในการเกณฑ์ผู้ชายไปเป็นทหารซึ่งนำไปสู่การขาดแคลนแรงงานที่มีอยู่และทำให้มีความต้องการแรงงานซึ่งแก้ไขได้ด้วยการจ้างผู้หญิงเท่านั้น


title: โรซีคนตอกหมุด

text: ในช่วงสงครามโลกครั้งที่สองผู้หญิงเกือบ 19 ล้านคนมีงานทำ ผู้หญิงหลายคนทำงานอยู่แล้วแต่ได้ค่าแรงต่ำกว่าหรือกลับไปทำงานหลังจากที่ถูกปลดออกในช่วงความตกต่ำทางเศรษฐกิจ มีแรงงานหญิงราวสามล้านคนเข้ามาทำงานในช่วงสงคราม แม้ว่าผู้หญิงส่วนใหญ่จะเข้าทำงานของผู้ชายในช่วงสงครามโลกครั้งที่สอง แต่พวกเขาก็ถูกคาดหวังว่าจะกลับไปทำงานบ้าน หลังจากที่ผู้ชายกลับมาจากสงคราม แคมเปญของรัฐบาลจะมุ่งเป้าไปที่ผู้หญิงโดยเฉพาะแม่บ้านซึ่งอาจเป็นเพราะผู้หญิงที่ทำงานไปแล้วจะย้ายไปทำงานที่ "จำเป็น" ที่ได้รับค่าแรงสูงกว่าด้วยตัวเอง หรืออาจเป็นเพราะสันนิษฐานว่าส่วนใหญ่จะเป็นแม่บ้าน โฆษณาของรัฐบาลหนึ่งฉบับถามผู้หญิงว่า "คุณสามารถใช้เครื่องผสมไฟฟ้าได้หรือไม่ ถ้าใช่คุณก็สามารถเรียนรู้การใช้สว่านได้" การโฆษณาชวนเชื่อก็ได้มุ่งเน้นไปที่สามี เพราะพวกเขาหลายคนไม่เต็มใจที่จะสนับสนุนงานดังกล่าว ผู้หญิงหลายคนที่รับงานในช่วงสงครามโลกครั้งที่สองเป็นมารดา ผู้หญิงที่มีลูกที่บ้านจะรวมตัวกันในความพยายามที่จะเลี้ยงดูครอบครัว พวกเขารวมตัวกันเป็นกลุ่มและแบ่งงานกัน เช่น การทำอาหาร ทำความสะอาดและซักเสื้อผ้า หลายคนที่มีเด็กเล็กจะอยู่ร่วมอะพาร์ตเมนท์หรือบ้านเดียวกันเพื่อให้พวกเขาสามารถประหยัดเวลา เงินสาธารณูปโภค และอาหาร หากทั้งสองทำงาน พวกเขาจะทำกะที่แตกต่างกันเพื่อให้สามารถเปลี่ยนกันเลี้ยงดูลูก ๆ การทำงานในช่วงสงครามโลกครั้งที่สองทำให้ไม่แน่ใจว่า พวกเขาควรจะสนับสนุนให้ผู้หญิงเป็นแม่บ้านแบบเต็มเวลาหรือสนับสนุนให้พวกเขาได้รับงานเพื่อสนับสนุนประเทศในช่วงเวลาที่ต้องการนี้ ความสามารถในการสนับสนุนทหารโดยการผลิตของที่แตกต่างกันทำให้สตรีรู้สึกว่าตนเองประสบความสำเร็จและภาคภูมิใจในงานของตน ผู้หญิงกว่า 6 ล้านคนได้งานทำในช่วงสงคราม คนอเมริกันเชื้อสายแอฟริกา คนลาตินอเมริกา คนขาว และคนเอเชียต่างทำงานเคียงบ่าเคียงไหล่กัน


title: โรซีคนตอกหมุด

text: ในปี ค.ศ. 1944 เมื่อชัยชนะดูเหมือนจะอยู่ไม่ไกลสำหรับสหรัฐอเมริกา โฆษณาชวนเชื่อที่รัฐบาลสนับสนุนได้มีการเปลี่ยนแปลงโดยกระตุ้นให้ผู้หญิงกลับไปทำงานในบ้าน ต่อมาผู้หญิงจำนวนมากกลับมาทำงานแบบดั้งเดิม เช่น ตำแหน่งธุรการ แม้พวกเธอจะไม่อยากกลับเข้าทำงานที่ได้เงินที่น้อยก็ตาม อย่างไรก็ตาม ผู้หญิงบางส่วนก็ยังทำงานในโรงงานเปอร์เซ็นต์โดยรวมของผู้หญิงที่ทำงานลดลงจากร้อยละ 36 เป็นร้อยละ 28 ในปี ค.ศ. 1947


title: โรซีคนตอกหมุด

text: วลี "Rosie the Riveter" ใช้เป็นครั้งแรกในปี ค.ศ. 1942 ในเพลงที่มีชื่อเดียวกัน แต่งโดย Redd Evans และ John Jacob Loeb เพลงนี้ได้รับการบันทึกโดยศิลปินมากมายรวมถึงหัวหน้าวงดนตรีดัง Kay Kyser และกลายเป็นเพลงยอดนิยมระดับชาติ เพลงกล่าวถึงโรซี ผู้ไม่รู้จักเหน็ดเหนื่อยเป็นผู้ประกอบซึ่งได้รับตรายอดเยี่ยม "Production E" ในช่วงสงครามของชาวอเมริกัน ชื่อนี้เป็นชื่อเล่นของโรซี โบนาวิต้าที่กำลังทำงานอยู่ที่คอนแวร์ในซานดิเอโก รัฐแคลิฟอร์เนีย


title: โรซีคนตอกหมุด

text: ตามสารานุกรมประวัติศาสตร์เศรษฐกิจอเมริกัน โรซีคนตอกหมุดเป็นแรงบันดาลใจให้การขับเคลื่อนทางสังคมที่เพิ่มจำนวนผู้หญิงอเมริกันที่ทำงานจาก 12 ล้านเป็น 20 ล้านคนภายในปี ค.ศ. 1944 เพิ่มขึ้นร้อยละ 57 จากปี ค.ศ. 1940 ในปี ค.ศ. 1944 ผู้ชายเพียง 1.7 ล้านคนที่ไม่ได้สมรส วัย 20 ถึง 34 ปีทำงานในอุตสาหกรรมการป้องกันประเทศ ในขณะที่ผู้หญิง 4.1 ล้านคนที่ไม่ได้สมรสในวัยเดียวกันทำงาน ผู้หญิงเหล่านี้ได้พิสูจน์ตัวเอง (และประเทศ) ว่าพวกเขาสามารถทำ "งานของผู้ชาย" และสามารถทำมันได้ดีในปี ค.ศ. 1942 ระหว่างเดือนมกราคมถึงเดือนกรกฎาคม ประมาณการสัดส่วนของงานที่จะเป็นที่ยอมรับของผู้หญิงจากนายจ้างเพิ่มขึ้นจากร้อยละ 29 เป็นร้อยละ 85


title: โรซีคนตอกหมุด

text: ผู้หญิงตอบสนองต่อโรซีคนตอกหมุดอย่างรวดเร็ว ซึ่งเชื่อว่าพวกเขามีหน้าที่ที่ต้องทำมนฐานะคนรักชาติ บางคนอ้างว่าเธอเปิดโอกาสทำงานสำหรับผู้หญิง แต่คนอื่น ๆ โต้แย้งประเด็นนี้ โดยสังเกตว่าหลังสงครามผู้หญิงหลายคนต้องออกจากงานและงานถูกส่งกลับไปยังผู้ชาย นักวิจารย์อ้างว่าเมื่อสงครามจบลง ผูหญิงส่วนใหญ่จะกลับไปทำงานบ้านหรืองานเลขา บางคนเชื่อว่าสงครามโลกครั้งที่สองเป็นจุดเปลี่ยนสำคัญของผู้หญิง ในขณะที่นักประวัติศาสตร์หลายคนเน้นย้ำว่าเป็นการเปลี่ยนแปลงชั่วคราวและทันทีหลังสงครามจบลง ผู้หญิงคงกลับไปทำหน้าที่ภรรยาและแม่ บางคนเชื่อว่าการเปลี่ยนแปลงที่สงครามนำพามาเป็นพื้นฐานของการเคลื่อนไหวของสตรี


title: โรซีคนตอกหมุด

text: เอลินอร์ ออตโต หรือที่เรียกว่า "โรซีคนตอกหมุดคนสุดท้าย" สร้างเครื่องบินมา 50 ปีแล้วและเกษียณเมื่ออายุได้ 95 ปี


title: โรซีคนตอกหมุด

text: ในปี ค.ศ. 1942 ศิลปินจากพิตส์เบิร์ก เจ โฮเวิร์ด มิลเลอร์ได้รับการว่าจ้างจากคณะกรรมการประสานงาน บริษัทเวสติงเฮาส์ เพื่อสร้างชุดโปสเตอร์สำหรับสงคราม หนึ่งในโปสเตอร์ที่โด่งดังมากได้แก่ ภาพ "" ภาพที่ในปีต่อมาถูกเรียกว่า "โรซีคนตอกหมุด" แม้ว่าจะไม่ได้มีชื่อเรียกเช่นนี้ในช่วงสงคราม โดยคาดว่ามิลเลอร์ได้แรงบันดาลใจมากจากภาพจริงของคนงานสงคราม เนโอมี พาร์กเกอร์ (ภายหลัง ฟาร์เลย์) ถ่ายที่ Alameda Naval Air Station ในแคลิฟอร์เนีย ในช่วงสงครามชื่อ "โรซี" ไม่ได้เกี่ยวข้องกับภาพและวัตถุประสงค์ของโปสเตอร์ก็ไม่ได้เป็นการรับสมัครแรงงานหญิง แต่เป็นการโฆษณาชวนเชื่อที่สร้างแรงบันดาลใจในซึ่งมุ่งเป้าไปที่คนงานทั้งสองเพศที่ทำงานที่เวสติงเฮาส์ ต่อมาในช่วงต้นคริสต์ทศวรรษ 1980 โปสเตอร์ก็ถูกค้นพบอีกครั้งและมีชื่อเสียง เกี่ยวข้องกับคตินิยมสิทธิสตรีและมักถูกเรียกว่า "โรซีคนตอกหมุด"


สโมสรฟุตบอลแอร์ฟอร์ซ เซ็นทรัล ในฤดูกาล 2561 เป็นฤดูกาลที่ 13 ติดต่อกันของ แอร์ฟอร์ซ เซ็นทรัล. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก, เอฟเอคัพ และ ลีกคัพ


title: โคม่าจากการใช้ยา

text: โคม่าจากการใช้ยา หรือ บาร์บิทูเรตโคม่า เป็นภาวะโคม่าชั่วคราวอย่างหนึ่งที่ถูกทำให้เกิดขึ้นด้วยการให้ยาในกลุ่มบาร์บิทูเรตแก่ผู้ป่วย เช่น เพนโทบาร์บิทาล หรือไทโอเพนทาล มักถูกใช้เพื่อรักษาสภาพสมองระหว่างการผ่าตัดสมอง หรือเป็นวิธีท้ายๆ ในการรักษาผู้ป่วยชักต่อเนื่องบางรายที่ใช้ยากันชักไม่ได้ผล และในการรักษาภาวะความดันในกะโหลกขึ้นสูงตามหลังการบาดเจ็บต่อสมอง เป็นต้น


title: โคม่าจากการใช้ยา

text: การทำโคม่าด้วยยามีผลข้างเคียงที่สำคัญหลายอย่าง ผู้ป่วยจะไม่สามารถหายใจเองได้และจะต้องใช้เครื่องช่วยหายใจตลอดเวลา การเคลื่อนไหวของกระเพาะอาหารและลำไส้จะลดลง อาจเกิดความดันเลือดต่ำซึ่งจะทำให้เลือดไปเลี้ยงสมองลดลงและอาจต้องใช้ยาเพิ่มความดันหลอดเลือด อาจเกิดโปแตสเซียมในเลือดต่ำ แผลกดทับ และการติดเชื้อที่บริเวณใส่สายสวนต่างๆ ได้


title: โคม่าจากการใช้ยา

text: การทำโคม่าด้วยยานี้เป็นส่วนหนึ่งของวิธีการมิลวอกี ที่เคยเชื่อกันว่าสามารถรักษาผู้ป่วยโรคพิษสุนัขบ้าระยะแสดงอาการได้


title: ไวรัสโรคพิษสุนัขบ้า

text: ไวรัสโรคพิษสุนัขบ้า () เป็นเชื้อไวรัสชนิดหนึ่งที่ทำให้เกิดโรคในระบบประสาท ทำให้เกิดโรคพิษสุนัขบ้าในสัตว์เลี้ยงลูกด้วยนมและในมนุษย์


title: ไวรัสโรคพิษสุนัขบ้า

text: การสร้างตัวไวรัสใหม่ทั้งหมดจะเกิดในโครงสร้างพิเศษในไซโตพลาสซึม โครงสร้างนี้พบเห็นได้ในเซลล์ผ่านการตรวจด้วยกล้องจุลทรรศน์ เรียกว่า เนกริบอดี ตามชื่อของ Adelchi Negri มีขนาดเส้นผ่านศูนย์กลาง 2-10 ไมโครเมตร โครงสร้างนี้มีความจำเพาะต่อโรคพิษสุนัขบ้า และถูกใช้ในการวินิจฉัยยืนยันโรคขั้นสุดท้ายด้วยการตรวจชิ้นเนื้อ


title: กองทัพกาบอง

text: กองทัพกาบอง (; "FAG") เป็นชื่อกองทัพอย่างเป็นทางการของประเทศกาบอง ก่อตั้งขึ้นเมื่อ พ.ศ. 2503


title: แม่น้ำร็อยส์

text: แม่น้ำร็อยส์ () เป็นแม่น้ำในประเทศสวิตเซอร์แลนด์ มีความยาวทั้งสิ้น 164 กิโลเมตร ครอบคลุมพื้นที่ลุ่มน้ำกว่า 3,426 ตารางกิโลเมตรในรัฐอูรี, รัฐลูเซิร์น และรัฐอาร์เกา แม่น้ำร็อยส์ถือเป็นแม่น้ำที่ใหญ่เป็นอันดับสี่ในประเทศรองจากแม่น้ำไรน์, แม่น้ำอาเร และแม่น้ำโรน แม่น้ำร็อยส์เป็นแม่น้ำที่ไหลมาจากช่องเขาฟูร์คาในเทือกเขาแอลป์


title: ทวารหนัก

text: ทวารหนัก () มาจากคำภาษาลาติน "anus" แปลว่า "วงแหวน" หรือ "วงกลม" เป็นรูเปิดตรงส่วนปลายของทางเดินอาหารของสัตว์ตรงข้ามกับปาก มีหน้าที่ในการควบคุมการปล่อยอุจจาระ, ของกึ่งแข็งที่ไม่เป็นที่ต้องการในระบบย่อยอาหาร ซึ่งขึ้นอยู่กับสัตว์แต่ละชนิด อาจรวมถึง สิ่งที่สัตว์ชนิดนั้นไม่สามารถย่อยได้ เช่น กระดูก, ส่วนที่เหลือของอาหารหลังสารอาหารถูกนำออกไปหมดแล้ว ตัวอย่างเช่น เซลลูโลสหรือลิกนิน (lignin), สิ่งที่อาจเป็นพิษหากคงอยู่ในทางเดินอาหาร และจุลินทรีย์ในลําไส้ (gut bacteria) ที่ตายแล้วหรือเกินจำเป็นรวมถึงสิ่งมีชีวิตร่วมอาศัย (endosymbiont) อื่น ๆ


title: ทวารหนัก

text: สัตว์ครึ่งบกครึ่งน้ำ สัตว์เลื้อยคลาน และนก ใช้ช่องเปิดช่องเดียวกันเรียกว่าทวารรวม (cloaca) สำหรับขับถ่ายของเสียทั้งของเหลวและของแข็ง, สำหรับรวมเพศ และสำหรับวางไข่ สัตว์เลี้ยงลูกด้วยนมในชั้นย่อยโมโนทรีมมีทวารรวมเช่นกัน คาดว่าเป็นลักษณะที่สืบทอดจากสัตว์มีถุงน้ำคร่ำยุคแรกสุดผ่านสัตว์เลื้อยคลานกลุ่มเทอแรพซิด (therapsid) สัตว์มีกระเป๋าหน้าท้องมีช่องเปิดเดียวสำหรับขับของเหลวและของแข็ง และเพศเมียมีช่องคลอดแยกสำหรับการสืบพันธุ์ สัตว์เลี้ยงลูกด้วยนมกลุ่ม placentalia เพศหญิงมีช่องเปิดแยกสำหรับถ่ายอุจจาระ ขับปัสสาวะ และสืบพันธุ์ ส่วนเพศผู้มีช่องเปิดสำหรับอุจจาระและอีกช่องสำหรับทั้งปัสสาวะและสืบพันธุ์ แม้ช่องทางที่ไหลไปยังช่องเปิดนั้นแทบจะแยกกันอย่างสิ้นเชิง


title: ทวารหนัก

text: การพัฒนาของทวารหนักเป็นขั้นตอนสำคัญในวิวัฒนาการของสัตว์หลายเซลล์


title: เบลเฟกอร์

text: เบลเฟกอร์ () หรือ บาอัลเพออร์ () คือเจ้าแห่งห้วยลึก เขาเป็นหนึ่งในเจ้านรกทั้งเจ็ด เป็นผู้ที่ทำให้มวลมนุษย์ค้นพบสิ่งต่างๆ เขาคอยให้คำแนะนำวิทยาการและความรู้ต่างๆแก่มนุษย์และทำให้มนุษย์ร่ำรวย ปีเตอร์ บินสเฟลด์ นักบวชและนักล่าแม่มดชาวเยอรมันในยุคกลางเชื่อว่าเบลเฟกอร์คอยล่อลวงมนุษย์ให้ขี้เกียจ หนังสือของเขายังระบุอีกว่า เบลเฟกอร์เป็นปีศาจตัวแทนแห่งความเกียจคร้าน ซึ่งเป็นหนึ่งในบาป 7 ประการในความเชื่อของคริสต์


title: เบลเฟกอร์

text: หนังสือ "นิรยภูมินุกรม" ยังได้ระบุอีกว่า เบลเฟกอร์เคยเป็นทูตจากนรกประจำประเทศฝรั่งเศส คู่อริของเขาคือมารีย์ชาวมักดาลา หนึ่งในนักบุญองค์อุปถัมป์ของฝรั่งเศส


title: รายชื่อเครื่องอิสริยาภรณ์โครเอเชีย

text: เครื่องอิสริยาภรณ์โครเอเชีย. ประธานาธิบดีโครเอเชีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.


title: สโมสรฟุตบอลจังหวัดสุพรรณบุรีในฤดูกาล 2561

text: ฤดูกาล 2561 เป็นฤดูกาลที่ 8 ของ สุพรรณบุรี ในฟุตบอล ไทยลีก ของสโมสรฟุตบอลสุพรรณบุรี. ตั้งแต่ปี ค.ศ. 2006–2007 และ ปี ค.ศ. 2013 ถึง ปัจจุบัน.


title: สโมสรฟุตบอลราชบุรี มิตรผลในฤดูกาล 2561

text: สโมสรฟุตบอลราชบุรี มิตรผลในฤดูกาล 2561 เป็นฤดูกาลที่ 6 ของ ราชบุรี มิตรผล ใน ไทยลีก ของสโมสรฟุตบอลราชบุรี มิตรผล. ตั้งแต่ปี พ.ศ. 2556 ถึง ปัจจุบัน.


title: จักรพรรดิคังซี (ละครโทรทัศน์)

text: จักรพรรดิคังซี (จีน: 康熙王朝) () เป็นละครโทรทัศน์ที่กล่าวถึงพระราชประวัติของจักรพรรดิคังซี นำแสดงโดย เฉิน เต้าหมิง, ซือซิน เกาหว่า, หลี่ หงเทา, หลิว ต้าอิ้น ออกอากาศทางช่อง 3 แฟมิลี


title: จักรพรรดิคังซี (ละครโทรทัศน์)

text: ในรัชสมัยจักรพรรดิซุ่นจื้อปีที่ 18 โรคฝีดาษระบาดเข้ามาในวังหลวงสนมที่ซุ่นจื้อทรงโปรดสิ้นพระชนม์ด้วยโรคฝีดาษ จักรพรรดิซุ่นจื้อเสียพระทัยมาก ทำให้พระองค์ทรงตัดสินพระทัยออกผนวช เสี้ยวจ้วงไทเฮา ขึ้นกุมอำนาจราชสำนักโดยยก องค์ชายเสฺวียนเยี่ย (Xuanye) ซึ่งมีพระชนมายุเพียงแปดพรรษาขึ้นเป็นฮ่องเต้และเถลิงพระนามใหม่เป็นจักรพรรดิคังซี (Kangxi emperor)


title: จักรพรรดิคังซี (ละครโทรทัศน์)

text: หลังจากที่คังซี เถลิงราชสมบัติแล้ว คังซี ต้องเผชิญกับเอ๋าไป้ซึ่งกุมอำนาจราชสำนักไว้ เอ๋าไป้ และพวกขุนนางวางแผนโค่นบัลลังก์ คังซี ต้องเผชิญกับภัยรอบด้านแต่ในที่สุดคังซีก็โค่นเอ๋าไป้ลงได้ ปกครองประเทศอย่างผาสุก


title: จักรพรรดิคังซี (ละครโทรทัศน์)

text: ต่อมา อู๋ซันกุ้ยซึ่งกุมกำลังทหารเป็นจำนวนมากคิดตั้งตัวเป็นใหญ่ คังซี ใช้สติปัญญาจนสามารถโค่นอู๋ซันกุ้ยลงได้หลังจากที่กำจัดอู๋ซันกุ้ยได้แล้วทายาทราชวงศ์หมิงก็คิดที่จะโค่นบัลลังก์ต้าชิงกอบกู้ราชวงศ์หมิงขึ้นอีกครั้งอีกทั้งราชสำนักก็ยังสั่นคลอนทำให้คังซี ท้อแท้พระทัยเป็นอันมากแต่แล้วคังซีก็ฝ่าฟันอุปสรรคเหล่านี้ไปได้โดยอาศัยขุนนางที่เป็นชาวฮั่นและกองกำลังทหารจากอู๋ซันกุ้ยกวาดล้างพวกกู้ชาติได้สำเร็จแต่แท้จริงแล้ว เจิ้งจิง ซึ่งเป็นทายาทของ เจิ้งเฉิงกง ก็ตั้งตัวเป็นใหญ่ที่เกาะไต้หวัน อีกทั้งเก่อเอ่อตานแห่งมองโกลก็พยายามโค่นราชวงศ์ชิง คังซีแก้ปัญหามองโกลโดยยกองค์หญิงสุดที่รักของพระองค์ให้อภิเษกสมรสกับเกอเอ่อตานทำให้วิกฤตที่ซีเป่ยคลี่คลายลงได้ นอกจากนี้ คังซียังใช้ซือเหลียงเป็แม่ทัพยกทัพปราบกบฏไต้หวันอีกด้วยจากนั้นพระองค์ก็มีรับสั่งให้นำทัพสองแสนกวาดล้างพรรคพวกที่เหลือของเก่อเอ่อตานสร้างความเป็นปึกแผ่นและนำความผาสุกมาสู่แผ่นดินต้าชิง


title: จักรพรรดิคังซี (ละครโทรทัศน์)

text: ต่อมา เสี้ยวจ้วงไทเฮา สวรรคตองค์รัชทายาทและบรรดาขุนนางทั้งหลายสมคบคิดกันโค่นล้มราชบัลลังก์ คังซี กำจัดรัชทายาทนำมาซึ่งปัญหาการแตกแยกจึงมีพระบรมราชโองการประกาศรัชทายาทที่จะสืบแทนราชบัลลังก์แทนพระองค์ต่อเหล่าขุนนางและองค์ชายทั้งหลาย ต่อมา คังซีก็สิ้นพระชนม์โดยไม่มีใครล่วงรู้ความลับที่แท้จริงของราชโองการ


title: โรคฮิสทิโอไซต์เซลล์ลางเกอร์ฮานส์

text: โรคฮิสทิโอไซต์เซลล์ลางเกอร์ฮานส์ () เป็นโรคหายากอย่างหนึ่ง ผู้ป่วยจะมีเซลล์ลางเกอร์ฮานส์เจริญมากผิดปกติอยู่โคลนหนึ่ง เซลล์นี้ปกติจะอยู่ในไขกระดูก เมื่อเป็นโรคแล้วจะสามารถออกมาเจริญภายนอกและแทรกเข้าไปเจริญอยู่ในผิวหนังหรือต่อมน้ำเหลืองได้ โรคนี้แสดงอาการได้หลายแบบ ตั้งแต่เป็นก้อนรอยโรคที่กระดูกเพียงตำแหน่งเดียว หรือแสดงอาการออกหลายๆ ระบบก็ได้ โรคนี้อยู่ในกลุ่มของโรคที่เรียกว่าฮิสติโอไซโตซิส หรือโรคฮิสติโอไซต์ ซึ่งมีการเจริญผิดปกติของฮิสติโอไซต์ (ชื่อเดิมของเซลล์เดนไดรต์ที่ถูกกระตุ้นแล้ว และแมโครฟาจ) โรคนี้มีความสัมพันธ์กับโรคเม็ดเลือดขาวเจริญผิดปกติโรคอื่นๆ เช่น มะเร็งเม็ดเลือดขาว หรือมะเร็งต่อมน้ำเหลือง เป็นต้น


title: พรรคพลังพลเมืองไทย

text: พรรคพลังพลเมืองไทย (, อักษรย่อ: พพพ., TCP.) พรรคการเมืองของไทยที่ได้ยื่นจดแจ้งจัดตั้งพรรคตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เป็นลำดับที่ 11/2561 เมื่อวันศุกร์ที่ 2 มีนาคม พ.ศ. 2561 เกิดจากการรวมตัวกันของอดีตรัฐมนตรีและอดีต ส.ส. จากทั่วทุกภาคโดยมีนาย เอกพร รักความสุข อดีตรัฐมนตรีช่วยการ กระทรวงแรงงานและสวัสดิการสังคม เป็นผู้ก่อตั้งพรรคและว่าที่เลขาธิการพรรคนอกจากนี้ยังมีอดีตรัฐมนตรีหลายคนเข้าร่วมก่อตั้งอาทินาย สัมพันธ์ เลิศนุวัฒน์ ว่าที่หัวหน้าพรรคและนาย ปิยะณัฐ วัชราภรณ์ เป็นต้นโดยมีการนัดประชุมหารือเรื่องการจัดตั้งพรรคและแถลงข่าวถึงเรื่องนี้ที่บ้านพักของนายสัมพันธ์ที่ ถนนราชวิถี เมื่อวันอังคารที่ 30 มกราคม พ.ศ. 2561 โดยมีกำหนดประชุมพรรคครั้งแรกเพื่อเลือกหัวหน้าพรรค รองหัวหน้าพรรค เลขาธิการพรรคและคณะกรรมการบริหารพรรคในวันที่ 18 เมษายน พ.ศ. 2561 ที่ โรงแรมรอยัลริเวอร์ หรือ โรงแรมเซ็นทรา ศูนย์ราชการแจ้งวัฒนะ


title: พรรคพลังพลเมืองไทย

text: โดยในวันที่ 5 เมษายน พ.ศ. 2561 ทางพรรคพลังพลเมืองไทยได้รับหนังสือจดแจ้งจัดตั้งพรรคจาก พ.ต.อ. จรุงวิทย์ ภุมมา รองเลขาธิการ กกต.ในฐานะรักษาการนายทะเบียนพรรคการเมืองเพื่อให้ทางพรรคเตรียมจดทะเบียนจัดตั้งพรรคต่อไปขณะเดียวกัน นายสัมพันธ์ เลิศนุวัฒน์ แกนนำและว่าที่หัวหน้าพรรคพลังพลเมืองไทยได้ให้สัมภาษณ์ว่าในวันจันทร์ที่ 9 เมษายน พ.ศ. 2561 จะเดินทางไปรับหนังสืออนุญาตจัดประชุมพรรคจากคณะรักษาความสงบแห่งชาติ หรือ คสช. โดยทางพรรคได้เปลี่ยนแปลงวันเวลาและสถานที่ประชุมใหญ่สามัญครั้งแรกของพรรคเพื่อร่างข้อบังคับพรรค นโยบายของพรรคและประกาศอุดมการณ์การเมืองของพรรครวมถึงการเลือกตั้งหัวหน้าพรรค เลขาธิการพรรคและคณะกรรมการบริหารพรรคเป็นวันอาทิตย์ที่ 29 เมษายน พ.ศ. 2561 เวลา 13.30 น. ที่โรงแรมมิราเคิล แกรนด์ ผลปรากฏว่านาย สัมพันธ์ เลิศนุวัฒน์ ได้รับเลือกเป็นหัวหน้าพรรคคนแรก นาย เอกพร รักความสุข เป็นเลขาธิการพรรคคนแรกพร้อมกับรองหัวหน้าพรรคอีก 5 คนคือ นาย สุชาติ บรรดาศักดิ์, นาย กริช กงเพชร, นาย สมชาติ เจริญวัชรวิทย์, นาย โสภณ เพชรสว่าง และนายแพทย์ วิชัย ชัยจิตวณิชกุล โดยมีนางสาว ศิลัมพา เลิศนุวัฒน์ เป็นรองเลขาธิการพรรคและนาย ธนชาติ แสงประดับธรรมโชติ เป็นผู้อำนวยการพรรคพร้อมกับคณะกรรมการบริหารพรรคอีก 35 คน ซึ่งนายสัมพันธ์และผู้ร่วมก่อตั้งได้เข้ายื่นจดทะเบียนจัดตั้งพรรคพลังพลเมืองไทยอย่างเป็นทางการในวันอังคารที่ 22 พฤษภาคม พ.ศ. 2561 และในการประชุม กกต. เมื่อวันพุธที่ 8 สิงหาคม พ.ศ. 2561 ที่ประชุมได้มีมติรับรองการจดทะเบียนจัดตั้งพรรคพลังพลเมืองไทยพร้อมกับ พรรคประชาภิวัฒน์ ซึ่ง กกต. ได้รับจดทะเบียนจัดตั้งพรรคพลังพลเมืองไทยเป็นลำดับที่ ๔/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้ประกาศลงราชกิจจานุเบกษาเมื่อวันพฤหัสบดีที่ 13 กันยายน พ.ศ. 2561


title: พรรคพลังพลเมืองไทย

text: ซึ่งก่อนหน้านี้ทางพรรคได้เตรียมจดทะเบียนจัดตั้งพรรคในชื่อพรรคพลังพลเมืองแต่ได้มีการจดทะเบียนจัดตั้งมาแล้วเมื่อวันพฤหัสบดีที่ 15 พฤษภาคม พ.ศ. 2557 หรือหนึ่งอาทิตย์ก่อนการรัฐประหาร พ.ศ. 2557 มีนายปรีดา ลิ้มนนทกุลเป็นหัวหน้าพรรคทำให้ต้องเปลี่ยนมาใช้ชื่อพลังพลเมืองไทยเพื่อมิให้ซ้ำกัน


title: ชิเก ลินด์ซีย์

text: ชิเก จอร์จ ลินด์ซีย์-อาจูดัว (; 17 พฤศจิกายน ค.ศ. 1983 — ) เป็นนักมวยไทยชาวอเมริกัน ผู้เข้าแข่งขันในรุ่นมิดเดิลเวท ลินด์ซีย์เป็นอดีตแชมป์อเมริกาเหนือของสมาคมคิกบ็อกซิงโลก, แชมป์ระหว่างประเทศของมวยไทยสภามวยโลก และแชมป์โลกรุ่นซูเปอร์เวลเตอร์เวทขององค์กรมวยไทยนานาชาติ


title: ชิเก ลินด์ซีย์

text: ทั้งนี้ เขาเคยปะทะกับสมรักษ์ คำสิงห์ ในการแข่งขันมวยไทย ที่ได้รับการประกบคู่มวยโดยเสกสรร จันทร์จิรา


title: ชิเก ลินด์ซีย์

text: ลินด์ซีย์เริ่มฝึกศิลปะการต่อสู้เมื่ออายุ 12 ปี โดยเริ่มฝึกอู่ซู่ รวมทั้งบราซิลเลียนยิวยิตสูและยูโดก่อนที่จะปักหลักในมวยไทยในปี ค.ศ. 2003


title: ชิเก ลินด์ซีย์

text: ภายในห้าเดือน ลินด์ซีย์ชนะรายการรุ่นเวลเตอร์เวทระดับสมัครเล่น ในโซนอาคเนย์ของสมาคมมวยไทยแห่งสหรัฐ และเขาชนะการแข่งขันชิงแชมป์อเมริกาเหนือของสมาคมกีฬาคาราเต้นานาชาติกับสมาคมคิกบ็อกซิงโลก รวมทั้งชนะการแข่งภาคตะวันออกของสหรัฐก่อนที่จะได้รับการขึ้นแท่นในอีกสามปีข้างหน้า


title: ชิเก ลินด์ซีย์

text: ลินด์ซีย์หันมาเอาดีในระดับอาชีพเมื่อปี ค.ศ. 2007 ซึ่งมักจะมุ่งเน้นไปที่การต่อสู้ที่ลาสเวกัสและแคลิฟอร์เนียเนื่องจากการแข่งขันระดับสูง การชนะรายการระดับอาชีพครั้งแรกของเขา คือการชนะมูไก มาโรโม จากการตัดสินเสียงข้างมากที่ริชมอนด์ รัฐเวอร์จิเนีย เมื่อวันที่ 29 กันยายน ค.ศ. 2007 ในรุ่นซูเปอร์เวลเตอร์เวท (รุ่นน้ำหนักไม่เกิน 70 กก./154.3 ปอนด์) ของสมาคมคิกบ็อกซิงโลกอเมริกาเหนือสายมวยไทย ชัยชนะในครั้งนี้ทำให้เขาได้โคจรมาพบกับเมธี เจดีย์พิทักษ์ (เจ้าของฉายา แข้งมังกร) ผู้เป็นดาวเด่นแห่งสนามมวยเวทีลุมพินีในช่วงยุคทองของมวยไทยในคริสต์ทศวรรษ 1990 สำหรับการแข่งขันชิงแชมป์โลกรุ่นซูเปอร์เวลเตอร์เวทขององค์กรมวยไทยนานาชาติในเฟรสโน รัฐแคลิฟอร์เนีย เมื่อวันที่ 10 พฤศจิกายน ค.ศ. 2007 เขาหยุดยั้งเมธีสองครั้งด้วยหมัดฮุคซ้ายในยกที่ห้าเพื่อรักษาความปลอดภัยจากการตัดสินและคว้าตำแหน่งแชมป์โลก


title: ชิเก ลินด์ซีย์

text: เมื่อวันที่ 4 กันยายน ค.ศ. 2008 ลินด์ซีย์ได้หยุดยั้งคัง เอ็น ผู้ใช้วิชาซ่านโฉ่ว ด้วยการโจมตีลำตัวในยกที่ห้า ณ ซานเบอร์นาดิโน รัฐแคลิฟอร์เนีย